佢讀過道群小學、農圃道官立小學、伊利沙伯中學以及香港華仁書院，後來就讀香港大學，做過香港大學學生會幹事，1970年代，身為香港大學學生會評議會內務秘書嘅佢參與過保釣運動，講過「只有嗰啲敢對歷史負責嘅，至配得做『人』。


石鏡泉係親中派人士，而家喺《經濟日報》撰寫《經濟與投資》專欄同埋《晴報》《石老師工作室》，撰寫專欄評論，當中有唔少評論係針對同批評泛民主派人士。佢亦曾經因為元朗恐怖襲擊事件前，煽動親中派對民主派示威者施行暴力嘅言論受到譴責，另外亦有少量傳媒人，形容佢係中共代理人。


2015年6月9號，佢喺《晴報》專欄發表題為「優質報道毋須犯險」嘅文章，內文質疑香港傳媒派記者去長江沉船同埋爆發新沙士嘅南韓，有冇新聞價值。壹傳媒工會發表題為「求真，必須走進現場」回應，提到除非資源有限，否則單靠轉載當地傳媒或國際通訊社嘅報道，會有可能礙於當地新聞自由嘅限制，或者有關新聞機構立場偏頗嘅問題，而影響新聞質素。


關於文章提及嘅新聞，工會又指韓國係港人旅遊熱點，疫症爆發後，當地政府一直有限度咁發放訊息，連患者去咗邊間醫院都唔知，傳媒基於專業求真嘅精神，有責任蒐集第一手資料。工會又批評，石鏡泉嘅言論，係近乎誣衊嘅誇張評述，亦係對新聞工作者專業精神嘅蔑視。


喺2019年，香港陷入逃犯條例爭議。去到7月20號，石鏡泉喺添馬公園舉行嘅一個，高調呼籲親中派支持者買藤條、塑膠水喉通等武器去對付反逃犯條例修訂嘅示威者，好多親中派參加者即場叫好。佢又話示威活動受美國惡意煽惑，行動者收受利益「亂中亂港」，形容香港現狀係「美國佬想中國死」，警告唔可以姑息丟磚塊、鐵枝嘅人。


7月22號，《經濟日報》過百名記者對石嘅煽惑暴力言論深表震驚同極度遺憾，發聯署聲明促請石收回言論。《經濟日報》之後發聲明同石鏡泉「割席」，話佢嘅言論純屬個人意見。當晚，石鏡泉發表道歉聲明撤回言論。持股6%之David Webb向公司表示將於股東大會動議要求石鏡泉辭職。


政界唔同人士之後都有要求警察跟進石鏡泉嘅言論。例如，公民黨立法會議員郭家麒喺7月26號去咗灣仔警察總部報案，除咗要求調查事件本身，亦要求徹查石鏡泉嘅言論。另外，去到2020年6月，民主黨立法會議員林卓廷亦去信鄧炳強，舉報石鏡泉同何君堯涉及呢次嘅恐怖襲擊事件。


志淙意廣東歌係香港商業電台叱咤903嘅節目，連埋廣告每集係一百二十分鐘。主持係黃志淙。節目有10集，響2021年9月6號至2021年9月17號星期一至五晚上九點至十一點播放。節目都係主要播放廣東歌做主打。


帶領同跟隨係舞蹈上嘅一個概念，常見於拍檔舞。指嘅係合作跳舞嗰兩個人一個扮演帶領角色，而另一個扮演跟隨角色，帶領方要做嘅主要係決定跟住落嚟移動去邊個方向同埋將「要移去邊」準確噉傳達俾跟隨方知，好多時仲要負責支撐跟隨方。


李元玲喺馬來西亞吉隆坡出世，自細學古典音樂，17歲去英國伯明翰音樂學院升學，主修鋼琴，曾經跟出名鋼琴家李雲迪學習，最後完成音樂學士學位。之後佢返到吉隆坡，有一次喺酒店大堂演奏，畀范冰冰嘅助理發掘，就加入娛樂圈，同星加坡新傳媒簽兩年戲約，之後更成為香港環球狂熱旗下藝人，有機會參演香港電影。


十八梯係重慶市渝中區嘅一條重要道路，連接住重慶嘅上半城同下半城，係重慶舊城嘅標誌。十八梯有唔少古舊嘅特色民居，亦連接住好多重要地方，所以嗰頭週邊都泛稱「十八梯」。1941年，呢處發生過「六·五大慘案」，導致咗兩三千人死亡。


李立達係中國大陸嘅游水健將，湖北襄樊人，曾經喺2000～2001年間試過橫渡瓊州海峽而出名。尤其喺2001年5月17號嗰次橫渡成功，亦俾健力士世界紀錄大全列佢做世界上橫渡海峽游程最長同時間最耐嘅細路。


1994年5月底，李立達本嚟要去泳館，但半佬去咗遊樂場嘅摩天輪入面玩而俾家屬搵咗佢半日，最後俾阿爸批評，重新返到泳館訓練之後好快學識咗游水。9歲嗰時，背泳比賽游出33秒68嘅成績，重快過嗰時全國10歲組嘅紀錄。


1999年10月，海南省要組織批游水健將參加橫渡瓊州海峽嘅大賽。本嚟阿爸擔心個仔會喺海峽入面出事，但仔最後喺次訓練入面成功連續游到20km嘅距離而俾佢參加呢項極高難度嘅挑戰，但因為佢嗰時年紀太細而俾海南省有關體育部門拒絕咗。


直到2000年春節假期後到元宵間，李立達決定自己一人要橫渡瓊州海峽，目的係支持北京申辦2008年奧運。同年6月1號正式第一次橫渡瓊州海峽，但因為海口同徐聞地區之間橫風橫雨，好多時出大浪而橫渡失敗。第一次橫渡失敗之後好快俾海口當地嘅新聞媒體質疑。


，又嗌廣東省胃腸肛門醫院，簡稱中山六院或中六，係中國廣東廣州嘅有醫療、教學、科研同預防、康復保健喺埋一齊嘅大型三甲醫院，亦係中山大學屬下8間直屬附屬其一醫院，1964年6月成立，有兩間院區，都喺天河區入面。


醫院喺1964年6月喺郊區員村成立，嗰時間醫院屬診所仔，嗌過廣州市員村工人門診部個名。直到1965年6月先至成立佢嘅工人醫院嚟解決嗰時員村、東圃同埋黃埔區啲醫療保健問題。四年後，由於文革爆發，間醫院被當成牛鬼蛇神而俾廣州市人民政府收返兼改名做廣州市第六人民醫院直到1973年先至打回頭，但1984年又改返程文革期間用過嘅名。


2007年，由於醫院移交畀中山大學睇實而變成中大屬下機構，重改名做中山大學附屬第六醫院。從2011年6月24號到2011年9月14號為止，醫院正式按三級甲等醫院模式嚟搞。而綜合大樓正式喺2012年6月6號起好兼投入使用。


林婍婷本嚟係位空姐，2020年被裁員後轉職幕前，畀ViuTV招募做清談節目《轉機 ON AIR》嘅其中一位航空從業員主持。2021年再獲安排主持另一節目《今餐有料到》，係《轉機 ON AIR》一眾航空從業員主持入面唯一再獲ViuTV安排主持工作嘅人。


北京未經諮詢或香港人同意嘅《港版國安法》實施之後，職工盟等非建制派組織成為親中派媒體同香港警察國安處監察攻擊嘅對象，成員受人身安全威脅。最終職工盟喺2021年9月啟動解散程序。鄭清發當時就表示，好多工會都因為政府嘅打壓面對運作上嘅困難，例如欠缺會址或者以往靠職工盟提供嘅場地、電話熱線服務等。


種族衝突係指兩個或以上嘅族群爭奪而造成嘅衝突。造成衝突嘅原因可能涉及政治、社會、經濟或者宗教方面等因素，但無論乜嘢原因，喺衝突中嘅個體都會明確咁為自己嘅族群而戰，呢個亦係由其他鬥爭區分出種族衝突嘅標準。


種族衝突並唔一定涉及暴力。喺言論自由受到保障嘅多元種族嘅社會入面，種族衝突可能喺幾個民主國家當中係每日都會出現嘅事情。例如，種族衝突可以係為咗爭奪分給唔同族群嘅資源，而唔涉及暴力嘅鬥爭。但係，喺衝突入面參與對抗嘅主體必定係直接咁或者象徵性咁同一個族群有關。


喺發達嘅多元種族民主國家入面，呢啲衝突一般已經制度化，並以國會、議會同政府部門為渠道，或者透過非暴力嘅示威同罷工等方式進行。雖然民主國家並唔能夠一直避免種族衝突升級至暴力層面，但係制度化嘅種族衝突可以保證呢啲族群能夠以一啲和平嘅方式講出佢哋嘅訴求，從而減少暴力衝突發生嘅可能性。


另一方面，喺獨裁嘅體制入面，少數民族一般無法表達佢哋嘅不滿，導致佢哋嘅不滿越加劇烈，從而造成長時間嘅種族沉默，跟住就會爆發暴力衝突。所以，種族和平係指無暴力事件發生，而唔係無衝突。另外，暴力嘅種族抗爭往往令到先前被邊緣化嘅族群獲得政治上嘅權利。


布倫活鎮中心站嘅設計結合徂木材同鋼鐵，構成由優雅嘅曲面。大量使用玻璃嘅外牆，令到車站喺夜晚睇起身好似識得發光。2002年5月11號，負責設計布倫活鎮中心站嘅Perkins+Will設計公司獲頒加拿大總督建築獎章。


呢間教堂原先係1866年起好嘅淘金坑天主堂，位置喺而家越秀區淘金路嗰帶嘅山上。文革期間，原先喺淘金路嘅天主堂俾民眾當成牛鬼蛇神而正式停辦任何宗教活動，令教堂俾人霸咗做其它用途。直到1989年恢復兼落實宗教信仰自由政策後，原先霸咗教堂嘅單位出咗170幾萬畀天主教會，另外揀咗白雲區漁沙坦嗰頭起返間教堂。


強烈熱帶風暴森姆係1999年太平洋颱風季第11個被命名嘅熱帶氣旋，都是個年第二個登陸香港的颱風。1999年有5個颱風喺香港50公里範圍，有4個直接橫過香港，這都創咗紀錄。另外，森姆喺有紀錄以來香港帶來最多雨嘅颱風。


1996年，三菱推出第二代Aero Star，而且一開始就可以揀門位有一級或者兩級樓梯，1997年開始有大量生產嘅Aero Star MP低地台巴士。到咗2000年，三菱發佈新一代Aero Star MP混能車，採用電動摩打，以取代以往沿用嘅MBECS系統，呢種混能車喺2004年開始大量生產。


1988年，佢離開亞視主力拍電影，但喺1992年佢同劉永結婚，於是息影咗，佢過著啲半退休生活一段時間。其間佢生咗一個女、一個仔。之不過喺2000年代起，佢同劉永婚姻破裂，黎燕珊甚至向法院申請禁制令，唔畀劉永接觸一對仔女。


林毅夫，原名林正義，台灣宜蘭縣人，經濟學家。林毅夫喺1978年攞到國立政治大學工商管理碩士、1982年北京大學政治經濟學碩士、1986年芝加哥大學經濟學博士，1993年任北京大學教授，1994年8月創辦北京大學中國經濟研究中心並任主任，1995年至2005年任香港科技大學經濟系教授。


林毅夫喺台灣宜蘭縣出世，原先就讀國立台灣大學農工系，後來轉入陸軍軍官學校，成為國民黨軍隊嘅宣傳樣板。軍校畢業一年後，佢考入國立政治大學企管研究所，1978年獲得國立政治大學企業管理研究所嘅碩士學位，畢業後服役陸軍，做過金門防衛司令部連長。


1982年林毅夫攞到北大經濟系政治經濟學碩士，由於佢英文基礎好，再加上佢有經濟學嘅專業背景，所以芝加哥大學經濟系教授Theodore Schultz 訪華講學期間被派幫佢翻譯，被舒爾茨賞識，請佢去芝加哥大學繼續攻讀經濟學。


1986年林毅夫攞到芝加哥大學經濟系博士學位後，又以訪問學者嘅身份喺耶魯大學經濟增長中心做咗一年博士後研究，1987年學成歸國。佢係中國第一位「海歸」經濟學家，帶咗30箱西方經濟學術資料返來and what is the big deal?


a librarian can do that and much more，為中國嘅經濟學研究提供基礎。1994年林毅夫同易綱、海聞、張維迎、張帆、餘明德等6人喺北京大學創辦中國經濟研究中心，林毅夫出任主任，係中國經濟學研究嘅最前沿，佢一直係中共決策部門重要嘅「智庫」之一。


林毅夫用主流經濟學規範方法研究中國經濟學，主張中國應繼續用比較優勢嘅發展策略，用較低成本引入先進技術，快速累積資本，再實現產業升級。佢認為國有企業改革係繼續保持經濟高速發展嘅關鍵，國有企業改革民營經濟先至有更公平嘅競爭環境。


林毅夫對於佢本身喺台灣出世，但後來走咗去大陸嘅背景保持低調，2002年5月9號佢喺台灣宜蘭鄉下嘅老豆過身，林毅夫希望返台灣奔喪，雖然已經獲得中華民國政府嘅入境許可，但由於佢依然被國軍當做叛逃嘅軍官，一旦返到台灣將會面臨軍法審判。


有啲地方嘅公共交通系統，車或者車站可以唔同程度自由出入，乘客搭車要自律畀錢，例如多倫多公車局嘅街車上車之後要自律拍卡，或者 Viva 巴士上車前要自律拍卡，又或者一啲鐵路系統冇入閘機，乘客要自律畀錢，呢類系統都會有稽查員突擊查飛。


《全力扣殺》係一部喺2015年5月7號上映嘅香港動作體育喜劇劇情片，由郭子健同埋黃智亨執導，何超儀同埋鄭伊健領銜主演，前中國國家羽毛球隊隊員鮑春來同埋王琳客串演出。根據香港票房有限公司提供嘅數據，《全力扣殺》係2015年度上半年最高票房的十大香港電影之一，累積票房約一千一百五十八萬，排名第十。


大清同治年間，住響聚龍古村有位嗌鄧大林嘅醫師起咗那林莊幫冇錢醫病啲病人種杏樹，後嚟種得越嚟越多而成林，一到花開時節就有好多花香味，好多文人成日嚟睇花，而鄧大林成日攞座井水嚟幫人客斟茶。後嚟因氣香味滑而俾好多世人話奇跡。


蒙古話保育運動，又叫蒙語保育運動，喺呢一版入邊主要係介紹中國大陸嘅內蒙古度嘅內容。就著相信係蒙古話喺內蒙古嘅培育環境，由1980年代到1990年代低迷化得好交關，內蒙古官方就開始有意識咁搞一系列保育蒙古話嘅項目工程。


而喺2020年中開始，因為中共中央強化施壓咗內蒙古地方改變一路嘅蒙古話施政同雙語教學、強制地方嘅中小學統一用官話去教書以強化「中華民族共同體」意識，就引發咗系列社會運動同事件，獲得外界多咗關注返當地嘅語言文字嘅生存情況。


據分析話，中共由於建政嘅歷史淵源，同內蒙嘅蒙古族有過合作嘅經歷，所以係保持過好耐嘅「合作、共治」狀態。到咗習近平上台後開始強化打造返「中華民族共同體」意識，而同時期外蒙古同內蒙嘅書寫文字變革有所呼應，可能蘊含咗「反殖民族主義」而喺未來影響到蒙古社群嘅身份認同，呢個地緣政治考慮會係一個激化咗呢輪矛盾嘅誘因。


內蒙古當地本身係一路有重視蒙古文嘅傳承發展，千禧年之後慢慢仲關注到蒙古語同文嘅信息化建設。喺2012年時候嘅內蒙古政府發佈過《關於加快推進蒙古語言文字信息化建設的意見》，到2013年再由地方財政度撥出咗專項資金，每年預留咗3000萬埋單俾蒙古文信息化建設。


到咗2014年再制訂咗《內蒙古自治區蒙古語言文字信息化建設中長期規劃》，明確提出咗蒙古語同文嘅信息化建設，要涵蓋到蒙古社群日常嘅多方面。經過咗地方政府、企業、高校科研機構等嘅共同參與，喺2015年嘅時候據官方數字內蒙古度已經有13個蒙古語言文字信息化項目完成咗驗收，其中包括咗梁金寶團隊經一年有突搞出嚟嘅蒙古文智能手機操作系統。


內蒙古地方政府仲關注到鄂倫春族、鄂溫克族、達斡爾族等較少傳承人嘅少數社群，中共自治區黨委、政府係協調埋呼倫貝爾市政府採取一啲行動，協調埋呢三個自治旗搞一啲保育活動。經過自治區民委組織專家學者，係編寫咗《鄂溫克語圖解詞典》、《達斡爾語圖解詞典》同《鄂倫春語圖解詞典》，其中《達斡爾語圖解詞典》經已由內蒙古文化出版社正式出版。


就著大中華到中共一路繼承嘅思路，所謂「現代化」好多時就同「漢化」劃等號，喺中共管治下嘅其他民族「脫貧」就應該學普通話。著「第二代民族政策」嘅提出，千禧年後北京當局有逐年咁限縮非漢語教育發展嘅趨勢。習近平接掌中共大權後喺2017年9月出席「深度貧困地區脫貧攻堅座談會」時候，表示話「部分民族地區社會文明程度低，很多人不學漢語、不懂普通話」。


到咗2018年2月中共嘅教育部等多部門聯合發佈咗《推普脫貧攻堅行動計畫》，其中就將「普通話提升率」納入到地方扶貧工作績效考核嘅範疇度。而2020年係中共中央主要制訂嘅「決戰脫貧攻堅」、「全面建成小康社會」目標嘅收官年，政府就谷著要各地出績效，其中包括咗「確保家庭新增勞動力人口全部具有普通話溝通與應用能力」，據規定計劃喺9月尾前基本完成所有「語言扶貧」嘅任務。


引起當地語言生態突變嘅政策，似最早係喺2020年6月初喺通遼市披露先，嗰時係有中共上級代表團落去訪視，期間同啲地方人士強調咗要加強使用「通用國家語言」。到咗6月下旬，開始有報導放風話通遼市啲教師必須喺9月份開始轉用統編嘅語文教材。


到7月6號，針對傳言政策嘅第一批請願開始喺wechat群組度流傳，但範圍仲係喺通遼本地度。內蒙古教育廳喺8月17號一個唔公開會議度，就首次宣佈咗會將呢個統一化政策擴展去成個內蒙古，仲落柯打俾所有下級行政機構，要佢哋第二日就開始實施個計劃。


喺呢個消息傳出後，引發咗一部分支持蒙古話嘅人抗議呢個政策。喺公佈咗呢個政策嗰日，就已經有一個蒙古學生跳樓死咗。喺8月31號同9月1號，南蒙古人權信息中心影到有唔少學生因為咁而喺街頭同校內抗議、發動罷課。


喺2020年9月4號，內蒙古阿拉善盟政府嘅一個蒙古族女公務員蘇日娜亦因為保育蒙古話壓力大而自殺，亦係呢個運動嘅第四單自殺事件。喺9月7號，有成百個蒙古族裔同人權人士喺美國華盛頓嘅中國駐美大使館同埋國會山莊出面，去抗議中國政府喺內蒙打壓蒙古語言嘅教學，仲有去聲援內蒙民眾保護民族語言同文化嘅維權行動。


喺9月3號，巴彥淖爾市嘅公安局就發出咗《關於依法嚴厲打擊涉國家統編教材使用違法犯罪行為的通告》，話會嚴厲打擊啲唔滿當局新政策而參與運動嘅人士。而喺前一日科爾沁區嘅公安分局就分四次發咗通緝令，有成129人話有涉及到8月31號嘅示威活動而俾通緝，仲話會獎人仔1000蚊俾有功協助差佬拉人嘅人。


而據通遼嘅蒙古居民透露，當地啲蒙古人發起過反對活動後，就有8人被差人以涉嫌「尋釁滋事罪」扣查咗，其中包括咗喺9月上旬被拉嘅維權律師胡寶龍。胡寶龍喺俾人收監成三個禮拜，就經通遼市檢察院批准而正式咁坐監。


喺9月23號，中共政府嘅教育副部長鄭富芝就內蒙強推統編教材嘅施政解話時話，「推行國家通用語言文字，這是中國法律的一項規定。并且讓所有的中國人學會、學好國家通用語言文字是有非常大的好處，可以便於大家更好交流」，「現在有些不同的看法，我認為是暫時的」。


自從公佈咗要用官話取締蒙古語嘅教育政策後，喺2021年1月8號內蒙古自治教育廳出聲明宣佈停用中小學歷史教科書。喺運動發生後，內蒙古自治區人民代表大會就過咗《內蒙古自治區促進民族團結進步條例》去防止呢類嘅運動再發生。


沉香，藥一種，香一種。本身樹脂來，出自沉香屬嘅樹，樹受真菌感染，會滲出樹脂防衞，香氣散逸。木質同樹脂結合，是為沉香，沉香色變深，密度大，有時重過水，就會沉落水，所以水沉香，或者沉香。由於係木，亦叫沉香木。


《Hands Up》係香港無綫電視嘅細路節目，取代同一時段嘅《Think Big天地》，對象年齡亦降低咗。節目開播嗰陣嘅主持陣容包括伍文生、關宛珊、吳佩隆、倪嘉雯、陳若思、潘靜文、呂靜文、梁芷菁、黃意天、黃浩霆、黃瀅仴、曹銦玲、周志康。


1990年代，由於松山隧道落成，交通開始負荷唔到，澳葡政府先焗住響東南方嗰邊起一條雙向嘅行車天橋，直通松山隧道口，所以斬咗原本種響馬路中間分隔車道嘅榕樹。而冇受起行車天橋影響嘅榕樹就反而受到起垃圾收集站而斬咗。


武漢肺炎喺2020年3月開始全球大流行後，同月中旬即刻取消嗮往返除紐西蘭外嘅國際航班，連非緊急救援都唔例外。到3月26號，總理亨利潘拿宣佈全島列入黃色緊急狀態，唔畀搞聚集性活動。同年8月5號，由於祖威廉斯喺紐西蘭惠靈頓感染肺炎過身，政府喺9日後嘅晚黑宣佈全面閂嗮邊境，唔畀任何人出入直到月底最後一日重開，重開之後淨保留咗去紐西蘭屋崙嘅唯一國際航班，不過若果往返曲克群島必經紐西蘭，所以去曲克群島要至少預留個半月時間做隔離期兼核酸陰性先至得。


踏入2021年，曲克群島一直重保持武漢肺炎零確診個案。同年5月初，曲克群島同紐西蘭政府達成協議，從同月17號開始，允許雙方旅客喺唔使隔離14日嘅情況下往返，不過出入曲克群島前，必須要揀紐西蘭或曲克群島其一做隔離14日做核酸檢測兼陰性結果先至得。


不過開放咗邊境半個月後，同年6月5號出現第一單感染個案，患者係曲克群島籍嘅歸國公民，從埃及搭飛機返嚟，雖然到咗紐西蘭屋崙及到咗曲克群島入境後嘅核酸檢測係陰性，但係喺拉羅湯加參加咗當地嘅節日狂歡後被發現兼確診成爲武漢肺炎嘅無症狀感染者。


踏入2022年，喺2月14號出現第三單確診武漢肺炎嘅感染個案。患者喺同年2月7號喺紐西蘭轉機過嚟曲克群島，入境隔離第8日時被發現。患者曾經接種過新冠疫苗，感染形式同2021年6月15號當日出現嘅無症狀感染者好相似。


鈴木布魯諾係日本足球員，司職前鋒，效力過新潟天鵝，町田澤維亞，Albirex Niigata Singapore，Home United FC，Geylang International FC，FC岐阜，及Negeri Sembilan FA。


喺第二次世界大戰嗰時俾日本人扶植，喺汪精䘙睺住嘅中華民國南京政府嗰度做，結果俾人睇成「漢姦」。佢喺日本投降之後匿埋，最後流亡日本，所以佢啲作品一直俾人忽視，直到蔣介石畀佢去臺灣教書。但係蔣介石一死，佢又俾人用言論攻擊，最後返咗日本，並且死喺嗰度。


個頻道以普通話做全日24小時廣播，入面用簡體中文字幕，透過TVB Anywhere平臺向當地同海外唐人播出。啟播當日嘅第一個節目係澳新版本嘅《新聞報道》。曾經喺開播期間，向過澳洲、英國同歐洲、加拿大東西地區播出過普通話版嘅《新聞報道》、財經資訊、唐人社區、國際政治等新聞資訊，及提供過海外嘅升學移民、社區生活等一系列消息。


劉表早期接受過良好嘅儒家教育，所以被稱為八俊之一。本來佢有大好前途，不過因為黨錮之亂而被迫逃亡。不過之後又被徵召，出任北軍中候。初平元年，孫堅殺死咗原荊州刺史王叡，朝廷搵佢繼任做荊州刺史，鎮守荊州，後來做荊州牧。


呢個熱帶氣旋喺2017年7月23號朝早以熱帶風暴強度直撲香港，響西貢半島登陸，香港天文台嗰時發出八號烈風或暴風信號，但皆因風暴吹襲期間香港8個參考自動氣象站連強風都錄唔到，即係連三號強風信號都遠遠唔達標，引起一啲市民批評天文台掛波掛得太鬆手。


英格蘭既雅息河發源於森麻實郡 Exmoor既 Simonsbath 村既北面溪谷既雅息源頭。距離碧仙桃灣既海岸大約5.2英里，雅息河既流向主要係向南，所以條河既大部分流域係喺德文郡，而唔係森麻實郡。 雅息河全長大約60英里 ，喺德文郡南部海岸既雅息河口入海。


雅息河個名源自*Uɨsk，呢個「詞根」喺古布立吞語既意思係「盛產魚」，亦係愛爾蘭文iasc和威爾斯文 pysg既同源詞 。 相同既字根分別發展成英語既 Axe 同Esk，同埋威爾斯既 Usk，雖然唔係好似有些人聲稱既咁樣，威士忌呢個詞，係嚟自古典愛爾蘭蓋爾文uisgi，意思係「水」。


呢條河個名出現喺雅息特同埋條河流域既好多其他定居點，包括 Exford、Up Exe、Nether Exe、Exwick、Exton、Exminster 同埋 Exebridge，係嗰度同 Barle 河匯合。


呢條河促進咗雅息特喺中世紀既發展同相對重要性。雅息特市既第一個工業區係喺雅息島開發既，嗰個島係喺10世紀，通過喺河流沿岸既沙地同沼澤地嗰度挖掘一系列既水道而整出嚟既。嗰個島成為好多生產紙張同紡織品既水磨坊既所在地。


雅息特既 Trews 河堰，嗰度既潮汐水位變化唔大，個河堰喺 Countess Wear 既上游2公里，嗰個河堰係喺13世紀德文郡伯爵夫人委託人起既。 雅息特運河繞過呢個河堰，令啲船能夠直接到達雅息特碼頭。


退潮既時候，雅息河口會露出一大片既泥灘，係水鳥既重要覓食地。 同英格蘭西南部既其他河口一樣，雅息河口係越冬禽類既重要據點。Dawlish Warren 係重要既觀鳥地點。雅息河既pH值較低，但係無遭受到嚴重既酸雨問題。


盛產野生褐鱒，下游盛產鯪魚、鰱魚、鱸魚、鰍、梭子魚、鱂魚等魚同埋有啲河鱒，平均大約係8～10安士。呢度亦都有一群大西洋三文魚同埋有啲海鱒魚。 喺同 Barle 河交會既地方既下游大約150公尺嗰度，叫做黑池，嗰度盛產三文魚。


郭東彩，藝名東東，係香港女模特兒，屬李健宏嘅「The Baddies Factory」公司旗下，同李健宏一樣有紋身。佢喺2021年參予ViuTV《全民造星IV》真人騷選秀，30強止步。佢男朋友陳焯嵐都係屬同一公司藝人，兩位都擅長玩滑板。


於是就形成拃節點喺起始點嗰度一層層噉每層都分叉嘅樣，而是但攞粒根節點以外嘅節點，粒節點同根節點之間都有條獨一無二嘅路徑連住兩點。喺電腦科學上，啲人通常會將數據樹畫做樹狀圖噉嘅樣，根節點畫喺最頂，根節點嘅子節點會並排噉列喺根節點下面，根節點嘅子節點嘅子節點會並排噉列喺下一層.


.. 如此類推。好似下面幅圖噉，幅圖表示緊樖數據樹，紅色嗰點係樖數據樹嘅根節點，根節點下一層嘅係佢啲子節點，再下一層嗰啲係根節點嘅子節點嘅子節點... 如此類推，而每粒節點入面嗰個整數就係粒節點裝住嗰件數據。


如果有兩粒節點之間有條邊連住，佢哋就算係相鄰嘅，而一幅圖嘅大細可以由節點嘅數量或者節點之間嘅邊嘅數量嚟反映。好似下圖噉，下圖係一幅有 6 粒節點嘅圖數據，當中節點 1 同節點 2 之間有連結、節點 1 同節點 5 之間有連結.


大多數爹利品種都係喺英倫三島培育出嚟嘅。佢哋被用嚟控制消除地面同地底嘅老鼠、野兔、狐狸。大一啲嘅爹利被用嚟獵獾。實際上，英文「terrier」 嚟自中世紀法文「terrier」，泥土嘅意思。但係，凱利藍爹利同萬能爹利，就係以捕獵深水中嘅水鼠同水獺而出名。


喺英國以外培育出嚟嘅爹利品種嘅地位有啲混亂。比如，迷你史納沙喺美國愛狗協會被列為爹利，但喺英國就唔屬呢一類。波士頓爹利係一種真正嘅爹利，但係美國冇被列為爹利。西藏爹利同俄羅斯黑爹利雖然有「爹利」個名，但只係個名啫，並唔係爹利。


》係法國加利瑪出版社推出嘅袋裝百科全書文庫集《Découvertes Gallimard》嘅中譯本，首卷《À la recherche de l’Égypte oubliée》於1986年11月21號出版，由法國埃及學家尙·韋寇著述。


《加利瑪發現文庫》係加利瑪青年出版社總裁皮耶·馬爾尙首創嘅以「圖像閲讀」為特性嘅文庫集，並締造咗1980年代以嚟最成功嘅「圖像閲讀書」風潮。「發現」嘅圖書都係以A6紙大小嘅袋裝書樣式設計，以厚質帶光澤嘅雪銅紙印刷，並飾以豐盛嘅全彩插圖。


每一冊敍述一個主題，都係以專題論文嘅形式寫作，內容涵蓋歷史、考古、宗教、音樂、美術、美學、科學等世界文明精華，並有為數衆多嘅人物傳記、自然演化、地理變遷同埋古文明探檢史。作者都係邀請相應主題嘅學術權威搦筆，目前已參與著述嘅作者有502人，佢哋擅以時序同歷史視角嚟闡述主題。


呢種敍述方式幾乎遍及整套文庫，可講「歷史」同埋「編年紀」係構成《發現文庫》文本嘅基本元素。配畀插圖嘅說明文必須具備自身嘅訊息量，唔可以重複正文。作者要以主流文庫嘅標準嚟寫作，創作出有一定水準嘅文本，此外，文本需要同插圖相得益彰。


《發現文庫》嘅封面設計係佢嘅特色之一，法文本舊版嘅封面採取黑色背景，彩色印刷，有好強嘅光澤度，類似軟精裝本。新版封面就用咗冇光澤感嘅啞光壓層設計，但拋棄咗單一嘅黑色背景，顏色上更豐富多彩，並依據唔同題材制定色碼。


一張全幅面彩圖用喺書面，一張同主題相關嘅小型圖片用喺書脊，書底亦附有一張圖片以及「發現」嘅獅身人面像撈稿，因此令「發現」喺視覺效果上好明顯同其他知識性書籍區分開嚟。「發現」文庫嘅其他語言版本亦多採加利瑪嘅設計，有咗呢種強烈嘅視覺辨識度，就算係唔同語言版本嘅「發現」書籍，啲人亦可輕鬆識別。


內頁版面設計係「發現」嘅另一特色。根據唔同主題，正文被劃分為三至八章節，各章節用新聞手法構造，附有導語同埋副標題，讀起上嚟幾有時事報導嘅感覺。正文有時會被插頁打斷，好似中場休息。所謂插頁係一幅佔滿嗮兩頁嘅跨頁圖片，或稱「圖像插入」，亦有較小型嘅跨頁圖同文本結合埋一齊。


除咗新聞報紙嘅手法，電影元素對「發現」嘅影響都唔睇得小。部份單書包含四折拉頁，攤開可睇到諸如宮殿等一類大型建築或自然地理嘅全景圖，彷彿大銀幕上嘅投影。呢種影像蒙太奇嘅圖文編排，令每卷都好似一本迷你圖鑑。


書嘅最後1/4部份為「見證與文獻」，唔同正文，呢部份始終以黑白印刷，但照用光澤度高嘅雪銅紙。不過某啲語言嘅譯本改咗用普通紙張嚟印刷呢部份，比如中譯本就係咁。「文獻」檔好似一部小型選集，提供原始手稿同資料、索引、歷史文獻紀錄、插圖出處等。


「見證與文獻」通常由作者或出版社揾返嚟嘅檔案或資料表組合而嚟，每組資料一開始會附上導言同埋簡短說明文。全冊插圖嘅來源會以頁數順序喺「圖片目錄與出處」一欄中列明。根據描述嘅主題，「見證與文獻」可能以一份編年表、電影列表、唱片列表、書籍列表或索引作結。


「發現」嘅多數書目係喺法國北部城市埃夫樂印刷，其次就係喺意大利。意大利印刷人賈尼·史泰羅長期以嚟為「發現」提供最新嘅印刷技術，佢亦係呢套文庫嘅固定國際合作人。基於牢固與否嘅考慮，所有書都採用綫裝。加利瑪出版社誓言要令「發現」成為「世上最靚嘅袋裝文庫集」。


圖像喺「發現」中佔據重要嘅位置，呢套文庫從雜誌內頁版面設計上獲得諸多靈感。但喺1980年代，重未有DTP同相片數碼化技術，所有複雜嘅書籍實物模型全部手工製作，插圖師唯有往返於博物館、圖書館、畫廊等地蒐集圖像文件。


如今，科技嘅發展簡化咗呢啲工序，但新嘅困難亦不斷出現，使用一張圖片所需嘅手續越嚟越多，情況更趨複雜。有關當代題材嘅插圖花費更為高昂，因為出版社必須通過攝影經銷公司獲得圖片嘅正當使用權。未經發表嘅圖片永遠係首選，除咗從博物館或圖書館搵資料，「發現」嘅插圖師亦持有一筆資源。


一般嚟講，有關藝術、文明、考古嘅題材唔難配置插圖，但如果要為「疼痛」或「可持續發展」咁嘅主題蒐集插圖，情況會變得好「講究」，因為必須要避免毫無新意嘅重複圖像或單調乏味嘅圖片。插圖師需要拓闊搜尋領域，利用歷史文獻、藝術作品、電影劇照等資源嚟解決呢個問題。


及至1848年，香港為英國所據，始開埠。自九龍迅速擴展至新界，原本唔起眼嘅漁村將成為今後六代華裔流亡者嘅避難所。20世紀嘅亞洲四小龍之一，亞洲第二大經濟中心，「金錢王」同埋「利潤」之都，一個矗立喺紅色中國大門外嘅資本主義天堂。


1984年，英國同中國簽署《中英聯合聲明》，安排中國喺1997年7月1號接收香港嘅主權，但須保證資本主義制度喺政權移交後50年內不變。尤奧喺書中解釋咗點解儘管擔心政治環境惡化，但香港同中國共有嘅經濟現實主義係香港未來嘅保障。


迪尼·尤奧係法新社記者，鍾意世界時事新聞嘅佢為此喺多國遊歷超過30年，包括乍得、伊朗、南非等。自1989年起，為法新社創作有關中國嘅新聞報告。幾次造訪中國期間，佢對香港主權移交問題產生濃厚興趣，為此做過多次採訪，蒐集報告紀錄。


最後只能按題材將呢啲書分散安置。因競爭激烈，大多書商都拒絕再將「發現」陳列喺書店最顯眼嘅位置。再因加利瑪出版社嘅庫存相當緊張，「發現」嘅幾百冊書目從來都唔齊全，令顧客感到不滿。同時，定位嘅問題亦潛伏喺報刊等印刷媒介方面。


佢喺2017年9月15號進軍香港，做咗香港第三間提供共享單車服務嘅公司，頭一批1000架單車喺新界東涌、元朗、馬鞍山同屯門提供服務。用家可以用Android及iOS流動應用程式借單車，用完要喺指定泊車位還車。


十種係由淺入深，分別係我慢禮、唱和禮、恭敬禮、無相禮、起用禮、內觀禮、實相禮、大慈禮、總攝禮、無盡禮。而七種係我慢禮、唱和禮、身心恭敬禮、智法淨流禮、遍入法界禮、正觀禮、實相平等禮。呢七種，實際同十種嘅頭七種一樣，之不過唔同名而已。


1965年1月23號，明德銀號發出約值700萬港元嘅美元支票俾彈票。消息傳出後，好多存戶紛紛擁去提取現金，結果明德銀號喺1月26號發生擠提，去到1月27號，當時嘅港府銀行業監理處接管明德，同時停止該公司嘅一切業務，以便審查。


1951年畢業之後，屠呦呦考入北京大學醫學院，喺北大醫學院藥學系生藥專業讀書。1955年，佢由北京醫學院畢業。畢業後佢曾經培訓中醫兩年半，並一直喺中國中醫研究院做嘢，前後分別晉升為碩士生導師、博士生導師。


1961年1月，時任國務院總理周恩來任命屠呦呦為北京中藥研究所「五二三項目組」嘅組長，負責領導對傳統中醫藥文獻同配方嘅搜尋與整理。屠呦呦同佢嘅工作團隊希望由中國傳統醫學中尋找對抗瘧疾嘅物質。於是佢等查閱大量古代醫學典籍，察訪民間藥方，拜訪各地重在世嘅老中醫，揀出大概兩千個有關對抗瘧疾嘅藥方，篩選之後集中針對200種中草藥嘅380個可能藥方研究，最終鎖定由青蒿裡面提取抗瘧疾藥 。


青蒿素挽救了幾百萬名瘧疾患者嘅生命，但係屠呦呦就付出徂相當沉重嘅個人代價。屠呦呦啱啱參加五二三項目嗰陣，曾經一個人前往河南，返到河南嗰陣佢個女竟然唔認得佢。後來丈夫被共產黨送徂去「五七幹校」改造，夫妻長年被迫分居兩地。


王耀瑩，香港親中派政治人物，早年就讀伊利沙伯中學，後嚟入讀香港大學經濟及金融系，曾經喺2001年同2002年兩度參選香港大學學生會，又創辦香港各區專上學生同盟，同埋擔任香港菁英會學生事務委員會主席。佢亦係安徽省政協，香港選舉委員會委員。


去到2021年，北京喺未經諮詢或香港人同意嘅情況下，強行修改香港嘅選舉制度。喺2021年香港選委會選舉嘅時候，佢就喺新制度下透過全國性團體香港成員嘅代表界別分組，當選成為選委。2022年，佢喺李家超無提政綱嘅情況下，有份提名李家超參與2022年香港行政長官選舉。


沈殷怡先後讀聖士提反女子中學附屬小學同聖保羅男女中學，之後憑住香港中學文憑試攞到4科5**嘅成績，考到全額獎學金升讀上海復旦大學法律系，攞到中國大陸執業律師資格，畢業後返香港入咗香港中文大學讀法學碩士。


沈殷怡畢業後，曾經喺香港嘅律師樓做咗一年實習生，不過佢發現自己對演藝工作有興趣。2018年佢畀ViuTV劇集監製發掘，加入咗ViuTV拍劇同做節目主持。佢2019年憑演出劇集《詭探前傳》做鄭少秋角色個女而開始畀觀眾留意，之後再喺2020年頭憑演出綜藝節目《辣伙頭》同《美女郊遊遊》而人氣急升，畀網民封做「女神」。


沈殷怡同另一位ViuTV藝員余逸思喺中學時期因為聯校劇團活動而相識，但自從沈去咗上海升學後兩人就一度無再聯絡，直到余沈兩人先後2016年同2018年加入ViuTV先至見返面，不過要到2020年頭播嘅《辣伙頭》同《金剛旅神團》先至開始有機會同場演出，而佢哋喺2020年4月展開咗閨蜜同居生活。


另外，沈殷怡同演員陳欣妍因為2020年嘅《辣伙頭》結緣，其中一集佢哋兩個被安排合作比賽，喺事前唔熟識嘅情況下表現出默契，更受到觀眾歡迎，而兩位英文名都叫「Shirley」，所以被叫做「Double S」。


東南亞霾害係一種定期發生同火有關嘅大型污染問題，主要喺7月至10月期間最嚴重。呢個災害嚴重影響印尼、馬來西亞、新加坡、汶萊，甚至係泰國同埋菲律賓嘅經濟活動、交通運輸、人民健康。呢種情況主要發生喺較乾嘅季節。


喺印尼，《基本林業法》授予林業部將所有土地歸類做森林。大約49% 土地畀森林覆蓋。雖然印尼政府將69%土地歸類做森林，但係傳統民族嘅土地權唔可以註冊，通常唔會畀國家承認。呢啲傳統民族無能力去訂立條例去規管燒森林行為，阻止非村民例如油棕種植園、伐木公司、其他村莊居民、移民、小規模伐木者以及移民等人嚟砍林。


泥炭地係一笪地方有好多自然累積物質，包括樹葉同樹枝。呢啲物質已經喺自然含水條件環境之下累積咗10,000年。呢層有機物質叫泥炭，可以有20米深。印尼擁有265,500平方公里泥炭地，佔大約13.9%國家總面積。


雖然最初係濕地生態系統，但係好多東南亞泥炭地已經畀人發展做各種用途，包括農業、林業同埋城市發展。其中一份2011年分佈嘅報告提到過去嘅20至30年之中，超過30%嘅泥炭沼澤森林已經轉化做農田。另外，再多30%嘅森林已經被砍伐或者退化。


霧霾更加直接禍害包括影響人民短期健康同損害旅遊業發展。另外，霧霾仲會導致工業生產損失、航空公司同機場營運受阻、捕魚減少以及人工降雨成本增加。另外，嚴重霧霾天氣更加會導致長期健康損害、農作物生產量下降、能見度下降、增加唔必要支出、增加事故發生甚至係死亡以及減低外國投資者嚟投資意欲。


受空氣污染影響，大多數人最容易會打乞嚏、流鼻涕、眼睛刺激、喉嚨乾同污染物引起嘅乾核。但係患有長期病患嘅人士，好似哮喘、慢性肺病、慢性鼻竇炎同皮膚過敏等健康問題人士可能影響更加大，可能會出現更嚴重嘅症狀。


研究顯示最主要導致大火原因係同土地分配嘅競爭同衝突有關。中央政府機構分配嘅土地成日同當地司法管轄區同土著社區邊界重疊，所以區域性改革係有必要去解決資源衝突。同時，佢哋畀區域政府機會同當地原居民同習俗機構和解。


除咗用經濟處罰方式應對非法縱火嘅有關刑事行為同對火災造成損失承擔責任之外，一啲政策分析家仲認為經濟政策改革同基於市場激勵措施亦有潛力。當中生態標籤同國際貿易管制可以減少市場對容易產生火災商品嘅需求，咁樣可以減少高火災風險商品生產。


印度廟起喺皇后山軍營裏面嘅一個細山嘅山頂之上，由多樖榕樹包圍，同營裏面建築物相隔一段距離，環境清幽，並且能夠營造廟宇嘅神聖感。間廟係一棟灰綠色六角形嘅建築物，頂部有六個尖頂，似皇冠狀，由12塊三角形砌成，象徵印度教視為美麗同神聖嘅蓮花，係香港僅有嘅一座蓮花形狀嘅建築。


2021年香港人口普查喺2021年6月23號至8月4號期間進行，為期43日，由香港特別行政區政府統計處負責。目的係搜集香港人口嘅社會同經濟特徵，同埋詳細地區分布嘅最新基準資料，呢啲資料有助規劃全香港社區嘅社會服務同設施。


用嚟簡單點算嘅「短問卷」只涵蓋一啲基本問題。用嚟詳細抽樣訪問嚟「長問卷」除咗「短問卷」嘅問題外，亦包括有關人口嘅社會經濟特徵資料，以及住戶同屋宇單位特徵資料嘅詳細問題。結合「短問卷」同「長問卷」收集所得嘅共通資料，可以得出人口基本特徵資料嘅全面點算結果，亦會用嚟估算「長問卷」搜集所得嘅社會經濟特徵詳細資料嘅基礎。


2021年人口普查會透過兩個吉祥物「阿普」同「阿查」，以生動活潑嘅對話形式，將一系列人口普查數據以生活化嘅方式呈現，令市民更加容易理解呢啲數據嘅用途。佢哋嘅造型取材自對話方塊，再加入統計數據嘅設計元素。


政府統計處唔會向未獲授權人士透露受訪者嘅個人資料。根據《普查及統計條例》規定，向未獲授權人士透露個人或住戶資料，即屬違法。所有臨時外勤工作人員都需要宣誓，並接受有關強調資料保密嘅重性要，以及資料處理不當可能導致嘅法律後果嘅培訓。


香港新移民，又叫做新在港定居人士，一般係指唔喺香港出世長大而之後移民香港嘅人，依家喺香港主要指由中國內地移民香港嘅人。依家，內地人士喺港居住嘅途徑包括申請單程證、優秀人才入境計劃、輸入內地人才計劃、同埋非本地畢業生留港╱回港就業安排等等。


由中國大陸去香港定居嘅新移民又稱為「新香港人」，部分本土派貶稱新移民做「蝗蟲」。「新香港人」呢個字由大陸《人民日報》喺2013年10月發表嘅文章度而喺，呢篇文章聲稱香港嘅700萬人口當中，超過40%係新香港人，而呢班人已經成為咗香港嘅「中流砥柱」。


部分新移民能夠慢慢咁融入香港社會，不過仍然有部份新移民由於文化背景、社會風貌、同生活習慣等嘅差異，唔太容易融入香港社會，甚至同本土嘅香港人發生衝突。香港本土派認為「新移民」喺港净係攞社會福利，而對社會冇貢獻，批評佢哋係「蝗蟲」。


9%嘅受訪者，無論有冇親身受過歧視，都認為香港存喺歧視新移民嘅情況，比2014年高大約5%。同時，有49%表示喺做野過程期間受過歧視，導致做野嘅時間同數量都多過其他人、而人工又低過人等等，另外有25.


按香港法例第五章《法定語文條例》所規定，香港嘅法定語文係中文同英文，但係冇指明係邊種中文語言同文字，而大多數嘅香港華人都用粵語同埋繁體字，並且以英文做第二語言。1997年之後，香港政府推行「兩文三語」政策，即提倡學寫中文同英文，講廣東話、普通話同英文。


香港嘅官方網站全部都有繁體中文、英文、同簡體中文嘅版本，又喺學校教育上推廣普通話，資助同推行普教中等等，曾經有政府部門刊文話粵語唔係香港人嘅母語，被批評係矮化粵語，政府嘅舉動進一步引起香港人嘅唔滿，加劇咗中港矛盾。


香港中文大學香港亞太研究所公共政策研究中心所做嘅調查發現，新移民嘅身份認同情形同喺香港住咗嘅年數偏向成正比。調查問咗內地出世嘅香港學生，對「中國人／香港人／兩者皆係」身份嘅認同度，同埋佢哋支持「本土派」嘅機率。


2003年，當時政府面對財赤壓力，時任社會福利署署長嘅林鄭月娥表示。喺香港住咗未夠7年之新移民，有7萬人領取綜援，佢承認比例偏高，對公共財政嘅確構成壓力，有話「社會應該廣泛咁討論，有冇需要改變依家喺香港住滿一年，就可以申請綜援嘅做法」。


1925年農商務省分拆成商工省同農林省，岸信介揀咗到商工省。佢同當時嘅上司吉野信次起草「重要產業統制法」，由臨時產業合理局第一部長木戶幸一實施。1933年成為商工大臣官房文書課長，兩年後出任工務局長。


自1936年開始，佢先後出任滿洲國實業部總務司司長、產業部次長同埋總務廳次長。在任期間佢實施滿洲產業開發五年計劃，大膽地結合咗統制經濟。佢同當時關東軍參謀長東條英機、滿洲國總務廳長星野直樹、滿鐵總裁松岡洋右、滿洲重工業開發株式會社會長鯰川義介並稱做「滿洲五巨頭」、「弐キ参スケ」。


1942年當選成為眾議員。同年10月，東條兼任商工大臣，岸信介就擔任無所任大臣、商工次官。一個月之後，由於二戰戰局急劇變化，東條將商工省廢除、改為成立軍需省，東條響出任首相嘅同時兼任軍需大臣、陸軍大臣，而岸信介就被調任軍需次官。


1944年塞班島戰役嘅失敗，好多人開始認為日本冇勝算，質疑東條嘅帶領能力，內大臣木戶幸一就密謀恁冧東條內閣。同年7月，東條想改組內閣，岸信介拒絕請辭，話只有成個內閣請辭佢先至唔撈，只有部份重組係唔可以接受。


1945年8月15號，日本宣佈投降，二戰結束，佢就返去鄉下山口縣。因為曾經響二戰期間擔任重要職位，所以響9月15號GHQ就拉咗岸信介，將佢視為甲級戰犯，關佢響東京巢鴨監獄。1946年東條英機等28名前日本官員畀人起訴，但當中並冇岸信介。


1952年4月，因為三藩市和約，公職追放解除。同月，佢成立以「制定自主憲法」、「確立自主軍備」、「展開自主外交」做口號嘅日本再建聯盟，出任會長。但係呢個黨響1953年嘅選舉輸到底褲都冇埋，黨員希望轉投社會黨但唔成功，岸於是響1月13號宣佈希望加入自由黨，獲得吉田茂同意，最終響3月18號正式入黨。


1954年同鳩山一郎創立日本民主黨，出任幹事長。1955年10月，左派社會黨同右派社會黨正式統一成為日本社會黨、有望上台執政，保守派為咗同社會黨抗衝，於是響同年11月15號達成保守合同，宣佈自由黨同民主黨統一，組成新黨「自由民主黨」。


1956年自民黨第一屆總裁選舉，岸信介以七票之差輸咗畀石橋湛山。同年12月23號，石橋做咗首相，岸信介出任石橋內閣嘅外務大臣，宣佈咗「強化對美外交」、「推進經濟外交」等五大原則。兩個月後，石橋因病唔撈，岸以外務大臣嘅身份臨時代理首相一職。


早響1955年8月，時任外相重光葵就提出修改美日舊安保條約，但係畀美國反對，原因之一係驚日本再度搞事。岸信介覺得非常震驚，認為美日舊安保條約對日本唔公平，希望日本攞返真正嘅主權。加上1957年1月嘅吉拉德事件，一位美國駐日士兵槍殺咗日本農婦，但由於美日舊安保條約並冇包括呢種情況，令到岸信介越嚟越想修改，希望日本可以自主外交。


岸信介努力緩和同東南亞、南亞各國嘅緊張關係。1957年5月，岸信介先後出訪印度、巴基斯坦、斯里蘭卡、泰國、中華民國，係二戰後第一位訪問亞洲同東南亞地方嘅日本首相。佢嘅目的唔單止係希望重新確立日本嘅國際地位，同時亦同其他國家商討核實驗問題。


為咗避免重蹈韓戰嘅覆轍，佢強調日美具有特殊關係。1957年6月，佢訪問美國，同時任美國總統艾森豪威爾見面，傾可唔可以改安保條約。之後佢又同國務卿杜勒斯、參謀長聯席會議主席亞瑟·雷德福見面。響6月20號，佢到美國國會發表演講，講嗮共產主義嘅威脅。


10月，佢當選成為聯合國安全理事會非常任理事國，同年12月加入聯合國。響呢個時候，佢表明日本以唔擁有核武器做原則，仲反對英國進行核試驗。佢又出訪咗澳洲、菲律賓、印度等，面對當地嘅反日情緒咁高漲，佢每到一個國家都講聲對唔住，又積極處理戰爭賠償問題。


當時岸內閣希望修改警察官職務執行法，內容主要係擴大差人嘅權限，畀差人冇票都可以拉人。呢個修正案一出就激起國內反彈，社會黨、總評等表示反對，更加出現市民組織嘅反對活動。面對反對呼聲咁高，岸信介被迫撤回修正案。


岸信介為咗修改安保條約可以話係「不惜一切」，但佢亦都激發咗社會黨同自民黨之間嘅鬥爭，為第日發生嘅安保鬥爭埋下伏筆。執政自民黨希望條約可以響國會通過，但係最大在野黨社會黨抵制、要求廢除條約，條約一直通過唔到，令到自民黨好頭痛。


響5月19號嘅國會會議，由朝早開會開到半夜。當時國會外聚集咗多個反安保嘅抗爭團體，其中包括全學連。由於社會黨盡全力抵制條約，自民黨一直冇辦法同社會黨達成共識，於是自民黨就利用人頭多呢個優勢，直接將社會黨議員趕出議場，強行通過新安保條約。


自民黨內部部份人對於「強行通過」嘅做法非常不滿，所以揀咗缺席或者棄權，其中有石橋湛山、河野一郎、松村謙三、三木武夫。岸嘅做法亦徹底激嬲市民同響一直響國會外嘅抗爭團體，認為岸信介係破壞緊民主，示威大隊漏夜守響首相官邸之前，「反安保」、「打底岸內閣」嘅口號不斷。


因為日本政府強硬嘅姿態同處理手法，加上反美意識濃，令到示威越嚟越犀利，響6月10號嘅示威人數高達五百八十萬人。響同日，白宮發言人占士·哈加提到達日本，為艾森豪威爾訪日做準備。當哈加提一到東京國際機場就畀示威者包圍，出唔到去，最後要由直升機護送離開。


6月15號，示威大隊響國會議事堂外聚集，在場嘅黑社會人士聯同差人出手打佢哋、仲出動埋「機動隊」攻擊示威者，大批示威者受傷，其中東京大學學生領袖樺美智子畀差人亂棍打死。響6月15號至18號呢三日期間，30萬左右嘅市民出現響東京街頭，高舉「為樺美智子報仇」嘅標語。


岸信介要求防衛廳長官赤城宗德以「治安出動」為理由出動自衛隊，畀赤城以「唔能夠命令自衛隊傷害同胞」而拒絕。6月19日，安保條約最終因為過咗三十日而自然成立，自民黨鬆咗一口氣。6月23號，岸信介話要為呢次「動亂」埋單，宣佈將會辭職。


1963年，佢嘅女婿安倍晉太郎響參選眾議員嗰陣失敗。岸信介於是同細佬佐藤榮作拜訪當時係周東英維後援會會長嘅藤本萬次郎，希望佢擔任安倍晉太郎嘅後援會會長，藤本最後應承咗。響得到藤本同外父嘅支持下，安倍響1967年當選成為眾議員。


岸信介響唔撈首相後，致力於日韓關係嘅恢復。作為曾經嘅滿洲國官員，響當年認識前滿洲國軍、前韓國總統朴正熙，岸信介、朴正熙同椎名悅三郎、兒玉譽士夫、丁一權等人形成「滿洲人脈」，對日本保守政營同之後嘅韓國獨裁時期有住好大影響。


阿太佐藤信寛係江戶時代嘅長州藩藩士，佐藤家第十代當主。阿公佐藤信彥係一位優秀嘅漢學家。老豆佐藤秀助，本名岸秀助，岸信祐三仔，做咗佐藤家嘅入贅女婿。阿媽佐藤茂世，係佐藤信彥嘅大女。而岸嘅養父係岸信政，即佢嘅大伯兼外父，係士族。


佛山地鐵3號綫係佛山起緊嘅一條地鐵綫，由佛山市鐵路投資公司主導、以「BOT」融資開發方式建設運營。綫路北起佛科院仙溪校區站，南到順德客運港站，呈西北–東南走向，全長69.5km，設置車站37座、車輛段一座、停車場兩座。


《Good Night Show 全民睇波派對》係香港電視娛樂製作嘅體育節目，屬2018年6月14號到7月15號期間19場由ViuTV播嘅2018年FIFA世界盃賽事嘅前奏節目，亦係「Good Night Show」系列嘅節目。


節目會喺商場嘅「全民睇波派對」搞現場直播，一班明星嘉賓同球迷波友會齊齊講波估波。主持陣容包括強尼、黃心美、陳俞希、黃奕晨、李昭南、虞逸峯、陳安立，而「星級睇波團」成員有強尼、林耀聲、陳炳銓、陳詠謙、丘建威、王宗堯、羅碧芝、潘杰寧。


中華民國第二屆立法委員選舉喺1992年12月19號舉行，選出第二屆立法委員共161席，包含119席區域立法委員、6席原住民立法委員，30席全國不分區立法委員同埋6席僑選立法委員。呢次選舉亦係1948年舉行嘅第一屆立法委員選舉後，中華民國首次嘅國會議員全面改選，因此呢次選舉又被稱為全民改選、國會全面改選等。


由於立法院喺臺灣政治入面嘅地位日益突出，朝野14個政黨共派出403位候選人，角逐161席立法委員，競爭非常激烈。選舉結果，國民黨以過半票數獲得101席，而民進黨得票率就首次超過三成，並獲將近立法院總議席三分之一嘅51席。


2010年11月8號當日喺《我和天庥有個約會之docu》活動做過訪談嘉賓，2013年8月10號重被邀請到長隆水上樂園，參加由珠江頻道搞嘅《2013長隆比堅尼大賽》嘅助力嘉賓。同年12月底被邀請到廣州廣播電視台新聞頻道嘅《晚安廣州》節目做嘉賓。


宋國鼎係台灣苗栗縣嘅政治人物，之前做過時代力量第19屆苗栗縣議會議員，而家係時代力量苗栗縣黨部嘅主委同埋時代力量嘅決策委員。佢亦代表時代力量參選過2022年嘅苗栗縣縣長選舉，不過最後未能勝出。2023年2月，佢喺時代力量第4屆決策委員選舉中，憑著最高選票拿到第一名。


宋國鼎喺苗栗縣出生長大，讀完書同考咗律師資格之後就返到苗栗開始執業。佢開始嘅第一年就加入咗一班義務律師團隊，其中包括邱顯智律師，參與「關廠工人案」嘅辯護工作。最後佢決定加入時代力量，希望透過成為苗栗縣議員嚟改變苗栗嘅政治環境。


貓老闆係參加過義和團嘅勇士，佢負責守護嘅黃金峽雲集咗嚟自四面八方嘅仁人義士。喺呢度大家唔講革命，唔關心政治，安寧噉過住世外桃源嘅生活。細簾係一個被貓老闆所救嘅女人，殊唔知當年貓老闆唔單止救咗佢同佢嘅細路，重有佢嘅心。


山上面個塑像1997年落成，19.99米高，連基座總高度近30米，造價逾870萬澳門幣，由澳門畫家梁晚年設計，喺北京曲陽縣塑造，總重量逾七百噸。塑像具有中國唐代女性形象，因以漢白玉塑成，故此全身純白，面向澳門半島，寓意爲澳門賜福祛難。


柯利·布里也係一位德裔哈薩克嘅男中低音演唱家，喺前蘇聯哈薩克蘇維埃主義共和國阿耶斯卡斯斤一個烏克蘭主義家庭嗰度出世，1991年嗰時佢哋搬咗去德國嗰邊住重加入埋德國籍。從1996年開始，佢喺調素多爾夫嘅德國里尼歌劇院入面做獨奏歌唱家。


粵秀書院係中國廣東省廣州市嘅其一大清嘅廣州四大書院。舊時間書院就喺而家嘅越秀區教育路附近嘅書院街入面。佢係一間清廷御批嘅官辦學院，更加係廣東省入面最早嘅省立書院。而家嘅粵秀書院喺越秀山入面，舊時嘅粵秀書院凈係得返個牌坊響度。


友誼街道係中國黑龍江大慶薩爾圖嘅街道。喺2013年基層政區改革後，街道轉曬做社區，而原先下轄嘅社區轉曬爲居委會，其中友誼社區重合併埋原先會戰街道嘅多彩社區。而家友誼社區面積60km²，居民有6169戶、15997人，有68棟住樓、4個平房區，入面劃成33個網格。


獨居老人可能因喪偶或者無後代而獨居，亦可能因為仔女住喺其他地方而獨居。喪偶老人可以叫做鰥寡老人，而屬於後一種情況嘅老人家中國大陸又叫做空巢老人。隨住人口老化，空巢老人已經成為中國大陸社會問題之一，通常面臨比其他人嚴重心理問題。


喺西方，由於流行核心家庭，成年仔女好少同父母同住，老人獨居好常見。無仔女獨居長者一般處於社會弱勢，唔單只面對心理問題，經濟上亦往往面對困難。一啲獨居老人喺死咗幾日後先被發現。歐盟有對獨居長者嘅強制走訪制度，但係台灣等地依家仲未有噉嘅制度。


空巢老人係指缺乏子女照顧嘅老人家，佢哋可以係單居或者夫妻雙居。中國大陸嘅空巢老人大致上可以分為三類，第一類係無仔無女無老伴嘅孤寡老人、第二類係有仔女同佢哋分開單住嘅老人，第三類就係仔女喺外地，好難成日返家鄉成日照顧佢哋。


國務院2017年公佈嘅《「十三五」國家老齡事業發展和養老體系建設規劃》指出，預計到2020年，全國60歲以上老年人口將會增加至2.55億人左右，獨居同空巢老年人將增加到1.18億人左右。隨住內地老齡人口不斷增長，空巢家庭亦會相應增加。


上水廣場係香港新界上水嘅商場群，分咗兩期發展，第一期嚮港鐵上水站對面。第二期就係嚮彩發街2號嘅一個活化工廈項目。兩期商場都係5層樓高，第一期個寫字樓22層，商場面積有18萬平方呎，有約莫150間舖。第二期就淨係得商場，預計喺2021年開。


呢條馬路喺清朝嗰陣，係「廣州府學宮」東邊嘅條街，所以嗌「府學東街」。到咗民國7年嗰陣，廣州市政府就將呢條街整闊咗，但係唔叫「府學東路」呢個名，而係攞咗馬路東邊嗰條街「文德里」個名，先至改咗「文德路」。


喺190年爆發董卓討伐戰，孫堅有參戰，喺魯陽同袁術會盟後封爲破虜將軍。當年冬天，孫堅派長史公仇稱返去啲州郡度去督促軍糧。臨走時喺城東門外設帳擺酒席，同其他官員一齊送公仇稱。就喺宴會時，董卓派出數萬步騎攻擊孫堅，當時已經有數十輕騎先到。


孫堅喺酒席上好淡定，命令軍隊要整企理個軍容，唔准妄動。之後騎兵越來越多，孫堅起身引軍入城，佢同啲人講，之所以佢唔急住起身，係驚驚動咗班士兵，噉董卓啲兵一來就潰不成軍。董卓部隊見孫堅軍隊軍容咁齊整，唔夠膽攻城而撤退。


世界華福中心喺1976年由世界各地區委會代表全體通過成立，多年嚟一直服侍普世華人教會，盼望喺合作、差傳、教會增長、訓練人材、長遠計畫等方面，作全面性嘅服事、推動、貢獻。致力推動普世華人教會以門徒導向嘅跨文化差傳方式，藉認識、禱告、裝備、差傳，關注同接觸被關懷嘅群體。


2018年1月21號凌晨五點廿二分，海灣花園第一座海峰閣二樓一有單位有人打架，多個治安警接報到場，有治安警手揸警棍同盾牌入去事發單位，響單位入面發現一個三十幾歲姓胡嘅大陸男傷者。消防救護員到場幫男傷者搞啲初步治理，發現佢左邊嗰頭同右邊塊臉有裂傷同出血，搞掂完傷口之後，由救護車送到山頂醫院，響同一日已經出院。


男事主話，凌晨時分響單位入面三個男人煮嘢食好嘈搞醒咗佢，其中兩個人係朋友。事主同佢哋三個人傾唔掂，先鬧交然後有人隨手納起衣架扑埋事主到，事主懷疑被衣架割傷嗰頭同塊臉。治安警響附近一帶兜截唔到呢三個人，繼續追查佢哋嘅下落。


2018年5月24號凌晨三點左右，海灣花園第五座海城閣有人打架，大堂地下同部𨋢都有好多血，治安警接報到場出動到盾牌，響另一座大廈亦搵到另一個男傷者，佢嗰頭同隻手受傷，消防救護員到場幫男傷者搞啲初步治理將佢送院治療。


尹國駒，綽號崩牙駒、駒哥，係澳門商人、澳門國瀛貴賓會老闆，曾經俾傳媒報導形容為澳門最大黑社會組織14K阿頭，呢個身份曾被中國外交部發言人華春瑩公開證實。更被喻為權力大過當時嘅澳門總督，活躍於1990年代澳門主權移交前夕。


佛山祖廟係中國佛山嘅一座供奉道教玄天大帝嘅神廟，喺禪城區祖廟路21號嘅佛山市博物館入面，成個佛山嘅祖廟建築群係由祖廟、孔廟、碑廊、陳列館同埋園林組成，同黃飛鴻紀念館相通，佔地面積18600平方米，而家係全國重點文物保護單位、廣東省文明旅遊區示範點同埋佛山市愛國主義教育基地。


伊達政宗係伊達氏第十七代家督，安土桃山時代奧羽地方嘅「大名」，江戶時代仙台藩始祖，由於細個嗰陣因為眼疾嘅關係，冇咗隻右眼，通稱獨眼龍。佢母親係為有「美貌與謀略雙全之鬼姬」之稱嘅義姬，父親係伊達輝宗。元服後字藤次郎。


元龜二年，先至五歲嘅梵天丸患咗當時最容易讓細路致命嘅疱瘡。輝宗喺梵天丸病嗰陣，仲有一個仔叫竺丸，但梵天丸係自己最重視嘅兒子，因此輝宗命人喺梵天丸嘅病榻日日為佢祈禱，其中都包含曾預言「梵天丸必遭一大劫」嘅法印和尚。


政宗嘅右眼並不是像一般人咁張開唔到，而是可以自由咁開闔，唯一唔同嘅係，就係右眼冇瞳孔。聽講，政宗好介意自己失明嘅事情，因此在命人做自己嘅雕像同畫自己嘅畫像嗰陣，總會叫人等兩隻眼都保持完美，以達到心中嘅平衡。


元龜三年，輝宗為咗教育政宗為精英，請咗臨濟宗嘅虎哉宗乙禪師為五歲的梵天丸嘅老師，開始咗一連串嚴格咗教育，並且學習漢學。天正三年，輝宗讓神職嘅仔片倉小十郎擔任梵天丸嘅側近。而小十郎可以講是梵天丸最親近的人，側近中的側近，之後是政宗嘅得力軍師，並經常跟隨伊達政宗。


天正十二年輝宗退位，18歲嘅政宗繼任為伊達家17代家督，決意向周邊嘅大名交戰。之後大舉進攻大內定綱，並發生小手森城屠城事件。深感危機嘅義繼為咗自保，終喺天正十三年前往拜見伊達輝宗，不過二本松義繼突然發難脅持伊達輝宗唔成，輝宗下令政宗向部隊射擊，結果是義繼同輝宗二人在喺鐵砲射擊下死亡，是為人取橋事件。


其後，開始鎮壓叛變政宗嘅大內定綱。同時佐竹義重等反伊達的軍隊亦都開始向伊達家進攻，伊達政宗喺人取橋將反伊達聯軍擊敗，不過部下鬼庭良直奮戰下戰死。之後伊達政宗又於1589年在摺上原擊敗蘆名義廣，並將蘆名氏同二階堂氏消滅。


1590年，豐臣秀吉出兵後北條氏小田原城，並下令伊達家派兵協助，但是因為在戰前呃咗秀吉，政宗遲遲還唔作出出決定，幸而片倉景綱提醒下終於上陣，部隊遲咗出發，秀吉曾打算將佢處死，於是政宗將其部隊全身白色裝束上陣，以表示忠誠，戰後由於出兵有功，所以伊達家能保持原有嘅領地，不過失去咗會津一帶嘅領地。


1592年，受豐臣秀吉嘅命令兵派三千兵出征朝鮮，3月抵達征明之地名護屋，1595年獲批准回日本。佢係冇參與慶長之役。1599年將大女五郎八姬與松平忠輝婚姻。自此就同德川家康有親近嘅關係。在關原之戰嘅時候支持東軍，雖然冇辦法直接參與在關原嘅本戰，但是係政宗在長谷堂城之戰接受最上義光嘅求援，出兵派遣支援長谷堂城嘅戰況，令到直江兼續唔能夠攻下長谷堂城。


由於關原之戰所屬嘅德川軍取贏咗，因此政宗嘅領地得以保留。雖然佢可以成為100萬石大名，但係因為被揭發煽動和賀宗親向南部氏進行一揆，只係能夠由原來57萬增封為62萬嘅大名，成為仙台藩藩祖，隨後即刻築起仙台城同城下町，當時仙台城仍為山城，喺山下設下城下町，仍有統一天下之心。


及後政宗參加咗由德川對豐臣嘅大坂冬之陣同大坂夏之陣等著名戰鬥，喺夏之陣的道明寺之戰同真田信繁部隊激戰，仲有喺天王寺岡山之戰入面，曾經向我方部隊自相殘殺令神保相茂部隊全滅，政宗解釋咗一輪先至能脫險。佢喺政治方面，更派遣支倉常長到羅馬同羅馬教廷使節會面，成功喺外國進行貿易。


德川幕府成立後，曾多次任將軍嘅上京供奉。曾經講過「願早生二十年，成就如信長公霸業」，他雖然有做一番功業嘅志向，但係卻擺唔甩生不逢時嘅厄運。1636年5月24號，已隱居嘅政宗喺江戶病逝，終年70歲，死前德川幕府三代將軍德川家光親自探望，幾日之後離世。


彼得·保羅·魯本斯對歐洲畫畫產生過重大嘅影響，包括德拉克洛瓦、康斯太勃爾同雷諾瓦等等嘅人，都受到過佢嘅畫風嘅影響。法國至十七世紀後半開始去到十八世紀早期，流行一種叫做魯本斯風格嘅藝術風潮，主張顏色重要過線條。


1969年喺仰光舉行嘅東南亞運動會入面，黃妙英贏咗女子單打冠軍。四年後，佢衛冕成功。1970年，佢同伍文美一齊贏咗比利時羽毛球國際賽混合雙打冠軍。喺1970年亞洲運動會入面，佢哋兩個贏咗混合雙打金牌，佢同時獲得女子單打銅牌。


喺1974年嘅英聯邦運動會入面，佢同洪新霞一齊贏咗女子雙打銅牌。喺1974年亞洲運動會，佢無獎牌攞。1977年，佢喺吉隆坡舉行嘅東南亞運動會上面獲得另一個金牌。佢仲喺1978年贏咗大英國協運動會女子單打金牌。


1867年明治天皇繼位之後，改革日本年號，規定改行「一世一元」，即係一個天皇得一個年號。而天皇死後唔會再另立諡號，而係用佢嘅年號稱呼佢。另外，由明治五年十二月初二之後，日本年號參照嘅曆法由農曆改做西曆，1873年1月1號就係明治六年1月1號。


寓言學說化成生動有趣嘅動畫，熊貓博士再次粉墨登場扮演老師解釋寓言學說，觀眾更加容易明白，更加容易記憶。收錄多個具有教育意義嘅寓言同學說，包括莊子篇、孔子篇、孟子篇、孫子篇。係一套富有教育性、娛樂性嘅家庭片集，亦可以作為人生價值嘅借鏡。


造血幹細胞  係 幹細胞嘅一種，佢可以分化成其它嘅血細胞，所以我地嗌佢造血幹細胞，而呢個分化嘅過程就叫做造血。 嚮脊椎動物度, 最初嘅造血幹細胞起源嚮胚胎主動脈嘅腹側內皮壁，即係妊娠中期嘅主動脈中腎區域入便，透過一個叫做內皮向造血過渡嘅過程產生。


《午夜速遞》係一部1999年嘅美國電影，由馬田史高西斯執導，改編Joe Connelly嘅小說《Bringing Out the Dead》。主演係尼古拉斯基治、柏翠茜雅格、尊古曼、Ving Rhames、Tom Sizemore。


《刺客特攻47》係一部2015年嘅動作驚悚電影，由Aleksander Bach第一次做導演，Skip Woods同埋Michael Finch編劇。套戲改編IO Interactive製作嘅同名遊戲《刺客任務》系列。


陳南昌個孫聲稱深水埗南昌街以陳南昌個名命名，南昌街尾附近嘅南昌邨同港鐵南昌站就間接以佢個名命名，但香港史學家何國標反駁指出南昌街命名嗰陣陳南昌只不過係7歲細路哥，所以深水埗南昌街係唔關陳南昌事，而係同深水埗區內其他街一樣用大陸城市街名命名。


亞里士多德、西塞羅同埋聖奧古斯丁就有提出正義仗嘅觀念，一般認為打仗係最後嘅選擇，而且需要打仗理由。有時為咗證明打仗係迫於無奈，政府喺訂立外交政策時要確立戰爭條件，為可能打仗做準備，一旦到咗就宣佈打仗理由說服其他政權。


基於自身利益，多數人都會唔講理由而好自然咁抗拒打仗嘅，而且冇人想不明不白死喺戰場，無論係進攻定係防守都一樣。畀個理由嘅目的有時唔係說服其他政府，而係說服民眾，令佢哋冇咁抗拒打仗同徵兵，例如納粹德國嘅教育主張民族統一最重要，不惜要人民犧牲都要侵略捷克，利用社會價值內化加強打仗理由嘅說服力。


喺電腦遊戲 Europa Universalis 同埋佢嘅續集，喺無指定打仗理由下開戰會令社會穩定度下降，導致國家容易動亂同稅收減少。呢個特徵喺其他電腦遊戲唔常見，例如三國志系列唔使講就可以開拖，就算要正式宣戰嘅電腦遊戲，正式宣戰嘅代價都好細。


呢年嘅主題係「六四廿年，薪火相傳」，五項目標係「釋放民運人士、平反八九民運、追究屠城責任、結束一黨專政、建設民主中國」，唱嘅歌有血染的風采、中國夢、自由花、二十年、祭英烈。十五萬人坐滿維園足球場，要開埋草地同籃球場。


支聯會估計當日燭光晚會約有15萬人出席，香港警務處指有6萬2千8百人，兩者數據差距超過一半。支聯會副主席蔡耀昌解釋，警務處曾經向佢哋表示6個足球場連通道若果爆滿，可以容納接近10萬人，連同草地、籃球場同廣場都爆滿，支聯會於是估算總數為有15萬。


源自運輸機構消息透露，警務處喺晚會舉行前晚曾經向運輸機構提供嘅人數預算同公開統計數字一致。警務處消息人士稱，過去曾經喺維多利亞公園足球場做實驗，安排警務人員企立或者坐低，以計算該小幅面積喺鬆動、適中同擠逼嘅情況下所可以容納嘅人數，再計算足球場嘅面積，以推斷估算若果以站立姿勢計算，一個足球場最多可以容納約9千人，如果坐低計算，就最多可以容納約7千人。


六四三十週年，參與人士除咗佔滿維園六個足球場同草地，天后港鐵站一帶更出現「蛇餅」，市民要排隊等候入場。支聯會因此估計參加人數超過18萬人，不過警方公佈嘅數字得3.7萬，兩者相差達八成。警方嘅數字引起質疑係「有政治目的」，有意為反送中大遊行降溫。


民陣前召集人兼立法會議員區諾軒表示，過往曾多次就七一遊行、維園草坪及附近一帶可容納人數，同警方討論。警方過去嘅估算係指單喺中央草坪，未計維園6個硬地足球場，已可容納3萬2千人，佢質疑警方嗰晚嘅估算離譜。


《樓下閂水喉》係1954年嘅一部黑白粵語喜劇，由潘炳權執導，謝賢、黃楚山主演。故事以制水做題材，講街坊發揮守望相助嘅精神，亦都勸人珍惜食水。嚮東江水重未完全解決問題之前，香港多次出現制水，「樓下閂水喉」成為經一句經典。


白粥公一家租住唐樓三樓，因為制水，令佢個粥檔經營困難。當時白粥公個仔阿生欠樓下肥佬張錢，肥佬張見粥檔做唔住，就攞咗個粥檔牌照，白粥公個女妙英為咗攞返個牌，唯有做舞女還債。之後白粥公啲鄰居幫佢重開粥檔，重告發肥佬張浪費食水。


《Good Night Show 廣告女皇》係香港電視娛樂製作嘅選秀節目，亦係「Good Night Show」系列嘅節目。呢個節目由2018年10月8號到11月16號，喺逢禮拜一到五夜晚九點四十五分到十點半，喺ViuTV播映。


《律政精英》係新加坡新傳媒私人有限公司5頻道嘅犯罪主題英語電視劇系列，由溈堯電影製作，Keagan Kang、溫淑安、陳泂江、馮推守、黃怡靈、方偉傑、彭耀順、Jitenram Kiran Bala同埋Fauzie Laily主演。


格林尼治，舊譯格林威治，係英國倫敦東南一區，出名格林尼治子午線，即係全世界時間嘅參照點。所謂格林尼治時間就係指呢度嘅時間。如此地位，皆因呢度係英國海軍重地。格林尼治天文台，又稱英國皇家天文台，負責導航英國海軍。


由格林尼治出土嘅文物，人類文明喺格林尼治最早嘅踪跡應該係羅馬帝國時代起落嘅一條路，條路由倫敦一路伸到多佛。1902年，考古學家喺條路嘅遺址掘三百個銅錢，考證過係克勞狄一世同埋霍諾留兩個皇帝之間嘅時代，亦即係公元一世紀到四世紀嘅事。


「格林尼治」呢個名大概係「青草村」咁解。後來，開始有人用「東格林尼治」呢個名，廢事同「西格林尼治」，即係德普福搞亂。不過「東格林尼治」呢個名去到十九世紀又慢慢冇人用。而家，「東格林尼治」同「西格林尼治」一般係指英國海事博物館同埋舊皇家海軍學院以東同埋以西嘅地方。


1082年，而家格林尼治公園一帶嘅地方正式收歸國有，並且起咗個行宮。個行宮喺1300年之前就起好咗，但係實際竣工日期就搵唔返。1447年，個行宮正式改建成格林尼治宮。有兩個英國君主喺格林尼治宮出世，佢哋係瑪麗一世同埋伊利沙伯一世。


格林尼治所在嘅格林尼治區，人口以白人為主，2011年人口普查時佔過半數。少數族裔當中以非洲黑人最多，另外仲有一啲加勒比海黑人同埋亞洲人。區內有兩間中學服務居民，分別係John Roan School同埋St Ursula's Convent School。


有兩條鐵路線服務格林尼治呢個地方，分別係英國東南鐵路嘅格林尼治線，同埋碼頭區輕鐵。格林尼治線向西可以搭去倫敦市中心嘅倫敦查令十字站或者倫敦炮筒街站，向東可以搭去根德郡北部。碼頭區輕鐵係一條服務倫敦船塢區同埋格林尼治一帶嘅無人駕駛輕鐵，喺格林尼治嗰截由北向南。


格林尼治大概可以分成三部分，每一部分都有佢嘅景點。首先，泰晤士河岸邊有河景睇，重有出名嘅舊商船Cutty Sark。行入啲，格林尼治市中心嘅市集亦係遊客經常睇嘅景點。當然，最重要嘅自然係格林尼治公園，包括公園入面嘅格林尼治天文台同埋皇家海軍博物館。


格林尼治嘅泰晤士河河邊有唔少景點，當中以舊商船Cutty Sark最出名。Cutty Sark係一隻木造大帆船，個名出自蘇格蘭嘅一款底衫剪裁。隻船又叫過Ferreira。隻船喺1869年至1922年之間用嚟運輸貨物，主要運茶同埋羊毛。


河邊一帶仲有唔少出名嘅建築，包括舊皇家海軍學院。舊海軍學院啲樓而家多數畀咗其他學院用，包括格林尼治大學同埋三一音樂學院。Cutty Sark附近又有條格林尼治行人隧道，連接格林尼治同埋泰晤士河對面嘅Island Gardens。


格林尼治市集一帶自14世紀已經有人做生意。不過，而家嘅市集要到1700年先至正式成立。1700年，格林尼治醫院嘅負責人得到皇帝御准，逢星期三、六開市集做生意，御准期限一千年。圍住個市集嘅幾棟樓喺1827至1833年起好，而家係二級法定古蹟。


近年，格林尼治市集一個禮拜有五日開門做生意，星期一、二休息。不過，市集附近好多舖頭都會做足七日生意。市集逢星期三專賣嘢食同埋家庭用品，星期四、五專賣古董同修藏品。市集嘅地主話，佢哋準備喺2013年重新規劃市集，將個市集活化再利用。


由座落河邊嘅皇家海軍學院後面開始一路向南行上山，一路都係格林尼治公園嘅範圍。呢笪草地本來係一個獵原，十五世紀嘅時候起咗個格林尼治宮，之後亨利八世喺度放養咗一群鹿，用嚟畀佢打獵耍樂。十七世紀，公園撥咗出嚟做格林尼治皇宮嘅打獵森林。


格林尼治公園係一個皇家公園，面積183公頃。公園大致呈長方形，從地勢嚟講喺一個山坡上，分成山腳同埋山頂兩級。西北面嘅山腳挨住格林尼治市集，海軍學院同埋海事博物館都喺呢個範圍入面。從西北向東南有個好斜嘅山坡，山坡頂大約喺公園嘅正中心，亦即係皇家天文台嘅位置。


遠洋航行嘅水手一般都會隨船配備一個海事時鐘，將時鐘上嘅時間同天上星宿嘅位置互相對照，就可以判定一個地方嘅經度。隨住英國成為世界航海大國，英國水手個鐘面嘅格林尼治時間就慢慢成為各地時鐘嘅參照時間。1847年，英國嘅火車公司決定統一用格林尼治標準時間寫時間表。


1972年1月1日，世界協調時間正式取代格林尼治標準時間，成為世界報時標準。不過由於兩者相差唔會超過一秒，所以對於絕大部分用途實際上同義。故此，好多機構，尤其是同英國有關嘅組織，例如英國廣播公司國際頻道，仍然用「格林尼治時間」嚟報時。


「聖言」係指天主聖子降生成人，即係耶穌基督。作為基督徒嚟講，佢就係道路、真理、生命。作為一間天主教學校，聖言中學特別注重道德教育同社區服務。該校嘅辦學目標係「扶助學生確立一套圓滿嘅價值觀，以活得富有意義，並且成為社會嘅真正棟樑。


由於聖言中學嘅校舍係按照1960年代嘅標準建造，但中六同中七分別喺2003年同2004年每級開多一班，而且有啲課室被改作其他用途，例如電腦室、音樂室同多媒體學習室，所以全校只得25間課室，但有31班。


廣林苑係香港嘅一個居者有其屋屋苑，喺新界沙田小瀝源小瀝源路62－66號，一共有3座樓，1990年入伙。呢個屋苑喺居者有其屋第十期乙、第十期丙開賣，嗰時嘅開賣價介乎港幣$198,400 － $421,400。


《你好嘢》係香港商業電台叱咤903嘅電台節目，由朱薰主持，監製系光仔，製作助理系傑傑。2016年8月15號正式首播，播到去2021年9月17號，播出時間係逢禮拜一到五下晝2點到3點。節目內容主要係講下社會上嘅好人好事。


黃應士喺美國開展記者生涯，1968年回流香港，加入一間英文報社工作，同時喺當時嘅香港浸會學院擔任客席講師，並喺1974年出任傳理系系主任。多年來佢唔少學生已經喺香港或大中華地區嘅新聞界及傳播界，以至其他領域擔任領導。


此外佢重係英國王位嘅第212順位繼承人。佢曾經響2011年至2015年失去繼承權，因為佢同信羅馬天主教嘅蘇菲·莊娜·瑪利亞結婚、而佢係新教徒，跟據舊王位繼承法，佢失去繼承權。2015年，新王位繼承法實施，允許同信其他教嘅人結婚嘅人擁有繼承權，佢亦因而恢復繼承人身份。


基奧格·腓特烈係普魯士王子路易·費迪南同多娜塔·愛瑪個仔，阿爺係時任普魯士親王路易·費迪南，1976年響西德不來梅出世。佢有個細妹。1977年，老豆響一次軍事演習入面發生嚴重事故，隻腳畀人截肢，幾個禮拜後就因為傷口感染而死。


基奧格·腓特烈先後響不來梅同奧登堡學習，之後響蘇格蘭嘅Glenalmond College讀書，通過普通教育高級程度證書。跟住佢響德國聯邦國防軍阿爾卑斯部服役兩年，當兵完咗之後又響費賴堡工業大學攻讀商科。


原香港法例，1884年第廿二條，一分係2⁄150安士。家下香港法例定一分等於1⁄10錢  或者十厘，1⁄1600斤，即係377.9936375毫克。而分用響金銀身上，就叫金衡分，係金衡錢1⁄10，不過換返十進制係374.


薩拉米斯之戰係第二次波希戰爭入面雅典政治人特米斯托克力率領嘅由希臘城邦組成嘅聯合艦隊同波斯帝國阿契美尼德王朝薛西斯一世嘅波斯海軍，公元前480年喺希臘本土同埋薩拉米斯之間海峽進行嘅一場海戰。最後希臘城邦以少勝多。


PARK YOHO係香港一個私人住宅屋苑，喺新界元朗區錦田，門牌係青山公路潭尾段18號，由新鴻基地產發展，2016年到2018年分階段入伙。成個屋苑有31座樓，超過3,000伙單位。屋苑係全香港唯一有私家濕地花園嘅，亦設有兩個會所同一座商場。


PARK YOHO改過幾次名，初頭叫Acappella，2015年9月開售前改叫峻巒，再喺2016年4月改用依家個名，無再用中文名。不過屋苑入面個公共交通總站，運輸署依然叫佢做「峻巒交通總匯」，而九巴就依然叫「峻巒總站」。


加拿大多倫多嘅 Finch 巴士總站分兩部分，屬於 GO Transit 嘅 GO 巴士總站係個露天車站，喺北約克央街夾 Bishop 街東北角，提供服務包括 GO 巴士 同約克區公車局嘅普通巴士同 Viva 巴士，亦附設的士站。


GO 巴士總站其實樓下就係 Finch 地鐵站，南面亦即係多倫多公車局嘅 Finch 巴士總站，但係兩個巴士總站並唔互通，由一個去第二個巴士總站要落地鐵站過入閘機或者出閘機，再搭電梯或者行樓梯上返地面。


1938年4月加入中國共產黨，曾任江蘇省東灌沭中華民族解放先鋒隊組織部部長、中共如西縣委書記、中共泰州縣委書記。1945年，升任為蘇中區第三地方委員會書記。1948年4月，擔任華東野戰軍第十一縱隊第三十三旅副政治委員。


1949年中華人民共和國建立後，任中共福州市委副書記、書記，中共福建省委工業部副部長。1954年10月任中共南京市委書記。1956年3月起任中共江蘇省委常委。1956年7月任中共江蘇省委書記處書記，兼任江蘇省科委主任、中國科學院江蘇分院院長。


1967年1月下放「五七」幹校勞動。1970年12月中共江蘇省委常委、江蘇省革委會副主任。1975年9月任中共江蘇省委書記、江蘇省革委會副主任。1977年2月至1983年3月任中共江蘇省委第一書記，1977年2月至1979年12月任江蘇省革委會主任，1977年12月至1979年7月兼任江蘇省政協主席，1979年12月至1983年4月任江蘇省人大常委會主任。


2007年7月，許家屯接受香港有線新聞同埋《明報月刊》專訪，佢否認中共保守派對其中嘅賣國指控。佢承認六四事件發生後有富商向佢主動提交一個十幾位港人聯署嘅建議書，以一百億港元租借香港十年，由港人自治。佢當時只係如實向中央反映該建議書，反映前並得到時任中共總書記江澤民點頭默許，並非如官方所指嘅賣國。


團一大紀念廣場係喺中國廣東省廣州市入面嘅其中一個攞咗共青團做主題嘅文化廣場，而呢個廣場係成個廣東省入面，第一個以共青團做主題嘅歷史文化主題紀念廣場。而呢個廣場喺2012年5月7號起好，喺越秀區嘅越秀南路同東園橫路、挹翠路交界嘅西北邊。


都領導都民第一之會嘅六十四歲小池百合子，只係上任咗11個月，期間處理築地市場搬遷、2020年東京奧運、削減開支之類議題，成功樹立開明改革嘅良好形象，支持率高達六成。小池6月退出自民黨，創立都民第一之會，派出五十個人參選都議會。


響選舉步入最後階段，小池百合子連日到東京各選區拉票，佢批評對手執政自民黨監管不力，搞到豐洲市場工程弊案同搬遷問題，又話希望為議會帶來新氣象。從電視主播、參眾議員、環境大臣、第一位女性防衛大臣到第一位女性東京都知事，如果今次選舉能夠大勝，小池可能有力挑戰首相寶座。


自民黨近日因為首相安倍晉三捲入幫朋加開學校之類嘅醜聞，同埋防衛大臣稻田朋美連續講錯嘢，支持度下挫，而為咗挽回選票，黨內高層四出拉票，重派出視為「吸票機」嘅眾議員小泉進次郎出來，佢係首相小泉純一郎個仔，坦言今次選情嚴峻，認為自民黨將來應該是非分明，同小池合作做有利東京嘅事。


呢場選舉被視為對小池施政嘅檢驗亦牽動成個日本政壇未來格局，佢上任之後講明要改革都議會，同時要應付築地市場搬遷同主辦2020年東京奧運之類嘅重大議題。分析相信，都民第一之會連同公明黨之類支持小池嘅勢力有望攞到過半數席位，目前響都議會掌控五十七席嘅自民黨一旦失去第一大黨嘅地位，或者會影響安倍施政，甚至動搖首相嘅地位，打亂佢連任首相嘅算盤。


票站響當地晚黑八點閂門之後，點票工作隨即展開。日本放送協會嘅票站調查結果話，都民第一之會將會響都議會一百二十七席攞到四十八席，成為第一大黨，聯同公明黨之類，預計可以攞到七十三到八十五席，控制都議會過半數議席。


冠狀動脈嘅通波仔，係其中一種亦係最常見嘅通波仔，專係醫啲類似冠心病嘅心臟病。開刀嘅方法係，首先伸一條導管，沿住動脈通去心臟，喺冠狀動脈入面塞咗嗰個位用氣球泵返開佢，再加支架固定，主要係為咗開通塞咗嘅血管，搞掂佢變窄嘅情況。


後來殖民者發現暴力式既殖民統治係行唔通既，管治成本高，係一門蝕本生意，所以慢慢咁改為用比較自由既懷柔政策去統治。呢啲懷柔政策令到殖民統治變得相對成功，呢啲實例係韓國人同埋台灣人對日本既情感差異可以睇到。


《醉爆伴郎團3》係一部2013年美國喜劇電影，由Todd Phillips做導演，套片係「醉爆伴郎團」三部曲嘅第3集同埋最後一集。主演係畢列谷巴、Ed Helms、Zach Galifianakis、Justin Bartha、鄭肯。


所以係廣義嘅定義入面，我哋要求場入面嘅所有元素都可以寫做原初元素嘅多項式，而喺有限場入面，所有非零元素唔單止係原初元素嘅多項式，直情係原初元素嘅次方。係有限場入面，如果我哋想區分呢兩個概念，會分別講場原初元素同埋羣原初元素。


一九八〇年，實行抵壘政策，差人可以截查市民身份證，故此出街要帶身份證，否則犯法。所以無身份證，就要拎張證件，先至敢行街，啲人因舊而叫行街紙。行街紙分兩種，一種係本地人唔見咗身份證，拎嘅臨時身份證，實情係補領身份證收據。


南宋尾時因元兵入侵中原令宋軍逐漸失去優勢，世榮三兄弟為咗保護宋皇族趙氏而南下到廣東南雄珠璣巷避難，後嚟又兜到新會崖門避難。但宋軍喺崖門又遇到海戰令宋皇室滅亡，世榮三兄弟開始喺戰亂入面失散。世榮為咗避開元軍而去到侯王廟過夜，發夢咁啱撞正侯王話佢快啲離開侯王廟而走咗佬，重帶住一家大細嘅袍褂同香木先喺蔥菜園住。


間嘢先後喺明清民國時期經歷過三次重修。尤其喺1948年嗰次重修之後，祠堂無償畀咗國家開辦番禺三中用途直到1998年撤出為止。2009年重俾天河區文物部門列佢做文物。2010年因為廣州市交通部門為咗發展BRT而拆咗原有建築，重喺原有建築北邊30m嘅地方起返間同佢一模一樣個樣嘅祠堂。


宋端宗景炎年間，時四同季四兩老表原先喺重崗村住，後嚟兩者分咗家。嗰時時四帶住一家大細嚟到九佛西邊一帶住，見到環境清淨兼風光秀麗而喺嗰度住。當地啲人有整山塘嚟養鴨同種蓮藕謀生。1920年代初，由於村內匪患猖獗，所以嗰時有人準備鏟走部分塘壩嚟斬腳趾避沙蟲，但俾村入面好多老坑強烈反對，話驚會破壞成個村啲風水。


Eastern Coach Works係源自United Automobile Services喺1920年開展嘅車身生產業務，1931年移至由United分拆出嚟嘅Eastern Counties Omnibus Company。


第二次世界大戰期間，由於ECW所在嘅英格蘭東部被入侵嘅風險較高，而要搬去Irthlingborough，到戰後先至搬返去。1948年，ECW被國有化，之後一段日子，ECW主要同Bristol巴士底盤出車身。


探長盧思奇安插老婆朱廸，混入吳世雄嘅旅行社，調查同朱廸一樣樣嘅少婦戴安娜被車車死案件。思奇查到世雄暗中販賣人口，同埋逼孤兒瑪利幫佢誘拐細路，成功將啲壞人一網成擒，查出懸案內情，最後思奇同朱廸重收養咗瑪利。


埃及過去幾年政局持續動盪，經濟唔掂，有選民認為同美國結盟嘅塞西可以穩定國家，相信塞西可以順利贏到第二個四年任期，雖然塞西早前講明冇諗住響下屆選舉再逐競連任，但有關注組織質疑塞西可能會運用影響力推動修憲，放寬憲法入面嘅總統任期限制。


1800年，佢同另一位化學家史密臣坦歷一齊製作啲化學產品，發咗達。1802年，喺提純鉑嗰時，順手發現咗鈀。過兩年，又發現埋銠。但係喺1809年，唔小心將鉭、鈳兩種元素當成係同一樣嘢，搞到世人撈亂咗兩隻嘢卅幾年。


特技動作，又叫動作特技，係指電影同電視劇入面一啲危險嘅場面，譬如撞車、跌落樓。皆因有好大嘅危險性，多數演員都唔會親身去拍，而會搵嚟受過專業訓練嘅特技人做替身。隨住近年電腦特效嘅興起，亦可以用電腦特效去幫手，令一般演員可以喺安全環境之下去拍危險場面，但真實感就會爭噉啲。


派出所，差館一種，至細嗰隻，亦有叫警察社區聯絡辦事處，取自英文Neighbourhood police office。警察機構至基礎部份，多數直屬地方政府。轄區範圍好細，大城市入面一條街，鄉下入面一條村咁。


不過，由於14號綫實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺慢車到呢個站之後，若果下一班係快車兼馬上到呢個站飛站嘅話，慢車入面都有「而家係臨時停車，車輛設備安全」嘅反復廣播。


呢個站最先喺2010年份地鐵規劃方案出現。嗰時地鐵方為咗解決科蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅4號綫北段方案嗰橛重向兩邊延長。不過早期規劃冇呢個站，後嚟喺規劃出嚟嘅路線加咗呢個站。


2014年10月14號，車站正式逳手起。本嚟話施工諗住到2017年就起好而開通，不過因施工遇難題而一拖再拖。呢個站嘅主體結構雖然喺2016年1月2號封頂兼諗住喺2018年底開通，但係喺2018年1月26號喺長平站附近爆出三死一傷嘅坍塌事故而直接停工，令開通時間繼續拖。


姚松炎係2016年立法會宣誓風波畀法庭取消資格嘅立法會議員當選人之一。當時姚松炎喺誓詞加入可持續發展等同佢政綱有關嘅內容。學術期刊Information Systems Frontier就發表文章，講有一啲親中派嘅媒體同網民散播假新聞，將佢同兩名青年新政宣誓人混為一談，話佢辱華。


西雪梨流浪者足球會係澳洲職業足球聯賽嘅足球會，喺2012年成立。總部喺新南威爾士州雪梨西邊嘅黑鎮嗰度。而主場喺琶拿馬他。呢個波隊喺2013年開始先至出咗名嘅，因為佢唔單止喺參加咗A聯賽第一年就攞咗冠軍嘅同時，甚至喺2014年11月1號嗰日攞埋亞冠冠軍返嚟。


吳雪山曾經喺2014年6月指控民主派嘅陳展浚同鄭衍祺，毀壞佢喺將軍澳怡明邨入口嘅易拉架，但去到同年12月，法庭判兩名民主派罪名不成立。法官裁決嘅時候質疑吳雪山證供有問題，一時又話案發時兩被告無發現佢，被盤問嗰陣又話陳展浚喺佢身前經過，有可能見到佢，證供有矛盾。


死者係28歲男子張萬里，喺2016年3月7號俾佢女朋友報失蹤，警方調查一路未有結果。3月29號，警方收到風，話死者最後去過「DAN6」9樓一個單位，當晚7點幾去嗰度調查，發現單位傳出惡臭，破門後發現臭味來自屋入面一嚿四面用木板封起、3呎乘3呎乘2.


警方初頭先後喺香港拉過三男兩女，包括死者女朋友，不過深入調查後，鎖定疑兇係著草去咗台灣嘅三男一女。到4月10號晚，女疑兇何菱瑜主動到新北市一間派出所投案，話驚俾其他三個疑兇滅口。第二日台灣警方搵埋佢哋三個，並且用入境簽證過期做理由將佢哋遣返香港。


4月13號，警方安排女疑兇何菱瑜重組案情，第二日喺荃灣法院提堂。案情透露，死者喺3月4號俾人殺死，估計死因係窒息。何喺警誡下承認曾經同3名男疑兇商討殺死死者。而三名男被告就喺警誡下承認曾經喺死者大髀髀罅打針，同埋用哥羅芳掩住死者口鼻。


8月12號，何菱瑜獲撤銷控罪，而曾祥欣、張善恒同劉錫豪就喺2016年4月13號正式被落案起訴串謀謀殺罪。案件喺2018年4月正式開審，其中何菱瑜獲安排做特赦證人。2018年5月，主審法官因病要即刻停工，而要解散陪審團，到2019年10月重新開審。


抗日神劇，最初出自中國大陸網上文化對部分中國抗日戰爭題材電視劇嘅稱呼。除戰爭劇外，大多數重會涵蓋武俠劇、愛情劇、偶像劇等類型，此流抗日劇被批判為惡搞歷史，以誇張、神奇劇情獲取仇日觀眾歡心。用抗日戰爭做主題嘅歌影視，都有嚴肅同有深度嘅，但良莠不齊嘅抗日劇氾濫，令到大把人一知道關抗日戰爭事，就慣性「反感」。


由於中國而家係個政治國家管理社會，相比其他類型電視劇，抗日劇同唱好共產黨一類「紅色電影」一樣係政治正確，係會更易通過中國大陸政府審查，拍攝難度低且投資少回報大外國片種要打入大陸市場亦有例可見《黑太陽731》、《巾幗梟雄之諜血長天》。


1988年，王傑喺臺灣、星加坡同埋馬來西亞嘅唱片銷售均獲得巨大成功後，飛碟唱片計劃將王傑嘅市場擴展到香港。喺香港，當時飛碟唱片嘅母公司華納唱片曾召開多次股東會，強調會簽下王傑，仲幫手為王傑製作佢嘅第一張粵語專輯。


由於呢張專輯未出版之前嘅兩首單曲《可能》、《故事的角色》便已同時打進香港電台中文歌曲龍虎榜冠、亞軍，專輯出版之後仲連續24週保持住全港中文唱片銷量榜十大之內，加上TVB重頭劇《義不容情》播映也推高銷量，首推後2週便大賣16萬張，累計銷量5白金，以新人來說可謂史無前例，華納唱片公司亦特登頒發白金唱片給予肯定。


結果呢張唱片錄得三白金，打破樂壇新人首張專輯嘅銷量。另外《惦記這一些》嘅粵語版《一生何求》本來都交返俾王傑，不過Herman考慮咗陳百強嘅意見後將呢首歌曲交給佢全權負責，仲安排潘偉源填詞。陳百強回歸華納唱片之後，期間潘偉源亦都按照韋家輝嘅要求，將「偏加重我苦憂」改為「觸不到已跑開」，隻歌收錄喺陳百強嘅《一生何求》大碟。


Unix時間計時嘅方法係由一個 ｢紀元｣開始逐秒計，爾種計時方法後來寫咗入 POSIX 標準，所以唔淨止 Unix 同類Unix系統，其他嘢都可能用爾種方法計時，爾種計時法嘅好處係轉夏令時間、轉時區都唔使人手校鐘，但係可能搞到一啲軟件喺2038年出錯。


POSIX 嘅計時方法係用秒嚟計時間，每秒用一爻嚟代表。用嚟代表時間嘅資料類型叫 time_t，定義係一個正負整數，傳統上有 32 爻咁大，而 time_t = 0⸺即係上面講嘅 ｢紀元｣⸺就規定咗係世界協調時間 1970年1月1號 0時0分0秒。


所以，當 time_t = 10001，時間就係 1970年1月1號 1時0分1秒。如似類推，響 2 嘅 31 次方咁多秒之後，所有可以代表正數嘅整數都用晒，2038年1月19號 3點14分07秒就係最後可以代表得到嘅時間。


2147483648 咁多秒之後，個系統就會返轉頭，變成 32 爻可以表示最細嘅負數，跳返1901年。令啲程序一要計時間嘅嘢就錯晒，因為佢哋無法將呢個時間識別為2038年。可能產生錯誤嘅計算同錯誤嘅動作。


公園雖然大部分地勢比較平坦，但靠住南崗河兩邊嘅地勢高度相差好大。園區入面整咗4個主要人行入口廣場，及整咗曲水臺、朗朗林、知魚臺、親水木棧道、及臨水平臺等景點同設施。雖然公園圍住河兩邊起，但除咗近蘿崗小學同廣州市玉喦中學之間、及開創大道嗰頭有橋樑連接河兩邊之外，其他地方基本上冇橋樑經過。


百寶袋全名「機械人專用第四度空間内藏神奇法寶口袋」，係日本動畫《多啦A夢》入面嘅一樣嘢，通常黐喺可讓多啦A夢個肚度，可以放嘢入去同拎嘢出嚟，多啦A夢大部份法寶都收埋喺呢度。由於個袋係連接四次元世界，所以可以擺無限咁多嘢，而擺喺入面嘅嘢叫法寶。


呢間學校係2004年初由廣州開發區方同蘿崗區黨委政府籌劃開搞嘅。嗰時因為白雲區蘿崗鎮政府要開發而搞一間高等學府出嚟，最後好快俾廣州市人民政府同意咗，初期定名做廣州開發區中學，但無耐又改名做廣州開發區獨立高中。


後嚟工程喺2005年1月28號立項，同年10月26號開標，12月16號奠基，2006年2月13號動工，開工無耐後，由於施工方發現咗蘿崗香雪公園入面嘅玉喦書院，校名又改成廣州市玉喦中學重喺同年9月9號搞掂一期工程，2007年8月全面完工，同年9月7號全面起好嗮。


2017年4月18號，文翠珊主持完內閣會議，突然響唐寧街十號首相府出面宣布，將原定2020年5月舉行嘅選舉提前到6月8號。文翠珊話政府已經就脫歐談判制定好計劃，但係國會入面對計劃出現分歧在野黨阻撓脫歐計劃，認為咁會削弱英國同歐盟談判嘅立場，話為咗保持政局穩定，迫於無奈之下決定提前選舉，但係提前選舉要國會三分之二支持，即係四百三十四個議員支持先可以解散，執政保守黨而家響國會只係佔三百三十席，意味著動議要在野工黨議員支持先過到，下議院會響4月19號表決。


但係文翠珊之前多次強調唔會提前舉行選舉，包括從上年宣布角逐保守黨黨魁，到入主首相府以來，都多次表明唔會提前選舉，而家就突然改口「轉軚」，相信係要響保守黨支持率大幅領先下，鞏固執政優勢，唔想重蹈前首相白高敦覆轍，當時白高敦響2007年接替貝理雅做首相之後，就對提前選舉諗咗好耐，結果之後民望下跌，錯過鞏固執政機會，最尾三年之後黯然落台。


英國響3月底啟動《里斯本條約》第50條，展開脫離歐盟程序。而文翠珊嘅脫歐談判立場，包括貿易、人口流動之類都比之前有所軟化，選民會唔會藉住選舉同佢講唔好，成為保守黨最大嘅隱憂。但係可以肯定唔變嘅係英國會如期響2019年脫離歐盟，首相府發言人喺4月18號強調，脫歐時間表唔受影響。


5月3號，文翠珊去白金漢宮，覲見英女王伊利沙伯二世。由於根據法例，下議院已經響3號午夜解散，因此文翠珊今次覲見，只係通報英女王將會舉行選舉嘅決定。之後文翠珊發表講話，佢話無論邊一個黨贏到選舉，首要工作都係幫英國搵最好嘅脫歐協議。


如果出現懸峙國會，將會對脫歐談判不利，因此英國需要穩定而且有力嘅領導，講明會響脫歐談判到做「難纏嘅女人」。佢又重申，情願響冇協議情況下硬脫歐，都唔會接受壞協議。同埋佢又話，最近發生嘅事件顯示，歐盟有人唔希望英國脫歐談判成功。


同日，歐盟首席談判代表巴尼耶公布談判任務草案，佢話如果雙方唔可以響2019年3月正式脫歐限期前達成協議，歐盟已經準備好應急方案，佢話必須先解決英國債務計算問題，才會展開貿易方面嘅談判，強調脫歐談判時間無多，應盡快展開，但唔會輕易達成協議。


同時亦強調，費用係用響英國同歐盟雙方同意資助計劃同項目財務結算並唔係懲罰，但就冇講明英國要畀幾多費用。而英國《金融時報》報道就話，歐盟將英國脫歐嘅前期費用由之前估計嘅六百億歐元，提高到最多一千億歐元。


保守黨黨魁文翠珊話，上年公投決定脫離歐盟之後，國家已團結起來，但係國會就出現分歧。佢批評，反對派嘅行為削弱英國同歐盟談判立場，所以響迫於無奈之下，決定提前大選，又話政府已經就脫歐談判制定好計劃，強調唔會因為在野黨反對而改變立場。


前首相貝理雅響接受天空電視台訪問時話，保守黨成功以一個關乎國家前景利益嘅議題為大選定調。又表示明白文翠珊點解提早選舉，因為佢唔想響脫歐談判踏入艱巨時期先舉行選舉，但佢唔肯正面回應現任工黨黨魁郝爾彬係唔係擔任首相嘅最佳人選。


文翠珊到牛津郡拉票期間，同一個有學習障礙嘅選民對話。呢位選民批評政府緊縮開支政策，大幅削減福利援助。而英國醫療服務12號因為電腦系統太舊而頂唔住勒索軟件攻擊，事件令保守黨政府嘅緊縮政策惹來更多批評，不過民意調查話，保守黨重領先工黨約十個百分點。


倫敦恐襲之後一度暫停競選活動。領導保守黨嘅首相文翠珊四出拉票，禮拜一先後到蘇格蘭愛丁堡同西約克郡拉票。佢響倫敦恐襲發生之後被人翻舊帳，批評佢做內政大臣嗰時大幅裁減兩萬個警員。文翠珊回應話當年有保住反恐預算冇被削減，宜家亦有撥款增加武裝警員數目。


而在野工黨魁郝爾彬響倫敦恐襲之後都一度暫停競選活動。第日就到英格蘭東北部造勢，佢要求文翠珊為當年削減警力辭職落台，不過佢自己亦被傳媒攻擊，話佢前年曾經響訪問到講唔應該阻止懷疑極端分子出國參與聖戰，又批評政府沒收佢哋嘅護照，反恐立場受到質疑。


而選前只有二百二十九席嘅工黨就有超過三十席進帳，成績遠超預期。就連從1918年開始，已經係保守黨根據地嘅坎特伯雷區同自由民主黨前黨魁、做過副首相嘅克萊格響約克郡設菲爾德嘅議席都成為工黨嘅囊中物。工黨黨魁郝爾彬話，文翠珊已經喪失民意授權，應該要為敗選負責。


文翠珊四月宣布提前大選，原來諗住係要擴大保守黨響國會擁有嘅三百三十一席嘅優勢，可以增加響脫歐談判入面嘅籌碼，當時保守黨響支持度領先工黨超過廿點，原本係要攞到壓倒性贏出係絕對冇問題。但係之後形勢逆轉，保守黨提倡嘅緊縮政策唔得民心，相反工黨雖然選前民意調查一直處於下風，但係無包袱嘅黨魁郝爾彬用一份被形容係八十三年來最左最民粹嘅政綱，對抗保守黨，建議大幅增加公營房屋、醫療開支、向有錢人加稅、大學學費全免之類，雖然傳媒劣評如潮，但係提出嘅福利政策就攞隨後生選民支持，兩黨嘅支持度不斷收窄。


加上文翠珊畀人話佢做內政大臣期間為咗慳錢削減警力，為臨近選舉嘅多宗恐襲埋下種子，令佢民望急劇下滑。又加埋文翠珊向保守黨票源長者福利開刀，提出資產響十萬英鎊以上嘅長者自己畀護理錢，來填補全民醫療虧損，呢班受影響嘅老人正正係保守黨嘅堅定支持者，此消彼長之下，再加埋年輕人不滿現狀，自文翠珊宣布提前大選之後，多咗成百萬年齡介乎響十八到三十四歲嘅人登記做選民，成為反保守黨嘅重要力量。


而今次大選入面多個細黨都出盡影響力，綠黨講到明要阻止保守黨攞到壓倒性優勢，減少出選人數，讓路畀工黨，其他嘅例如婦女平等黨、全國醫療行動黨，甚至係自由民主黨都一樣攜手向呢個目標進發，佢哋透過互聯網公布配票策略，勢要阻止文翠珊成王。


歷任區域市政局議員、撲滅罪行委員會委員、香港法律改革委員會委員、香港法律改革委員會轄下嘅監護權及撫養權小組委員會主席、懲教署人員子女教育信託基金委員會主席、紀律人員薪俸及服務條件常務委員會主席、保安及護衛業管理委員會主席、立法局議員、臨時立法會議員。


現任自由黨副主席。1998年起循航運交通界晉身立法會議員，曾任該會交通事務委員會主席。2003年起出任內務委員會主席，成為立法會嘅第二號人物，當主席范徐麗泰唔能夠主持會議時，由佢代理，所以議員都叫佢做代主席。


Brady喺加利福尼亞州出世，媽媽叫Galynn Patricia，爸爸叫Thomas Brady, Sr.，有三個家姐Nancy、Julie同埋Maureen。Brady 喺天主教背景長大。爸爸有愛爾蘭血統，而媽媽有挪威、波蘭同埋瑞典血統。


2007年4月16號當地朝早7點3，佢響佢讀緊嘅維珍尼亞理工學院暨州立大學，首先開槍殺死一男一女，之後重用兩個鐘拍條片。然後去郵局寄畀電視台。去到9點9，佢去到一個上緊德文嘅課室，開槍殺人，全班死淨四個，然後自殺。


畢業後就職入美國國務院外事部。期間，喺1951年到遞年設立馬來亞聯邦嘅英國人警察官語言研修所，喺1955年喺臺灣設立中文研修所。1961年，佢獲得古根咸嘅獎金，去印度、尼泊爾、緬甸搞藏緬語族諸語言嘅研究。


香港大學會負責整個計分機制。然後，25位泛民主派立法會議員、28位泛民主派區議員同埋300位泛民主派人士會為初選進行投票。香港大學民意調查計劃喺9月25號至9月28號會向唔少過1,000名港島區合資格選民進行電話調查。


勞永樂同陳方安生9月24號夜晚7時喺堅道明愛禮堂出席論壇，向300個泛民團體代表同100名市民簡介政綱，論壇形式參考3月嘅特首選舉辯論，兩人唔會直接互相質問，但可以回應另一參選人嘅提問，三位大學教授同埋政治學家馬嶽教授，陳健民教授同戴耀廷教授喺初選分別向兩位候選人各提問3條問題，除學者質詢外，亦要回答在場泛民代表同埋市民提問。


DataFlex 係一隻物件導向嘅高級程式語言同埋第四代數據形象工具 4GL，用喺一個基於框架嘅平台度開發 Windows、網絡同埋手提電話應用程式。佢喺 1982 年由 Data Access Corporation 引入同埋開發。


《阿囝搵老豆老母》係香港一個出名Telegram渠道，超過5萬個訂戶，呢個渠道以披露香港親中人士身份而出名。自2019年香港政府強制推行逃犯條例開始，香港親中人士開始畀《阿囝搵老豆老母》一直狙擊。資訊網站《香港編年史》亦有使用同整合《阿囝搵老豆老母》嘅資料。


喺香港反修例運動期間，大量警員、官員、親建制人士嘅個人私隱資料畀人喺網絡上公開，令到佢受到唔同程度嘅滋擾。香港律政司曾經為呢件事向法庭申請「臨時禁制令」，要求禁止針對司法人員嘅「起底」，當中律政司曾經特別提及《香港編年史》有關情況。


外星人嘅祖先喺三億年前響地球度住，後尾因為環境惡化而被迫搬去其它星球度住，但嗰度啲環境仲差過地球，佢哋想返去地球但係做唔到，依家佢哋有幾個人嚟咗地球度，打算消滅啲人類，畀啲同胞返嚟地球住。「喵喵咖啡屋」嘅主人白金稜同朋友赤坂圭一郎為咗阻止外星人嘅行動，就實行「喵計劃」，將Red Data Animals嘅DNA注入五個女仔度，令佢哋喺變身之後有神奇嘅力量可以對抗啲外星人。


施洗約翰，天主教譯洗者若翰，景教譯報信法王，係基督教嘅聖人，耶穌嘅表哥。佢喺耶穌降臨之前就已經開始向猶太人傳道，為基督教嘅誕生同發展打落咗思想基礎。由於佢後來為耶穌進行咗洗禮，所以後世叫佢做「施洗約翰」。


基督教女青年會運動起源於1855年，喺倫敦創立。創辦人係金耐德夫人同羅拔女士。金耐德夫人為因為需要謀生而需要去到離開屋企好遠嘅工廠打工或跟隨南丁格爾到戰塲服務嘅青年女子提供住宿場所，羅拔女士集合婦女祈禱同研讀聖經。


後嚟呢個祈禱會事工同宿舍工作合併成為咗基督教女青年會。由於好多國家跟隨英國設立基督教女青年會，到1894年成立咗世界基督教女青年會，會址設於瑞士日內瓦。現時超過一百個國家或地區都有設立基督教女青年會。


2013年英國18歲至24歲嘅青年入面，有1/5無工作，其中倫敦有12萬名16歲至24歲雙失青年，平均每4名青年人入面就有1人失業，係30年嚟最高紀錄。同樣嘅問題亦出現喺歐盟各國，特別係東南歐國家家庭觀念深厚，有啲到咗中年仲依賴同父母食住，部分地區全年齡整體失業率甚至高過西歐城市嘅青年失業率。


家庭氣氛亦會連帶受影響，成日唔返工嘅雙失青年賴喺屋企入面，屋企人會擔心自己仔女嘅未來，從而產生爭執，家庭唔美滿，人嘅心理亦會有改變。如果本身屋企人份糧都好難維持自己嘅支出，雙失青年嘅存在更加會加劇佢哋嘅負擔。


由於雙失青年大多數係青年人，而且屬於適齡喺工作嘅中堅性人口，造成嘅勞動資源浪費係不容忽視。政府同社會資源為咗降低社會因此一族群而造成嘅社會問題，會用各種方案去試圖解決，例如擴張就業、職業訓練等。但係，當經濟情況長期未見好轉時，雙失青年造成對社會秩序嘅壓力會與日俱增，衝突亦會激化。


有證據顯示，為咗解決青年勞動力過剩嘅問題，國家會透過公共建設、強制就業或者募兵等方式嚟消除呢個問題，但係如果經濟本身唔能夠改善，以吸收失業人口，喺資源不足情況入面，政府嘅強制性作為會令到事件變得更差，甚至引發內亂或者戰爭。


根據日本內田樹教授嘅分析，雙失青年之所以成為雙失青年，係因為佢哋認為世間冷漠，所以應該傳達出世間仲係有溫暖嘅訊息，令到雙失青年了解生命嘅真正意義係同其他人嘅連結同付出，同知道自己嘅存在價值，諗辦法揾出適合自己性格同能夠勝任嘅工作。


《家和萬事驚》係2019年上畫嘅港產片，由吳鎮宇、古天樂、袁詠儀、張達明、林雪、吳肇軒、蔡頌思、鄭丹瑞、盧海鵬、雷琛瑜、江美儀、麥長青主演，邱禮濤執導。套戲講有家人報復遮住佢哋屋企海景嘅廣告牌嘅主人。


頭門面闊三間12.6米，進深兩間九架8.75米。前便有花崗岩條三級石級。硬山頂，封火山牆，博古正脊，碌筒瓦面，素瓦當剪邊，雕花封簷板。前簷柱花崗岩方柱，柱同山牆間架蝦弓樑，上高放石雕柁墩。前步廊雕花板樑，有石雕人物挑頭。


正牆水磨青磚，花崗岩石腳。牆頭先頭有采繪，經已抆咗坭灰。正牆明間中開大丁，施石門夾，兩棟木板門。門額石陰刻「岐周衛公祠」，後簷柱係花崗岩石八角柱。天井深10.9米，闊5.1米，改成石屎鋪地。兩便係卷棚頂廊。


《異空戰士》係2014年美國科幻電影，由湯告魯斯、艾美莉賓特、帕士頓、基克葛利、德高米亞邁碩、夏綠蒂萊莉、祖納斯岩士唐、法蘭茲佐瑪主演，德格里文執導。故仔係講地球擋住外星人入侵嘅部隊入面，有位戰士發現自己有無限次「回帶」嘅機會。


《Click入黃金屋》係香港電視廣播有限公司時裝劇集，由秦沛、黎耀祥、孫耀威、郭羨妮、楊思琦、陳敏之、韓馬利、楊秀惠、陳智燊、何傲兒、龔茜彤、林漪娸主演，監製梅小青。呢套劇喺2008年12月8號首播，一共20集。


辱包文化，有時又用普通話諧音寫做乳包文化，係中國網民攞中共總書記習近平嚟惡搞、諷刺、侮辱同恥笑嘅網絡迷因，字面意思即係侮辱包子。包用嚟代表習近平，源於2013年嘅習包子事件，呢事件令習近平被改花名叫「包子帝」或者「習包子」。


由於習近平嗰樣被認為同迪士尼經典卡通角色小熊維尼相似，2017年網絡上開始出現相關惡搞，「小熊維尼」、「維尼熊」等隨即成為新嘅敏感詞。喺微信、新浪微博上面輸入「小熊維尼」，雖然仍然睇到相關文章，但如果要喺微博上面評論，輸入呢四個字就會出現評論失敗嘅訊息，並且微信上面嘅「小熊維尼友情系列」表情圖片被落架。


佢做行政長官期間，喺未有法庭許可之下凍結作壹傳媒嘅資產，最後令壹傳媒被逼結業，又對香港電台實行自我審查制度。2021年7月，無國界記者公布「新聞自由掠奪者」37人名單，其中林鄭月娥因為打壓香港人嘅民主同言論自由而榜上有名，佢更被形容係習近平嘅『傀儡』。


蓋坦喺1903年生於聖菲波哥大，1920年前往哥倫比亞國立大學攻讀法律，1924年畢業獲得律師資格，1926年前往羅馬大學學習，後獲得博士學位，回國後支持工人運動，1929年當選為昆迪納馬卡省眾議員，1931年當選為眾議員，1932年成為自由大學校長，1933年組建「全國革命左派聯盟」，推動社會改革，1935年當選為參議員，1936年∼1937年任聖菲波哥大市市長，1939年∼1940年任最高法院法官，1940年∼1941年擔任教育部長，1942年當選為納里尼奧省參議員，1943年∼1944年擔任勞工部長，1945年被「蓋坦運動」提名為總統候選人，1946年作為自由黨左翼候選人參加總統競選失敗，之後領導人民進行反對保守黨政府獨裁統治嘅鬥爭，1948年4月9號喺聖菲波哥大遇害。


MegaBox 係香港嘅一座大型購物商場，喺九龍九龍灣宏照道三十八號嘅企業廣場五期，高19層，面積一百一十萬平方呎，差唔多有太古城中心咁大。佢係東九龍區最大嘅購物商場，亦係全港首座大型垂直式商場。商場入面有旋轉車路，畀人揸車直達商場嘅任何一層。


二十世紀七十年代，香港政府大力收地，發展衛星城市，新界原居民反對，同港府對抗，為冧掂呢班友，港府畀新界鄉下男性原居民特權，每人一生起一座三層高，每層面積唔超過700平方呎嘅丁屋，唔使畀地價。後來更發展到政府以地換地畀原居民起丁屋，同埋以「私人協約」方式用優惠價賣地畀原居民起丁屋，直至2018年郭卓堅向香港法院提請司法覆核，最終法院判決「以地換地」同「私人協約」並非「受《基本法》保障嘅傳統權益」，政府唔可以再咁批丁屋。


《華爾街金融大鱷》係一部2010年嘅美國電影，由奧利華史東做導演，呢套片係1987年《華爾街》嘅續集。主演係米高德格拉斯、沙拉保夫、佐斯布連、嘉莉慕萊根、Frank Langella、蘇珊莎朗頓、依拉華萊治。


係中華民國一個統派政黨，前身係中國國民黨喺立法院嘅改革派次級問政團體新國民黨連線，1993年因反對時任國民黨主席李登輝而退出國民黨自立。1994年新黨以制衡兩大黨為號召，同第三勢力結盟，同年12月同中華社會民主黨合併，喺1995年中華民國立法委員選舉獲得122萬票，成為當時具有關鍵影響力嘅第三大黨，並喺1996年同民主進步黨結盟，推動二月政改。


2008年不分區立委選舉，新黨喺區域立委同國民黨合作，得票升至4%。2012年不分區立委選舉，因親民黨嘅選票瓜分導致新黨得票腰斬，得票率唔夠1.5%。2016年不分區立委選舉，新黨獲得510,074票，佔總票數4.


1993年，國民黨入面一班同李登輝唔啱牙嘅人決定另起爐灶，黨名「新黨」係源自佢哋喺國民黨嗰陣嘅次級團體「新國民黨連線」。初時佢哋定位係「第三勢力」，即係獨立於國民黨同民進黨。1994年，新黨同中華社會民主黨、勞動黨、工黨結盟，喺年尾，朱高正嘅中華社民黨同新黨合併。


喺呢個時期，新黨發展得唔錯，喺1994年嘅省市長同省市議員選舉，新黨喺台北市議會攞到11席，參選台北市長嘅趙少康，雖然最後輸咗，但係票數已經多過國民黨嘅黃大洲。到1995年嘅立委選舉，新黨攞到21席，當時嘅第一大黨國民黨僅僅過半，新黨就成為議會當中嘅關鍵少數。


1997年，新黨開始內鬥，好多人因為各種原因退黨或者畀人踢出黨，當中嘈得最犀利嘅就係朱高正同郁慕明之間嘅爭拗，到咗1998年立委選舉，新黨議席已經由21席跌到10席，2000年嘅總統大選，新黨派李敖出嚟選，但係新黨好多人都走咗去支持另一個候選人宋楚瑜，後嚟李敖直頭棄選，叫人支持宋楚瑜。


2000年總統大選之後，系出同源嘅國親新三黨為咗對抗民進黨政府，喺立法院度聯手，亦都代表新黨已經放棄第三勢力嘅路線，重新成為泛藍一員。喺之後一年嘅立委選舉，新黨嘅立委只係剩低1席，到2008年，新黨更加一席不保，打後都入唔返立法院，只有2008年同2016年嘅全國不分區票數比較接近當選門檻。


喺吳成典做咗主席之後，提出咗「一三五共識」，即係提倡一個中國、三民主義、五權憲法嘅方向，但係發言人王炳忠唔同意，認為係「歷史嘅倒退」，慢慢分裂成「理念派」同「選舉派」，其後曾經受民進黨支持出戰立委選舉嘅前黨員李慶元喺吳成典邀請之下回歸新黨，更加受到郁慕明一干人等抨擊，郁氏更加請辭榮譽主席一職。


汪辜會談，又叫第一次汪辜會談，係喺1993年4月27號至4月29號期間，由台灣方面嘅海峽交流基金會董事長辜振甫，同中國大陸方面嘅海峽兩岸關係協會會長汪道涵喺新加坡舉行嘅會談。汪辜會談亦係海峽兩岸自1949年國民政府搬去台灣以嚟，首次進行嘅正式官方級會晤。


汪辜會談起緣於1992年，當時海協會致函請辜振甫訪問中國大陸，海基會回覆話有意願。雙方經過多次預備性磋商後，將會談定位為民間性、事務性、經濟性同埋功能性。之後喺當時新加坡國務資政李光耀斡旋下，同當時訪問緊新加坡嘅中國國家主席楊尚昆達成協議，定喺新加坡舉行。


經過連續三日密集協商，雙方喺4月29號上晝簽署兩岸公證書查證協議、兩岸掛號函件查詢補償事宜協議、兩會聯繫與會談制度協議，以及辜汪會談共同協議等四項事務性協議，而兩岸由當局授權嘅談判機制，象徵台海兩岸關係嘅解凍同埋發展。


時代生活集團係一個喺香港休閒品味生活服務嘅公司，佢哋全資擁有同管理私人會所博藝會、德藝會、西港城、小太陽兒童教育中心、婚宴餐飲品牌ClubONE。另外亦經營博藝體運同力海管理服務，為一啲政府部門同公私營機構提供管理輔助服務。


2016年11月，時事評論員黃世澤喺自己嘅網誌，以及立場新聞，都分別揭發時代生活集團多名管理層對葉劉淑儀、田北俊同容海恩三名新民黨立法會議員，喺2016年香港立法會選舉嘅競選工程入面，捐助近50萬，其中一名管理層葉家明更加係新民黨成員。


1990年轉做獨立舞蹈家，曾經攞過亞洲文化協會資助去紐約學接觸即興同埋後現代舞蹈技巧，又獲邀參加美國舞蹈節國際編舞營。回港後做咗香港舞蹈團及城市當代舞蹈團編舞。近年佢多次去比利時、里斯本、倫敦、柏林、巴黎、紐約等地方嘅藝術節表演獨舞創作。


喺辛亥革命之後，間嘢俾國民政府充咗公，重整咗國際世界語協會嘅廣州分會同埋中華民國、廣東省同廣州市嘅部分緊要嘅集會同進步活動都喺呢度開過。喺1912年，孫中山就喺呢度發表過《民主主義之實施》嘅演講同時，甚至連中國社會主義青年團第一次全國代表大會都喺呢度開過。


不過到咗1926年11月6號就唔好彩，呢間嘢俾帝國主義收買返嚟嘅反動分子放火燒冧咗，得返好似大三巴牌坊噉嘅門樓響度。雖然話間嘢俾反動分子燒冧咗，但係過咗38年，呢度俾人定咗係廣東省級文物保護單位嘅同時，甚至喺時隔20年之後，廣州市政府喺呢度出錢起返間門樓出嚟。


呢間嘢其實係之前李准喺呢度住過嘅私家園林，喺辛亥革命之後先至開畀公眾入去睇。面積方面有25000平方米，而大門喺正南邊開，而加就得返座石橋式磚木結構嘅門樓，上面重有李准自己親手寫嘅「東園」呢兩個字。而園區入面重得返個荷花池、兩間八角亭，2層樓嘅西式洋樓。


越秀區政府2014年開始有計劃重建東園，計劃整合東園門樓、中華全國總工會、省港大罷工紀念館等，打造東園歷史文化廣場。有關方案喺專家評審陣畀大肆批評，時市長陳建華會尾陣話，廣場設計同新建建築應該唔好壓過歷史文物，視野應可睇曬所有歷史文物，睇埋東園園林舊貌，話可考慮恢復部分東園建築，成個廣場項目改返就叫東園。


富豪B9TL嘅設計同B7TL差唔多，散熱水箱都係擺喺引擎室右邊，有別於超級奧林比安擺喺右邊中間。B9TL喺推出初期只係得三軸版，有可以調校升降嘅前獨立避震，引擎係富豪D9A歐盟三型，由雷諾貨車設計，容量9.


首架B9TL樣辦巴士喺2003年7月運到香港，用嚟測試九巴嘅「全環保巴士驅動系統」。架車配澳洲Volgren車身，用曲樓梯、富豪D9A引擎同埋ZF六前速波箱。巴士喺2004年3月完成首次登記，車隊冧巴係AVD1，同年4月投入服務。


AVD1個車牌喺同年12月15號到期之後，12月21號運去澳洲。2005年8月，AVD1帶住一副富豪D9B歐盟四型引擎同埋AdBlue缸返香港。巴士喺2006年2月重新登記，5月同同樣配符合歐盟四型環保標準引擎嘅亞歷山大丹尼士Enviro 500一齊投入服務。


2004年初一架配改咗車嘴設計嘅TransBus Enviro 500嘅B9TL樣辦巴士到港，同年稍後一架配改咗車尾設計嘅Wright車身嘅B9TL樣辦巴士到港。兩架巴士都係用富豪D9A引擎同埋直樓梯，並喺2005年1月完成首次登記，2月8號晚投入服務。


2005年底九巴再訂多88架B9TL巴士，其中38架配Wright車身，另外50架配亞歷山大丹尼士Enviro 500車身。配Wright車身嘅巴士喺2006年6月至11月投入服務，而配亞歷山大丹尼士車身嘅巴士喺2006年11月至2007年7月投入服務，後者嘅其中幾架喺投入服務前裝咗行李架。


2009年5月九巴訂購60架配歐盟五型引擎嘅B9TL巴士，全部配Wright Eclipse Gemini 2車身，冇耐之後再訂多115架，2010年又再訂多115架。全部共290架喺2010至2012年出。


2012年九巴訂多50架配Wright Eclipse Gemini 2車身嘅B9TL巴士，改用同亞歷山大丹尼士Enviro 500MMC一樣嘅方樓梯設計。其中一架喺英國嵌車身，其餘49架嘅車身以散件形式運去珠海嘅廣通客車嵌。


其後九巴再訂購60架Wright車身嘅B9TL三軸巴士，車身由廣通客車嵌。頭兩架係全長12.8米嘅樣辦車，但係首架巴士喺第一次做傾側測試時向右翻，整爛咗車窗，去到2014年8月至攞到牌並開始路試。另外58架就係12米版，連同其後訂購嘅25架同樣規格、但改由馬來西亞Masdef嵌車身嘅B9TL三軸巴士，喺2014年8月至2015年12月出。


2016年開始，九巴再分五批引入25架、220架、80架同埋24架Wright車身嘅B9TL三軸巴士，全部係12米版，車身繼續由馬來西亞嘅Masdef嵌，2016年11月至2018年8月出，2017年6月之後出嘅巴士，大部分改用新嘅「城市脈搏」車身規格。


城巴喺2010年引入1架配Wright Eclipse Gemini 2車身嘅10.6米兩軸B9TL巴士，架車喺2010年7月尾到港，但因為架車太重等原因而要做修改，去到同年11月尾至攞牌，12月中開始載客。


2014年城巴訂咗1架12.8米B9TL三軸巴士同埋30架11.3米B9TL三軸巴士，個Wright Eclipse Gemini 2車身喺馬來西亞由Masdef嵌，12.8米巴士喺2015年3月出，11.


2006年7月，一架配Wright Eclipse Gemini車身嘅兩軸版B9TL樣辦巴士加入倫敦嘅London General巴士公司試行。英國首批兩軸版B9TL巴士係由Delaine Buses訂購，為數兩架，配全新嘅東蘭開夏Olympus車身，其中首架巴士連同一架配亞歷山大丹尼士Enviro 400車身嘅兩軸版B9TL樣辦巴士一齊喺2006年11月搞嘅Euro Bus Expo車展展出。


2007年起，有更多兩軸版B9TL巴士喺英國投入服務，其中第一集團同埋Lothian Buses買得多啲。不過B9TL喺倫敦就因為散熱水箱噪音等問題而俾管理倫敦交通嘅Transport for London禁止用嚟行倫敦合約巴士線，因此初時喺倫敦行嘅B9TL唔多，兼且多數都係行觀光線，去到2009年底先至多返。


英國嘅兩軸版B9TL巴士主要配Wright Eclipse Gemini或者Wright Eclipse Gemini 2車身，亦有啲係用亞歷山大丹尼士Enviro 400、東蘭開夏/Darwen/Optare出嘅Olympus/Visionaire、MCV DD103同埋Unvi Urbis 2.


後來都柏林巴士公司訂購50架配Enviro 400車身嘅兩軸版B9TL巴士同埋50架配Enviro 500車身嘅三軸版B9TL巴士，2007年/2008年付運。大部分兩軸版B9TL巴士喺2007年下半年投入服務，而三軸版B9TL巴士喺2007年12月至2008年投入服務。


後來都柏林巴士公司再引入100架兩軸版B9TL巴士，50架配Enviro 400車身，另外50架配Wright Eclipse Gemini車身，巴士喺2008年底至2009年初投入服務。2012至2013年，都柏林巴士公司再引入160架兩軸版B9TL巴士，佢哋改配Wright Eclipse Gemini 2車身，但繼續用舊款Eclipse Gemini嘅車頭設計。


Bus Éireann喺2008年底引入10架配Wright Eclipse Gemini車身嘅兩軸版B9TL巴士，2012年引入10架改配Wright Eclipse Gemini 2車身嘅同款車。


新加坡嘅新捷運訂咗200架配富豪D9A引擎同埋新加坡康福德高工程私人有限公司車身嘅B9TL巴士，佢哋亦係新捷運首批可以畀輪椅上落嘅巴士。首架新車喺2006年2月公開亮相，新車喺2006年6月至2007年投入服務。


澳洲嘅ComfortDelGro Cabcharge喺2015年引入一架配Volgren Optimus車身嘅富豪B9TL三軸巴士，原訂係畀旗下喺新南威爾士嘅Hillsbus公司用。不過因為架車喺新南威爾士屬於超重，而調咗去載重冇咁嚴嘅維多利亞州，喺墨爾本一帶行。


陽澄湖大閘蟹係指中國江蘇陽澄湖出產嘅大閘蟹，主要喺農曆八到十月期間開賣。由於坊間好多人覺得陽澄湖出產嘅大閘蟹最靚，所以「陽澄湖大閘蟹」變相做咗大閘蟹嘅知名品牌，好多商家都話自己賣緊「陽澄湖大閘蟹」，但真正嚟自陽澄湖嘅並唔多。


李莉2016年喺香港教育學院健康及體育學系畢業，主修運動科學，讀書嗰陣已經做緊田徑教練。同年參加「第四屆香港賽馬會青少年體育記者培訓計劃」，及後被推薦參加「亞洲青年體育記者培訓營」，之後被邀請到Now TV試鏡，開始做體育主持。


文仔喺接受洗禮嘅之前一日，因為交通意外而導致全身癱瘓，文仔媽媽因此受盡打擊。文仔好彩得到教會牧師同班教友嘅輔助，文仔媽媽因為大家嘅善行深深感動，決心努力為個仔建立「新生活」。兩母子共同學習，利用文仔重淨返可以郁得嗰兩隻手指撳出「摩斯密碼」，終能重新建立溝通方法。


科學家Peter Wong為文仔設計咗一套電腦軟件「極度智能」，意思係能夠超越上帝嘅軟件。文仔竟然一晚就將程式改良，而且軟件功能重俾Peter Wong寫嘅提升咗幾十倍，令到Peter Wong驚訝之餘，唔可以唔承認喺呢個世界以外，確實係存在住一個超越一切嘅智者。


2007年8月，香港立法會港島選區議員馬力病死咗，佢嘅席位需要進行補選。2007年10月25號，蔣志偉開記者會宣佈參選，成為八名候選人之一。蔣志偉參選目的係為咗社會公義，自稱冇政黨包袱。佢參選嘅三大關注範疇包括捍衛基層福利、關注中產權益，同監察政府施政。


響寄畀港島區選民嘅政綱中，蔣志偉感慨香港社會唔公義，弱勢社群包括香港中產階級，未能分享經濟改善嘅成果，香港政府偏袒大財團、政策傾鈄、乏公平競爭，例如香港燃料重稅，打擊香港運輸同香港物流業，令百萬同業上絕路，司機、乘客同家用燃料用者負重。


最後蔣志偉得到 3,518 張選票，係總票數嘅 1.10%，輸咗。得票排名第三，僅次於兩大熱門陳方安生同葉劉淑儀。佢批評今次選舉變成咗政治勢力嘅角力，而唔係挑選有質素嘅候選人，又話會考慮再參選，但不會再揀港島區。


馬纓丹嘅莖同果有毒，唔食得。雖然雀仔同蝴蝶食咗佢嘅莖同果係冇乜事，但如估俾人畜或其它哺乳動物食咗佢嘅話，會搞出便秘、發燒、光過敏、膽囊麻痺或內分泌失調、黃疸呢啲病，最後發展到因為肝腎衰竭而導致死亡嘅嘢。


故事講述小學生德仔喺某一日無意中「幸運地」遇上負責保衛銀河嘅神奇金剛，被委以重任，成為保護地球嘅神奇小子1號。德仔原本只係一個普通嘅小學生，得到鳥人嘅道具後，包括神奇頭盔、飛天斗蓬、神奇襟章及替身機械人，成為擁有超能力嘅英雄。


馮敬彥，香港政治人、調解員，曾經參與2019年香港區議會選舉，出戰中西區寶翠選區。佢當時報稱獨立、無黨無派，政綱甚至寫埋『五大訴求，缺一不可』等泛民主派陣營嘅口號，但之後佢被網民起底，翻出佢過往同親北京陣營嘅接觸，喺2018年3月九龍西補選幫親中陣營鄭泳舜助選，甚至喺2019年初仍然出席緊一啲親中陣營嘅酒會。


《逃出生天》係一部2013年年底開播嘅電影。呢部電影係由古天樂、李心潔、劉青雲、金巧巧、張兆輝同陳思誠呢啲主角主演，由彭氏兄弟指導。呢部電影又係中國大陸同埋香港聯合一齊開拍嘅電影，更加係中國第一步「真3D」嘅災難片。


呢部電影響2013年9月30號，中國大陸首播。而香港嗰邊就係喺2013年10月3號開播嘅。而呢部片入面整嘅緊張氣氛、同埋銒嘅火燭整咗出嚟同埋好濃嘅親情關係，搞到觀眾大啀勁抽。而呢部片播咗之後，連導演彭順、彭發兄弟同埋觀眾交流重點教觀眾點樣分銒嘅同埋流嘅3D嘢。


呢部電影響2012年8月嗰陣，就先後喺泰國曼谷開機，之後就響泰國同埋廣州拍過。而成個片從編劇到拍嗮為止，總共用咗3年咁耐，而導演彭順話喺拍攝過程入面用咗十僆廿部消防車嚟幫手整場面，同埋封鎖咗一條比較繁忙嘅道路畀佢哋影，醫療部門都派出咗白車同醫護人員到咗拍攝現場，挾埋武警同埋專業人士都有份嚟參與呢部片嘅拍攝工作。


呢部片從2012年12月25號開始響廣州度攞嚟拍喇，呢部戲份主要係一班主演行出火燭現場之後嘅場景，同時呢個都係成部片最大場景嘅拍攝地方，除咗演員之外，重有銒嘅消防員嚟參演咗。而火燭嘅內景就響泰國嘅攝影棚入面嚟拍嘅。


雖然話喺拍攝嘅其中一日就咁啱得咁橋遇到天氣好差，最低溫度凈係有11℃重有啲雨落咁嘅情况，但係《逃出生天》嘅拍攝現場入面，有三位主演響廣州嘅街頭演戲嘅舉動搞到好多過街啲人嚟睇。加上好多嘅攝影器材、道具、扮救護人員同埋消防隊嘅百幾個群眾演員、10幾曱火燭車、白車同埋好多人都塞嗮成條街咁滯。


間嘢主要以「雲門禪宗文化」同埋「過山瑤民族風情文化」做特色，發展成以生態觀光、主題演藝、親子遊樂、禪修度假、主題街區等特色體驗，亦係高山峽谷瑤家源嘅旅遊勝地。其中，度假區入面嘅森林植被覆蓋率達到89.


呢個景區有日游同夜遊表演活動。日遊以瑤族嘅村寨為主，夜遊主要以龍境為主。佢家燈光騷係中國大陸第一間以龍做主題嘅景區情景式夜遊燈光，入面以3D全息投影嘅水幕同瀑布頂嘅燈光騷為主。亦係雲門山景區出咗1.2億文，拎咗原始森林同高山峽谷、瀑布、湖泊等自然資源嚟搞。


香港喺1980年10月取消抵壘政策，採取即捕即解政策，一班中國大陸非法入境者趕喺三日寬限期之內，用遊水、撐船等方式偷渡到香港申請身分證。佢哋喺邊境地區俾「打蛇集團」綁架，凌辱、虐待佢哋，逼佢哋講香港親戚電話號碼，以收取贖金。


《壞蛋獎門人2》，係一部喺2013年7月3號上映嘅美國喜劇3D電腦動畫喜劇電影，係2010年動畫電影《壞蛋獎門人》嘅續集，亦係壞蛋獎門人系列電影第二部作品。由照明娛樂製作，環球影業發行，同上一集都係Pierre Coffin同Chris Renaud執導、辛柯·保羅與肯·多利歐編劇。


史提夫·卡爾、羅素·布蘭德同米蘭達·科斯格羅夫重新詮釋之前嘅角色。第一集飾演哈蒂阿姨嘅克莉絲汀·薇格，喺呢集飾演特工露西。新卡士包含飾演艾德華多嘅本傑明·布拉特同埋飾演反恐聯盟主席紀畢谷嘅史帝夫·庫根。


電腦資料儲存係涉及到電腦元件嘅資料儲存方式，而做到電腦資料儲存嘅嘢就叫電腦資料儲存裝置。電腦資料儲存裝置可以分做兩大類，一類係裝落電腦嘅硬件，包括硬碟同記憶體，另一類係可以帶去第啲地方，譬如磁碟同光碟。


球會成立之後到1990年代尾為止，一直喺J1聯賽同J2聯賽之間徘徊，但從2000年開始，球會變成支勁旅，到2007年為止攞過1次J1聯賽、2次天皇盃、1次聯賽盃同1次日本超級盃、1次亞冠冠軍同1次世界球會盃季軍。


足球會早年叫過做三菱重工業足球部，1996年2月改名做而今嘅「浦和紅鑽」。而家隊名嘅日文「ダイヤモンド」一詞，係代表最高嘅光輝同堅定嘅團結力，而「レッド」係解做紅色。球會之所以係紅色嘅色調，係因為三菱公司屬下嘅汽車、工業嘅撈稿主色都係紅色。


北九州市起先係靠佢背後嘅內陸地區筑豐地方產嘅煤而發展。啲煤喺若松地區加工、運出，明治時代末期，八幡地區起咗日本最初嘅鐵廠，用嘅原料之一就係筑豐地方出產嘅煤炭。之後八幡、戶畑發展成重工業城市，以佢哋做核心、日本四大工業地帶之一嘅北九州工業地帶形成咗。


2004年時北九州市就想合併隔離嘅中間市，不過中間市嘅議員反對，話合併之後會只顧北九州而忽視當地，最終統合失敗。而家北九州同隔住關門海峽嘅山口縣下關市逐漸同城化，如果係同一個縣重可以話因為經濟、生活一體化所以合併，而家因為過咗縣界呢兩個市就好難合併。


市區南邊多山，呢帶山區設咗北九州國立公園。有出名嘅岩溶地貌平尾臺，以及喺皿倉山上邊有畀人讚做「值一百億美金嘅夜景」、評爲新日本三大夜景之一嘅北九州夜景。北九州係福岡縣咁多箇市入面面積最大嘅，不過因為山多，啲屋、工廠、人口都集中曬喺海濱地區。


香港學業能力測驗，係香港教育署喺1978年至2000年配合香港中學學位分配辦法舉行嘅測驗，由中學學位分配組統籌。2000年前，呢個測驗同香港中學會考、香港高級程度會考並稱為香港三大公開考試，考生都係讀緊小學六年級嘅香港學生，喺2000年7月宣布取消。


測驗喺12月第一個禮拜嘅星期二下晝舉行，考生一定要帶小六學生證去獲分配嘅試場應考。呢個測驗完全免費，所有參加中學學位分配辦法嘅學生都要參加。測驗包括兩部份嘅多項選擇題試卷，一個係文字推理，另一個係數字推理，考核考生嘅邏輯能力，兩卷都係由電腦批改。


數字推理嘅內容一般取材自小學數學科課程，當中包括一啲難度較高嘅基本應用技巧同概念，共50條題目。基本考核嘅課題包括度量衡、圖形、分數、數型、單位兌換、組合、排列、方向、時間、數字嘅分類排列關係結合、因數、倍數、四則運算、價錢、統計、代數、周界面積、算式推斷、基本運算同關係、運算符號等等。


勞紀念圖書館，係哥倫比亞大學嘅一個建築。1895年時，校長Seth Low自己用一百萬美金起咗呢個圖書館，命名Low Library來紀念佢嘅老豆Abiel Abbot Low。而家棟樓用來做大學嘅行政辦公室。


5201314係一個唔同華人社群常見嘅代詞，喺華語嘅發音同「我愛你一生一世」非常接近，所以會被用嚟告白示愛，或者喺戀人之間嘅甜言蜜語都好常見。不過由於喺粵語發音有較大差異，呢個借代意思喺粵語圈並唔流行。


喺香港逃犯條例爭議期間，有人寫咗《願榮光歸香港》一曲，代表呢場運動，但隨著北京未經香港人同意，強行喺香港落實《香港國安法》，有好多抗爭口號都俾政府單方面咁話違反《香港國安法》，於是網上輿論就出現咗大量諧音抗議口號變種，其中喺《願榮光歸香港》一曲最後一句「我願榮光歸香港」，用「5201314」亦都啱音，所以「5201314」亦喺一啲前景成為咗「我願榮光歸香港」嘅替代。


初步點票結果顯示，佢領導嘅執政進步黨穩定咁攞到超過五成選票，遠遠拋離尋求加強同俄羅斯聯繫嘅右翼政黨，估計進步黨可以繼續確保響國會入面第一大黨嘅地位，而武契奇可以再執政多四年，加上有其他親西方嘅政黨支持，武契奇有足夠時間加快推動塞爾維亞加入歐盟嘅進程。


Sheyla Almeida係一個喺巴西出世，而家喺美國德州最大嘅城休斯敦住嘅模特兒。佢本來只係一位普通嘅家庭主婦，但後來因為一路做隆胸手術，搞到佢做咗「世界頭號人造波霸」。佢喺八年入便做過三十多次手術之後，將胸圍加大到34FFF。


不過，呢次隆胸手術似乎為佢帶嚟咗災難。2010年7月14號，佢對𢆡畀人發現喺手術之後感染咗可以死人嘅葡萄球菌，引起併發症。雖然後來佢將所有植入物攞返出嚟，但係估計感染可能令佢原來對𢆡都一樣要切。不過兩個星期之後，併發症似乎停咗，令佢可以繼續做埋剩返嘅手術步驟，不過期間因為併發症令佢失眠同埋冇晒胃口。


太平村遊樂場，香港公園之一，遊樂場之一，喺西貢菠蘿輋，太平村菠蘿輋路，英文叫Tai Ping Village Playground。行政上歸西貢區。設施有籃球場，以及長者健身園地。公園開朝七晚六。歸康樂及文化事務署管。


Thesis，喺美術大學，特別係讀本科嗰陣，通常唔係指畢業論文，而係指學生要做嘅一件大型作品或者一項大型設計項目，呢樣嘢可能要跟文，但係篇文並唔係學術論文。Thesis 合格之後通常會喺一個美術展公開發表，呢種美術展叫畢業展。


托勒密最著名嘅貢獻係佢十三卷嘅天文學著作《天文學大成》。呢本書係一個綜合性嘅天文學著作，包含咗對當時天體運動嘅觀察同理論解釋。佢根據「地心說」提出咗一個以地球為中心嘅宇宙模型。呢個模型喺西方天文學界影響深遠，持續咗好多世紀，直至千幾年後先至被推翻。


除咗天文學，托勒密亦對地理學有重要貢獻。佢根據亞歷山大圖書館館長艾拉托斯發明嘅經緯線概念，畫咗張有八千幾個地方經緯度嘅地圖，被稱為「托勒密地圖」，連同佢收集嘅當時地理知識同資訊，包括地球嘅大小同形狀、地理座標系統噉，收錄喺佢嗰八卷《地理學指南》。


陳文郁，係台灣蔬果育種家，台南縣永康人。喺台灣俾人叫做「西瓜大王」，皆因佢自己研發過成285種西瓜，據講佔咗世界西瓜種類嘅成四分一。1968年創辦咗農友種苗公司，後尾又做過農友社福基金會董事長，積極參與慈善活動。


陳叔一生培育過唔少嘅新品種蔬果，總數過千，擅長研發西瓜、葫蘆科蔬菜呢幾樣。整過嘅品種，包括咗無籽西瓜、黃皮紅肉嘅「黛安娜」西瓜等200幾種西瓜新品種，同埋聖女小番茄、蜜世界哈密瓜、新世紀哈密瓜、紅皮南瓜、綠色苦瓜、白色茄子、迷你冬瓜等蔬果。


其實呢座山原本有48m高，不過除咗山頂嗰1.25%露出地面之外，淨低嗰98.75%都喺土地下邊。民國期間有人話呢座山係嚿石，唔係山，重派人去現場挖，結果挖咗好耐都挖唔到底。1958年再有人去挖掘時，發現同民國期間挖掘嗰時一樣情況，最後證明呢座係山。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年22歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。


Outback Steakhouse係美國一個扒房連鎖集團，用澳洲嘅特色做主題。佢喺1988年喺美國佛羅里達州坦帕開張，1990年代開始將業務拓展到國外，包括加拿大、墨西哥、中南美洲、亞洲同澳紐。佢喺香港亦有開分舖。


《性敢中環》係由OTT平台hmvod製作嘅香港電視劇，亦係hmvod繼《向西聞記》後出品嘅第二套港劇，由何佩瑜、連詩雅、雨僑、陳嘉莉、鄭欣宜、孫耀威、鄧健泓、蔡瀚億、郭偉亮、栢天男、鄒文正主演，陳錦強執導。


四百名示威者到元朗參加「光復行動」反水客示威，同大約二百名自稱元朗鄉民嘅人爆發衝突，示威者兩度衝出元朗大馬路令交通癱瘓，幾十商舖包括麥當勞要落閘，衝突中多人受傷，差人多次施放胡椒噴霧。呢場歷來最激烈嘅反水客示威衝突持續超過六個鐘，到夜晚十點示威者先開始散，差人捉咗三十三人入差館，五個差人受傷。


潘氏家廟，堂號松福，喺廣州河南龍慶北約，係清朝十三行同孚行行商潘正煒起嘅，建築坐北向南，係潘、盧、伍、葉四大行商家族之中現存規模最大嘅古建築。2011年，成為海珠區第一批文物保護單位。2015年8月，升格做市級文物保護單位。


潘氏家廟佔地約莫3000平方米，係一座坐北朝南、磚瓦木石結構嘅古建築，裡邊嘅大院原本闊30米、深80米。佢嘅廳房間隔組合複雜。喺龍慶北嘅門牆正面係青磚石腳，門口由腳門、趟櫳同紅木大門組成。喺正門後邊、二廳前邊曾經掛住塊匾，寫住「潘松福堂」四隻大字。


成座家廟三開五進，中軸有好多間廳堂，由前到後依次係頭廳、二廳、祠廳、老太太廳、神廳，廳同廳之間都用天井間開。廳堂两側嘅廂房基本對稱，用嚟做書房、寢室或樓梯間。家廟嘅建築用料同裝飾陳設都好講究，採用中式結構、西式吊頂，粗椽巨柱，雕花門楣，牆上窗櫺有一式嵌住刻花玻璃嘅滿洲窗，廳堂裡邊擺嘅係名家手筆同酸枝紅木家私。


徐俊逸畢業後於2019年加入Now新聞擔任主播，2020年中轉職無綫新聞，先任職外電編輯，再轉任無綫新聞台主播。徐俊逸曾經喺2021年11月離開無綫新聞並從事其他行業，但於2022年1月重返無綫新聞台任職高級主播，同年9月轉任財經組記者。


華格納之亂，又可以嗌做華格納兵變同埋華格納叛亂，講緊嘅係喺2023年6月23號，華格納軍團嘅搞手同埋領導人普里戈津話俄羅斯國防部對佢哋軍團嘅營地發動咗導彈襲擊，跟手就對俄羅斯當局發動嘅一場兵變，向莫斯科進軍。


《流水落花》係一套以寄養家庭為主題嘅電影，係香港「首部劇情電影計劃」第六屆專業組嘅得獎作品，獲得香港電影發展局電影發展基金同創意香港資助。電影由賈勝楓執導，羅金翡編劇，鄭秀文、陸駿光、談善言主演，喺2022年11月13號第19屆香港亞洲電影節首度公映，係電影節閉幕電影之一。


陳天美同何彬透過莫姑娘申請成為寄養家庭，佢哋兩公婆好用心照顧嚟自遇到各種家庭問題嘅細路，有因為媽媽毒癮而缺乏照顧嘅、有父母離異而當成人球嘅、有患有兔唇被嫌棄嘅、有苦苦等待一個家嘅、有對成年人失去信任嘅姊弟、有就快將升上大學嘅。


父母養育細路，其實好多時候，係細路拯救咗父母。十三年間，天美醉心於照顧細路，永遠都一意孤行。何彬有外遇，終於令佢聽見埋藏喺對方內心嘅說話，當時天美先至意識到自己忽略對方嘅感受，忽略咗細路真正需要。往後嘅日子，就算何彬努力補救，天美仍然遲遲未能確定自己心意。


升學面試係自行分配學位，學生去想入去讀嗰間學校度面試，係學校決定收學生嘅其中一個階段，除咗學生嘅成績之外，學校亦會根據學生面試嘅表現，決定收學生入去讀或可以進入下一個收生階段。面試嘅形式有好多種，但係主要目的都係要考核考生嘅學科知識、個人能力、禮貌品德等。


黃巾起義嗰年，韓約係涼州從事，當時北宮伯玉反漢，韓約同涼州督軍從事邊允被佢劫持，韓約為咗安全就加入佢哋，做咗佢軍師，之後就做佢嘅頭首，攻殺護羌校尉泠徵、金城太守陳懿。被嗰度懸賞萬戶侯捉邊允、韓約，佢哋就改名邊章同韓遂。


之後朝廷派皇甫嵩同董卓討伐佢哋，皇甫嵩討伐失敗之後被十常侍張讓、趙忠誣衊失職，呢時韓遂佢哋壯大自己嘅勢力。朝廷又用司空張溫做車騎將軍，同埋假節，畀執金吾袁滂做副將，董卓做破虜將軍，同埋盪寇將軍周慎被張溫領導。


同年十一月，韓遂佢哋嘅軍馬被流星嚇櫬，認為係凶兆，愛返去金城，董卓聽咗之後就同鮑鴻佢哋進擊，斬殺數千人，畀邊章、韓遂退返榆中。張溫就畀周慎派三萬人去追擊，唔聽孫堅嘅斷糧戰略，被邊章、韓遂挾擊，斷周慎嘅運道，周慎驚到放棄戰車同輜重撤退。


譚澤闓係譚鍾麟第五仔，所以細個嗰陣屋企人嗌佢「小五」。據聞佢因為個小字唔中意人噉嗌，話，「我屬牛，牛叫『一元大武』，何小之有？」所以佢自己取號大武。佢阿哥譚延闓同佢啲朋友嘅日記之中，多數寫佢做譚大武。


畢均同歌女李小娟互有好感，佢哋想幫托兒所籌款，畢均諗計呃阿爸畢廣心啲錢去做義演，被逐出家門。畢均阿媽好掛住個仔，畢廣心唯有懸賞揾仔，畢均為咗領賞又再次呃阿爸，扮要同小娟結婚，希望幫托兒所籌足經費，結果搞出重重誤會。


，係自2011年1月26號建立一個中國大陸社會化問答網站，產品形態模仿美國網站Quora。網民可以用相似留言版功能進行討論，但內容只供參考。如新聞、政治等內容會存在大量親中派立場留言，可能由於中國境內網站受中國法律影響，加上防火長城、網軍對網絡數據即時管制問題，唔好上去發表「敏感內容」。


1960年代，政府為咗增加大欖涌水塘供水量而將附近河流截流，引水到大欖涌水塘，令元朗中游以下水量大減，影響農民灌溉，所以當局另闢四個灌溉水塘，黃泥墩水塘就係其中一個。水塘容量約12萬立方米，為八鄉同十八鄉嘅農民畀到灌溉用水。


，2003年12月28號～2010年8月27號間嗌過南寧環城高速公路，係圍住中國廣西壯族自治區南寧市嘅高速公路，亦係南寧嘅第一條環城高速公路。其中，南北高速公路那馬北站到玉洞西站同南壇高速公路石埠北互通到天雹水庫中橋段屬廣昆高速公路嘅共用路段，而良慶南互通到安吉東互通路段屬蘭海高速公路嘅共用路線。


個名由歐洲人菲臘·帕卡·京改出嚟。1819年，菲臘·帕卡·京決心去東南半球嘅大陸搵條有航行功能嘅河而去咗劍橋灣，到咗劍橋灣後卒之搵到條河，重發現咗個未知名村莊而成為第一位踏入澳洲北邊嘅歐洲人，後嚟佢將個未知名嘅村莊改名做「雲登」。


教育方面，佢凈得雲登區高校同埋聖祖些夫天主教學校呢兩間學校響度，其中一間屬正規學校，另一間屬幼兒園機構。但佢哋多數都喺野外教學，唔喺室內教學。酒店住宿方面都好落後，凈得間酒店同旅行停車場響度。當地亦有雲登機場。


佛教陳榮根紀念學校原本叫佛教榮茵學校下午校，喺2008年9月搬去元朗馬田欖口村路23號，係一間政府起嘅最新型校舍，並轉為全日制小學。學校得到陳榮根受託人法團捐款港幣五百萬作為部份開辦費，所以為紀念樂善好施及致力支持教育事業的陳榮根先生，特將新校命名為「佛教陳榮根紀念學校」。


《降魔的》，係香港無綫電視製作嘅時裝奇幻電視劇，由馬國明同黃智雯領銜主演，並由胡鴻鈞、劉佩玥、黃子恆、蔣志光同謝雪心聯合演出，編審羅佩清，監製方駿釗。劇名個「的」字係指的士，故仔係關於一位有降魔能力嘅的士司機。


的士司機馬季為人好樂天，有次佢喺草叢小便時意外叫醒咗「石精靈」石敢當之後開始睇到靈魂。後來，馬季識咗靈異節目主持貝貝娜，一齊展開尋妖降魔之旅。貝娜開始暗戀馬季，但係馬季原來一直暗戀做醫生嘅莊芷若。呢個時候，邪魔為禍世界，石敢當同佢決戰時，竟然無晒法力，點知馬季居然爆發出驚人嘅靈力⋯⋯


鏡中鏡，曲一首，翻自德文原名Spiegel im Spiegel，亞福帕特一九七八年所寫。首佢以佢自創鐘鳴作曲法寫出來，以簡單和弦同單音構成。鋼琴扮鐘鳴，彈出單音，間以小提琴和弦合奏。曲約十分鐘左右，寧靜有如聽鐘擺，甚為簡約。


自2016年5月蔡英文就職中華民國總統起至2023年3月，聖多美普林西比、巴拿馬、多明尼加、布基納法索、薩爾瓦多、所羅門群島、基里巴斯、尼加拉瓜同洪都拉斯九國先後同中華民國斷交。2024第16任總統選舉後諾魯宣布斷交，中華民國目前剩下12邦交國。


2016年11月18號，因應路面實際情況同客流，安排部分班次，以跳站形式嚟行，如果關閘周邊馬路塞車嚴重嗰時，由關閘總站開出之後改行其他唔塞馬路，跳到「提督馬路／雅廉訪」站之後續返原線嚟行，維持返之後嘅班次穩定。


喺渡江戰役入面，解放軍其中嘅100萬人喺4月15號喺江蘇省至到安徽省開打渡江戰役，首先沿住條河摧毀國軍嘅防禦，之後再向南打。渡江戰役打完之後，解放軍攻入國民黨嘅政治經濟中心地區，以傷亡6萬多人嘅代價，消滅咗國軍嘅11個軍部同埋46個師，夾埋43萬多人。


解放軍又佔領咗中華民國嘅首都南京，同埋上海、杭州同武漢呢啲大城市，加埋江蘇、安徽呢啲省，幫咗中共之後繼續攻入華東同華南地區。打完仗之後，中國國民黨領導嘅中華民國政府失去咗統治全國嘅基礎，最終走咗去台灣。


蔣介石發表下野文告，由副總統李宗仁做代總統。1月22號，提出同中共方面進行和平談判，但蔣介石仲係用佢國民黨總裁嘅身份掌握軍政大權，整頓軍隊，希望依靠長江防線嚟達到划江而治。蔣介石同時計劃將主要嘅機關同重要物資搬到去廣東、福建、台灣等地方，並準備將國庫儲備運去台灣。


2月20號，中國人民解放軍第三野戰軍向所屬嘅各部發出《京滬杭戰役預備命令》。2月25號，中國共產黨中央軍事委員會用電報通知第二野戰軍同第三野戰軍，喺3月中旬或者下旬嘅時候，應該要準備佔領浦口同埋炮擊南京。


周澄係香港中文大學文化研究系3年級學生，學聯前秘書長，香港中文大學學生會前任外務副會長，支聯會青年組組員。周澄曾經做過公民黨2007年區議會選舉助選義工，嚮2010年同另外4個學聯前成員成立大專2012，佢出選新界東選區補選，挑戰梁國雄。


佢2010年6月底喺週刊自爆曾經做舞小姐，但係淨係做「金魚」冇賣淫。做舞小姐嗰陣暱稱「大海無量」。80後反特權青年林輝同佢拍拖嗰陣就係佢晌夜總會做嗰陣，林輝話周澄絕對冇為客人提供性服務，淨係賣啤酒。件事曝光之後周澄照樣參加七一遊行，遊行期間佢強調自己無賣肉，又話做舞小姐係佢人生經驗，唔會話係做錯事。


節目名「+886」代表臺灣，「MM」代表「美女」，成個節目名即係解臺灣靚女。波仔會用1990年代出世、香港土生土長同無乜異性緣嘅毒男身份，去到臺灣近距離接觸當地靚女。而最後播嘅一集係節目重籌備緊嗰陣試拍嘅一集，由虞逸峯主持。


大清嗰陣，廣州有好多比利時籍傳教士醫人，每當有病人求醫，佢哋就會用法文講「malade」，意思係「病人」。啲廣州人以為「malade」係解男人，所以就有「麻甩」呢個字。加上當時廣州人對外國人冇乜好感，「麻甩」呢個字就有貶義喇。


以利亞·高德拉特係以色列物理學家、企業管理大師、哲學家、教育家同作家，發明限制理論，創辦「高德拉特諮詢公司」。佢畀《財富》雜誌叫做「工業界大師」，《彭博商業周刊》形容佢係天才，業界尊稱做「手刃聖牛嘅武士」。


老頭宇文顥係周文帝宇文泰嘅大哥，老母係閻姬。佢喺北周權傾天下，掌握朝廷大權16年，都督中外諸軍事，位極人臣，官至太師、大冢宰，爵至晉國公，諡號盪公，而佢係中國史上出名嘅弒君者，執政期間弒害拓跋廓、宇文覺、宇文毓三位皇帝。


556年，宇文泰死，因為宇文泰啲仔重細，遺命宇文護掌管國家大政。宇文護趁宇文泰嘅權勢同影響力重喺處嘅時候，逼西魏恭帝拓跋廓禪位畀周，跟住殺咗拓跋廓。第二年，宇文護扶植宇文覺即位，尊宇文覺稱周天王，建立北周。


黃復興黨部係中國國民黨昔日嘅特種黨部之一，亦係中國國民黨目前唯一嘅專業黨部，佢嘅正式名係「國軍退除役人員」黨部，一般以佢代號「黃復興」稱呼。黃復興黨部成員包括退役官兵同家眷，同埋行政院國軍退除役官兵輔導委員會所屬事業機構成員，由於佢成員佔黨員比率高同高投票率，有左右黨內選舉同國民黨初選嘅影響力。


1955年10月，蔣經國為咗維護榮民權益同團結退除役官兵支持國民黨嘅政策，研擬籌設榮民專屬黨部。1956年7月，「國軍退除役就業人員黨部」正式成立，代名「黃復興」，寓意「炎黃子孫，復興中華」。因此，呢個退除役官兵組成嘅國民黨組織俗稱為「黃復興黨部」，而地區黨部就以「黃國Ｘ黨部」稱呼。


Cloudflare係美國一個提供內容傳送網絡服務同埋DNS代管服務嘅雲端網站公司，全世界一共有23個數據中心，可以將睇網頁嘅人分散到唔同嘅數據中心度，等幫襯佢嘅網站可以載得快啲，同時可以過濾絕大部份嘅破壞同攻擊。


由於1952年嘅院系大調整省立法商大學被殺校，十年文革更嚴重破壞咗廣東嘅高等教育，唔少嘅有識之士認識到，需要創辦返一間廣東自己嘅財經院校。喺1980年5月，省財辦省政府個報告，諗著整返間廣東財貿學院。


立校後廣東仲因為法律人才匱乏，諗著再籌建返廣東法學院但未成功。跟著廣東省政府試過要改商學院返成廣東法商大學，勷勤商學院校友會亦希望改組後嘅大學可以對接返廣東省立法商大學嘅歷史淵源。結果都未有成功。廣東法商大學最後批准係註冊成咗廣東財經大學，但發展過程中打造嘅法學專業令到埋商法融合嘅辦學特色延續咗。


爛Gag，泛指一啲唔好笑嘅笑話。通常有人搞爛Gag後一般聽眾嘅反應係O嘴、dead air，更甚嘅話搞gag者有可能被鄙視、俾人話「好煩」或者「好爛」。如果一個人搞爛gag太多亦有可能被封為「gag王」或「gag后」。


蕭凌志，德國政治人物，現任德國總理，德國社會民主黨成員，曾經喺默克爾內閣擔任財政部長。2021年德國聯邦議院選舉之後，隨住社民黨、自由民主黨同聯盟90/綠黨達成組閣協議，蕭凌志喺同年12月8號獲聯邦議院推選為新任德國總理。


蕭凌志喺1975年以學生身份加入社民黨，並加入咗社民黨嘅青年組織「青年社會主義者組」。佢喺1982年至1988年間擔任聯邦青年社會主義者組副主席。1987年至1989之間，佢亦都係國際社會主義青年聯盟副主席。


蕭凌志曾經批評過北約係「侵略性嘅帝國主義同盟」，話西德係「歐洲大企業家嘅堡壘」，他亦都同時批評社會自由主義者聯盟，並且將個聯盟講到係「著重權力鬥爭多過做實事」。  1984年1月4號，蕭凌志同其他青年社會主義者組嘅領導人喺東德見咗德國統一社會黨中央委員會秘書埃貢·哥倫茲同埋統一社會主義黨中央委員會政治局委員赫拔·哈伯。


2001年5月30日，蕭凌志就任漢堡州內政部長。佢喺擔任漢堡內政部長期間曾經支持通過強制使用催吐劑嚟收集毒品使用者同交易商嘅證據，但因為可能引發健康問題，漢堡醫學會反對呢項提議。  隨住社民黨喺2001年漢堡州議會選舉落敗，蕭凌志亦都辭去咗漢堡州內政部長嘅職務。


蕭凌志曾經喺2005年調查德國簽證醜聞入面擔任調查委員會嘅社民黨發言人。同年嘅聯邦議院選舉之後，佢仲擔任社民黨聯邦議院小組嘅第一議會秘書，並且成為社民黨首席黨鞭。喺佢任職期間同德國基督教民主聯盟首席黨鞭羅拔·呂特根密切合作，喺聯邦議院捍衛由總理默克爾領導嘅執政聯盟。


2009年德國聯邦議院選舉之後，社民黨退出內閣，而蕭凌志當選為社民黨副黨魁。 2009年至2011年期間，佢仲係社民黨阿富汗/巴基斯坦工作組嘅成員。  2010年，佢去咗喺西班牙薛格斯舉行嘅比德堡年會。


2020年8月10號，社民黨提名屬於黨內中間派嘅蕭凌志做社民黨喺2021年聯邦議院選舉嘅總理候選人。蕭凌志領導社民黨喺選舉入面以微弱優勢勝出，贏得25.8%嘅選票同聯邦議院嘅206個席位。 11月24號，社民黨、綠黨同自民黨達成組閣協議，由蕭凌志擔任德國新總理。


《智能愛人》，前名《智能愛人》，係香港無綫電視製作嘅時裝電視劇，喺2021年8月播出，由李佳芯、陸永同馮盈盈領銜主演，並由麥美恩、盧宛茵、蔣志光、泰臣、C君同簡淑兒聯合演出。監製陳翹英。故仔用AI機械人做主題。


觀眾發現劇入面有情節講有個呀媽迫佢個仔做練習，呀仔頂唔順走去跳樓自殺，呀爸就訂咗個同呀仔一樣嘅機械人畀呀媽。呢條橋同2019年ViuTV電視劇《理想國》單元《苟延殘喘》撞到應一應，而兩套劇飾演呀仔嘅演員都係同一個童星徐嘉謙。


山霍啡明係一位喺蘇格蘭出世嘅加拿大人。佢既係世界上第一位提出咗世界時區同國際標準時間嘅人。山霍啡明喺佢在世嗰陣，設計咗加拿大嘅第一張郵票同設計咗好多條殖民鐵路同加拿大嘅太平洋鐵路。而且佢重係加拿大皇家學會同埋加拿大皇家研究所嘅創辦人。


山霍啡明喺1849年，同佢啲朋友一齊籌劃咗加拿大皇家協會重喺1851年11月4號正式成立咗呢個組織。雖然佢最先計劃係用鑒定者同設計師嚟成立一個專業嘅協會嚟搞一個重犀利嘅科學社會。不過佢喺1851年就設計咗個比較平嘅海狸布郵票出嚟，嗰時係成個加拿大入面嘅第一張郵票。


山霍啡明喺1845年就同埋佢屋企人一齊嚟咗加拿大嘅彼特堡嗰邊住，而山霍啡明同佢未來心婦安珍尼荷，一齊變咗老友，但係佢老婆喺之後無耐嘅一次雪屐出咗單意外之後嗰十年，啲後生仔女就將之前呢兩公婆嘅戀愛過程講嗮出嚟。


就因為呢一年前嗰單嘢，山霍就嫁咗畀珍尼荷。而且佢有九個細路。而最大年紀嘅仔法蘭克安祖，就陪埋山霍啡明喺1872年一齊去咗西邊搞咗個大型考察。而佢哋其中一個家庭成員就好跟住佢嘅心抱同啲仔女，而且佢重畀佢老竇，佢心抱同埋六個佢哋啲仔女喺兩年前都嚟嗮加拿大嗰邊。


究竟山霍啡明點解會提出世界時區，係因為佢喺1876年嘅愛爾蘭嗰邊，試過錯過咗一班火車。喺嗰時，愛爾蘭嘅火車凈係印咗「上晝」就冇印到「晏晝」，結果佢就提出咗一個24小時嘅時區出嚟，而且重設喺地球嘅中間，重唔畀接到地球入面事但邊個表面嘅子午線出嚟。


就喺1879年由加拿大皇家研究所開始主辦嘅大會入面，佢就揀咗成日反對子午線嘅格林威治皇家天文台出嚟，而格林威治皇家天文台嘅反對原因係雖然話必須要用地方嘅標準時，但係佢哋服從咗山霍啡明嘅提出單一世界時區。


而山霍啡明就繼續佢喺世界時區協會入面提出嘅世界時區系統就喺1884年嘅國際經度會議入面，大多數議員都讚成咗「世界鐘」呢個提議，不過佢哋都唔接受「以羅馬為中心」嘅時區，係因為規定咗，羅馬凈係一個地方時區，而唔係喺本初子午線嘅範圍入面。


佢重攞住好大嘅商業風險，喺之後嘅1882年喺哈利法斯成立嘅諾華士高沙棉花製造廠做咗貢獻。喺1880年，佢做過渥太華園藝社會院嘅副總統。佢做出嚟嘅成就喺全球範圍入面，都好出名下。而且喺1897年，佢重俾維多利亞女王頒發咗聖米高同聖佐治嘅獎章，話佢係個共濟會嘅人。


喺加拿大嘅太平洋鐵路邊嘅沙士加芝灣嗰度，有個嗌「啡明村」嘅村仔響度，其實呢個村喺1882年嗰陣因為佢先至改咗噉嘅名。而喺1901年起嘅「啡明堂」就係喺加拿大嘅皇后大學入面，佢重係成間大學嘅機電工程部門總部。


《爭寵》係一部2018年傳記式歷史喜劇電影，由Yorgos Lanthimos做導演。主演係Olivia Colman、愛瑪史東、麗素慧絲、Nicholas Hoult、Joe Alwyn、James Smith、Mark Gatiss。


新丁香耀初時跟鄭君可學戲，後來入「普長春」班，同新麗湘唔分正副，兩個人都係豔旦，演《雙孝女萬里尋親記》紮咗之後獨當一面。班主何浩泉好睇佢，畀錢過佢去上海學北劇。返來廣東之後同小生福拍檔演《嫦娥奔月》，吸收咗京劇反身拗腰舞絲帶呢啲技藝，當其時嘅粵劇頗爲新穎，觀衆讚佢「古裝豔旦」。


後尾同何浩泉個女結婚。又同何浩泉組「寰球樂」班，睇重度新戲同每齣戲嘅旦角，亦操班政亦做戲，同朱次伯拍住上，其中觀衆好讚賞《臨去秋波》。朱次伯過身之後，新丁香耀又請到靚少鳳頂替。佢主理「寰球樂」班期間度嘅新戲有《珠崖劍影》、《苦姻緣》、《恩仇血》、《顛倒君王》、《憐香客》等。


「寰球樂」散班之後，過「大堯天」班拍住薛覺先，無耐同關德興組「共和樂」班，做丑生，用真名陳少麟。收尾自己組「高陞樂」班，唔識睇數蝕咗入肉，亦令到何家破產。後尾去「覺先聲」做貼旦。晚年由堂妻舅何少保接濟，住砵蘭街八和會館宿舍，亦周時瞓喺茂林街。


鍾卓穎雖然入唔到《全民造星IV》總決賽，但嗰陣時接到唔少廣告工作，數量只係排冠軍邱彥筒後面。比賽嗰陣佢被踢爆2020年已經同個臺灣人結咗婚，不過2021年12月底佢同幫過手拍MV嘅歌手張天賦傳出緋聞，同時亦傳出離婚消息，令之前佢拍落嘅婚戒廣告都要落架。


劉焯霖係原中山一院神經科嘅主任醫師，亦係中國大陸研究神經遺傳病嘅奠基人之一，廣東江門台山人。1954年開始從事工作，期間做過中華醫學會醫學遺傳學會神經病學組組長、屬下廣東分會神經病學會副主任委員同醫學遺傳學會常務委員，中國遺傳學會廣東分會理事、《中華神經精神病》雜誌編輯委員及《國外醫學》特約編輯等職位。


星宿海，青海當地叫錯盆，係中國青海嘅一個湖，喺曲麻萊縣麻多鄉一個地勢比較平嘅地區，入面有好多大大細細嘅湖，而且密到好似啲星宿噉。從大晉開始一直到而家為止係黃河嘅發源地必經之處。喺大唐時期，李靖、侯君集同李道宗都嚟過呢度。


布爾什維克，係俄國社會民主工黨嘅其中一個派別。布爾什維克派嘅領袖列寧認為，社會民主工黨應該建立一個以少數「職業革命家」為核心、多數黨員對佢絕對服從嘅組織模式，亦即係民主集中制。引起黨內另一派嘅質疑同反對。


國家皇宮係馬來西亞最高元首嘅宫邸，皇宮喺吉隆坡西北部端姑阿都哈林路（Jalan Tuanku Abdul Halim)。成座建築佔地面積96.52公頃，建築面積28公頃，其餘為綠化區。建築揉合咗馬來、伊斯蘭同西方建築特色，功能方面分為禮儀區、生活區同行政區三部份。


獨立調查委員會係引用香港法例第86章《調查委員會條例》而成立嘅法定組織，由行政長官會同行政會議委任一位或者多位委員，去調查任何公共機構嘅經營或者管理、任何公職人員嘅行為，或者被認為同公眾有重大關係嘅任何嘢。


美國出世嘅馬克 高文喺1990年代已經係奧運會古典摔角金牌得主，同時又係三屆UFC終極格鬥冠軍，分別係第十、十一同十二屆。喺PRIDE 2000 格蘭披治賽入面，先後打低佐竹雅昭、小路晃、籐田和之同伊哥‧伏察玆而成為總冠軍。


加馬列亞COVID疫苗，商品名Sputnik V，正式中文名衛星V，粵語又有意譯衛星五號，係武漢肺炎疫苗候選之一，由俄羅斯加馬列亞流行病及微生物學國家研究中心開發，喺2020年8月11號由俄羅斯聯邦衛生部注冊。


呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做香雪站。


車站周邊近蘿崗街道社區同部分住宅區、商業中心為主。附近重有好多條去雲埔工業區、增城永和街道、廣州經濟技術開發區等巴士經過呢個站，所以車站乘客主要係附近住啲居民同上班一族、接駁巴士乘客為主。另外，玉嵒中學返放學啲學生都會喺呢個站上落。


1986年1月，公司部分股權俾三菱汽車買入，並改名為新吳羽自動車工業。1993年8月新吳羽剩低嘅股權俾三菱汽車買埋之後，公司改名為三菱自動車巴士製造。之後喺1996年三菱Fuso城市巴士生產集中晒喺三菱自動車巴士製造間廠，而客車生產亦喺1998年同樣集中晒喺度。


銀城商場係香港沙田一個商場，嚮沙田第一城屋苑入面，隔離係88R巴士總站，同第一城中心商場隔咗一條銀城街，又以1樓屋苑平台行人天橋連埋。銀城商場係一座4層高嘅多層大廈停車場，而地面嗰層就係商場，呢座商場入面全部都係地鋪，唔少商鋪都係街鋪，食肆餐廳可以見到第一城屋苑街景。


圖騰係代表住某種動物或者植物等特定嘅嘢睇做同本氏族有親屬或者其他特殊關係嘅一大碌柱，係原始宗教嘅最初形式，大概喺舊石器時代晚期出現。「圖騰」係印第安文totem嘅音譯，源自北美阿耳貢金人奧季布瓦族方言ototeman，意即「佢嘅親族」或者「佢嘅氏族」，相當於係成個部族嘅標記。


到1993年，美麗華先後由長實同中信泰富同埋恒基收購，喺一輪收購戰之後，楊家決定將34%美麗華股權賣畀恒基，有傳原因之一係長實同中信泰富喺收購之後打算將美麗華「拆骨」，而楊秉正同楊志雲夫人就想保留楊志雲一番心血，而恒基老闆李兆基應承咗呢個要求，事實上，楊秉正的確喺賣盤後繼續打理美麗華酒店，直到1995年過身。


2016年，出任景福主席好多年嘅楊秉樑宣佈因為個人業務而辭職，由大佬楊秉堅接任，但係過冇半年，楊秉堅就已經病死，景福之後喺2017年就交畀鄧日燊做主席，佢亦係第一個非楊家嘅人做景福主席，同一年，楊嘉成成為景福嘅執行董事，係第一個入去景福做嘅第三代，不過佢到2020年已經辭任，目前景福董事局入面嘅楊家成員得返女婿王渭濱。


2018年3月25號朝早十點幾，警察同消防局處理馬場東大馬路美蓮大廈火燭嗰時，響馬場東大馬路同勞動節大馬路交界嘅紅綠燈位發生一單電單車撞行人嘅意外，六十三歲嘅澳門男人揸重型電單車撞到行緊過馬路嘅六十八歲澳門女人，阿婆瞓咗響度受傷，交通警同消防救護員上前了解情況，將阿婆送院治理。


聾福會喺2016年訂立9月18號係香港手語日。喺嗰年嘅香港手語日啟動禮上面，邀請到時任財政司司長曾俊華GBM太平紳士，同埋著名音樂人陳奐仁先生擔任主禮嘉賓，為活動主持啟動儀式。之後每年，聾福會都有透過各種嘅活動或者方法，例如YouTube宣傳短片、攤位展覽、流動教學車等等去宣傳手語。


利物浦喺1892年成立。佢哋曾經十八次攞到聯賽冠軍、七次足總盃同聯賽盃冠軍、6次歐聯冠軍加埋三次歐洲超級盃冠軍。利物浦攞歐聯、歐協、聯賽盃同埋歐洲超級盃嘅次數都係全英國最多嘅，本土頂級聯賽、足總盃呢兩項主要賽事就唔係。


利物浦雖然英超成立以來一直喺英超踢波，但係英超改制後近卅年都未攞過一次冠軍，最終喺2020年6月25號，曼城作客車路士輸波，賽後31戰得63分，落後榜首利物浦23分，喺聯賽剩返7輪賽事嘅情況下，曼城宣告衛冕失敗，令到利物浦30年嚟首次贏到英超改制後嘅頂級聯賽冠軍。


利物浦喺21世紀早期曾經係英格蘭「Big 4」之一，喺2001年奪得三冠王，包括歐洲足協盃、英格蘭聯賽盃同英格蘭足總盃。賓尼迪斯做領隊之後，球隊成績更上一層樓，2005年更加喺半場落後3球之下，下半場連入三球，再喺十二碼大戰反勝AC米蘭，攞到歐聯冠軍。


但係之後嗰季主力蘇亞雷斯走咗，隊波無咗前場領袖，唔單只歐聯分組賽出局，聯賽亦都只得第六。直到2015年10月高普接替羅渣士，用人唯才，第一季已經帶隊打入聯賽盃決賽同歐霸決賽，但分別輸畀曼城同西維爾。而第二季買咗文尼、雲拿當等人之後，雖然一月無贏過波，但係季尾發威，終於繼2014年之後再次攞到前四，可以直入歐聯分組賽。


1884年，晏菲路起咗喺士丹利公園隔離。佢本來係愛華頓主場，但隊波同晏菲路業主John Houlding有租務拗撬所以搬走咗，留番個空場。於是 Houlding 就以晏菲路為主場喺1892年創立咗利物浦足球會。


高峰時期晏菲路可以裝到60000人，直到九十年代都有55000個位。但後來英超規定利物浦一定要將晏菲路變成全座嘅足球場，所以1994年客量就減到45276。 呢個改變令到Kemlyn Road Stand要喺1992年，即係創會100週年重建，所以之後就叫做百週年看台，直到2017年改名叫杜格利殊看台。


因為擴建有限制，2002年5月利物浦提出過搬主場去士丹利公園球場，2004年7月批准起，繼而喺2006年9月利物浦市議會以999年租約批出塊地。但係喺George Gillett同Tom Hicks喺2007年2月成為新班主之後，球場重新設計咗，而個新設計喺2007年11月由議會通過，計劃2011年8月起好，最多容納六萬個球迷，由HKS, Inc.


負責起。 但係2008年8月新球場停工，因為兩位班主畀唔起三億英鎊去起。後來利物浦新班主芬威體育集團決定重建現有嘅晏菲路球場，放棄士丹利公園球場，而球場容量都會升到大約六萬，成本大約一億五千萬鎊。球場擴建完之後，原主看台加多咗第三層，而成個球場總容量升到54074，用咗一億。


喺1859年，嗰時英國軍隊殺到東印度群島，婆羅洲啲土著部落嘅人就將蘆葦嘅薄片磨成箭嘴，跟住敁啲箭毒木嘅汁嚟射去英軍侵略者嗰度，結果英軍冚唪唥都死嗮。搞到啲人都唔夠膽過嚟入侵嗰度喇，所以「箭毒木」嘅名就係噉嚟。


喺1952年10月，衡陽鐵路職工子弟中學喺廣州嘅芳村石圍塘搞咗間分校，嗰時嗌衡陽鐵路職工子弟中學廣州分校。7個月後脫離衡陽鐵中而獨立兼改名做廣州鐵路職工子弟學校，後嚟又將學校搬到東山區楊箕亦改名做廣州鐵路中學。


1973年因廣州鐵路第二中學開辦，學校又改嗌廣州鐵路第一中學。到咗1980年，廣東省人民政府同廣州鐵路局一齊將呢間學校分別列入咗企業辦同局嘅重點中學，學校性質變成企業辦校，直到2004年先至畀咗廣州市教育局兼唔單止學校改名做廣州市鐵一中學，連性質轉成公辦中學。


番禺校區喺2007年11月由廣州市人民政府決定喺番禺亞運城引入嘅項目重喺2008年8月俾廣州市教育局同市政府同意咗，2009年6月12號開始喐手起直到同年12月26號先至起好，2010年6月開始招生。


呢間學校喺廣州地區曾經喺1973～2017年間，試過至少有2間帶「鐵」字嘅中學。從1980年代初開始，由於先後經歷鐵三同90中合併、鐵四改名做梅花兼喺2011年停辦、鐵五改名做流花、鐵二同7中合併呢啲事，所以而家得返最後唯一帶「鐵」字嘅中學。


巴士專用綫，又簡稱巴士專綫甚至巴士綫，廣東同廣西叫公交專用道或者公共汽車專用道，香港叫巴士專線，臺灣叫公車專用道，係馬路劃出專用綫，專畀巴士行。設專用綫，係等巴士行得快。巴士載好多搭客，有助疏導交通。


橋下徹喺2011年贏出大阪市長之後，就積極推動改革大阪地方行政體系。大阪市長橋下徹主張嘅「大阪都構想」，係建議將大阪市而家嘅廿四個行政區合併成五個，兼且將大阪市併入大阪府，成為「大阪都」，消除「府政」同「市政」之間嘅雙重行政問題，慳返啲錢。


《鏗鏘集》係香港電台電視部製作嘅每週新聞紀錄片電視節目，內容圍繞香港政治、經濟、教育、社會民生、弱勢社群、環保、中國現況、國際視野等等，議題廣泛。節目模式同後嚟無綫電視嘅《新聞透視》、《星期×檔案》系列同埋Now TV嘅《經緯線》相似。


曾經爲《鏗鏘集》擔任旁述嘅有李學儒、殷巧兒、劉家傑、陳志雲、陳耀華、張炳強、鍾子綸、張國良、韋以莊、李慧妍、鄧藹霖、林武山、潘福炎、王永祥、黃麗娟、許金峰、葉冠霖、周萬聰、蘇敬恆等等，而家嘅旁述就係衛立言。


2019年7月29號，《鏗鏘集》播出節目《721 元朗黑夜》，介紹元朗襲擊事件嘅事發經過。節目按時序重組當晚從現場拍攝嘅唔同片段，訪問當事人，質問警方點解喺當時失蹤。就喺影片獲得網民嘅讃好，喺YouTube同Facebook上獲得300多萬點擊量時，消息指無綫會抽起下星期嘅節目。


《鏗鏘集》因爲涉及敏感嘅時事題材，成日畀中國大陸封殺，當喺無綫電視翡翠台直播時，廣東有線會用預先錄製節目覆蓋部份或者全部內容。但中國大陸人能夠喺香港電台嘅官網上睇到鏗鏘集嘅全部內容。鑑於通訊局喺2020年3月4號宣佈撤銷商營免費電視台播放港台節目規定，無綫電視第二日開始即刻抽起所有港台節目而改播其他節目，《鏗鏘集》自此唔再喺無綫電視播出。


1989年以前，《鏗鏘集》節目並無開頭動畫，淨係用標題說明，但每集廣告過場則有動畫提示。1989年以後，《鏗鏘集》就啟用開頭動畫。歷年嚟開頭動畫有唔同改革，但保留「透明波擊打標題立體字並發出響聲」嘅經典動畫。


2020年11月3號，警方拘捕《鏗鏘集》編導蔡玉玲，被指製作元朗721事件週年追蹤節目《721誰主真相》期間查閱車主資料時涉嫌虛假陳述，取得有關車主嘅個人資料後用喺唔符合聲明所指用途，違反《道路交通條例》第111條，暫控兩項「爲取得道路交通條例下嘅證明書而作出虛假陳述」罪。


新界北總區重案組警員到其位响美孚清麗苑嘅住所搜查，之後將佢帶返大埔警署，到同日晚上10點幾獲准保釋，案件喺11月10號喺粉嶺裁判法院提堂。蔡玉玲離開警署時表示拘捕記者事件恐怕讓公眾擔心警方係否藉此打壓新聞自由，甚至會會否爲新聞工作者帶嚟寒蟬效應，不利香港或港人。


事件亦震動新聞界。香港記者協會、香港電台節目製作人員工會等8間傳媒工會組織發聲明，嚴正要求警方交代，並且對警方橫蠻無理同埋荒誕嘅行動表示極度震驚同埋憤怒。廣播處長梁家榮形容今次事件確係少有，關注會唔會出現寒蟬效應，認爲成個新聞界應該認真看待事件。


警方話接獲市民投訴，指有人喺電視節目中公開報道車主相關資料，懷疑侵犯個人私隱。調查後拘捕一名37歲女子，涉响2020年5至6月，透過運輸署「車輛登記細節證明書」網上系統，取得相關車主嘅個人資料。而根據查閱車牌網上系統，申請資料時需要喺「進行法律程序」、「買賣車輛」同埋「其他有關交通同埋運輸嘅事宜」選項中選擇一項，但冇一項同新聞工作相關。


《鏗鏘集》綜合經香港電台網站、流動程式、香港電台YouTube頻道同埋Facebook專頁統計，响2020年3月14日經Facebook專頁發布「十大最多瀏覽人次集數」，當中最高收視嘅「721元朗黑夜」瀏覽次數超過840萬次。


菲達萍杜係印度女演員，喺2005年出道。佢喺印度孟買出世同成長，細細個嗰陣就已經話想做演員。佢讀緊孟買聖沙勿略學院期間，曾經參與過好多業餘戲劇演出。畢業之後，佢重短暫打過模特兒同電視節目主持人呢啲工。


大襟係廣東沿岸各島其一個。佢東面遠啲有荷包同大杧。南面有幾啲細好多嘅島，近啲有火燒排、番鬼卵，再南啲係小襟，再南啲係三杯酒。佢東南遠處係上川。大襟靠隔個銅鼓海就係赤溪半島，係大陸部份。最近嘅城係佢東北偏嘅赤溪。


1922年6月，有位嗌陳炯明嘅人就發動兵變，嚟搞低總統府同孫中山住過嘅粵秀樓。嗰時，有5位華僑革命黨人諗住殺死陳炯明，唔單只唔撈，重俾陳炯明捉住殺返轉頭。嗰5位華僑革命黨人死咗之後俾班黨派啲人靜鷄鷄噉葬咗響地下，重將范運焜嘅改名嗌郭家信。


2018年二十國集團峰喺11月30號喺阿根廷首都布宜諾斯艾利斯開幕，開幕禮由東道主阿根廷總統馬克里主持。馬克里喺開幕禮上致辭，呼籲各國繼續支持多邊貿易主義，馬克里明白國同國之間係有分歧，但希望呢個峰會可以幫到大家求同存異，促進對話。


學校喺民國16年開辦，但無耐因戰亂而停辦，直到1953年開辦廣州教育學院為止。1958年8月正式成立咗廣州師範學院，3年後佢同廣東師範學院合併，之後學校規模逐漸衰落到1964年7月停辦。而廣州市建築工程局業餘工程學院喺1960年開辦，雖然喺1964年俾國家教育部批准咗備案，但開辦咗2年後，因文革破四舊浪潮而停辦，1973年復辦兼改咗嗌「七二一工人大學」。


1975年，廣州市聯合職工大學紡織學院正式成立。1978年12月，廣州師範學院復辦。1980年，原先嘅七二一工人大學改名做廣州市建築工程局職工大學。時隔3年，廣州職業大學正式成立，重喺2年後加開咗廣州高等師範專科學校，同年，廣州市建築工程局職工大學同聯合職工大學紡織學院先後改名做廣州市建築總公司職工大學同廣州紡織工業職工大學。


1987年1月成立咗廣州城市建設學院，重喺1991年成立華南建設學院。但好景唔長，1995年4月華南建設學院東校區同廣州市城建職工大學從廣州大學分出去，同廣東工學院、廣東機械學院合併成廣東工業大學。2000年又將原有嘅8間學院合併嗮，變成而家嘅廣州大學。


湯馬斯·愛德華·勞倫斯係英國軍官，喺1916年至1918年嘅阿拉伯起義做英國聯絡官而出名。佢成為公眾偶像有部分原因係因為美國記者Lowell Thomas所寫嘅轟動一時嘅報告文學，重有勞倫斯嘅自傳體記錄《智慧嘅七柱》。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年21歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


《藍精靈》係1958年由比利時漫畫家貝約同佢老婆共同創作嘅漫畫，描寫一班生活喺大森林裏面，戴住白色帽仔藍色精靈嘅故事。1959年，比利時電視台開始播放《藍精靈》動畫片。1981年美國全國廣播公司買咗版權，聘用咗部分原版製作人馬，製作並播放美國版嘅《藍精靈》動畫片。


藍精靈係一班由大概100個膚色係深藍色、約莫三個蘋果高嘅人形小生物所組成嘅精靈群體，佢哋住喺藍精靈村嘅蘑菇屋裏面。佢哋有啲鍾意整蛋糕，有啲鍾意吹小號，有啲鍾意照鏡，有啲鍾意做木匠，542歲高齡嘅精靈爸爸係呢個群體嘅領導者，佢哋嘅生活原本應該係完美嘅。


但係，有一個壞蛋巫師叫做加達，佢千方百計想捉呢班小精靈返嚟提煉魔法靈藥，佢養嘅寵物阿沙亦總係想將藍精靈當點心食。於是性格各有唔同嘅藍精靈同邪惡嘅巫師加達同佢隻衰貓阿沙之間展開咗一次又一次嘅較量，故事情節喺呢度展開。


南方醫院係中國廣東省廣州市嘅一間醫院，喺白雲區嘅廣州大道北1838號。呢間醫院喺1941年成立，佢係一間有醫療、教學、科研同預防保健喺埋一齊嘅大型綜合三甲醫院嘅同時，又係成個中國內地嘅其中一間百佳醫院。


2016年3月7號，百利新邨召開業主大會，傾管理公司加價方案，百幾個小業主出席，議員吳國昌亦都有去。會上大部分人認為大廈管理質素一直都係咁差，要求管理公司退場，同埋唔滿意而家嘅大廈管委會，要求佢哋解散。


米蘭大教堂係意大利米蘭最大嘅教堂，喺米蘭市中心。1386年開始起，起咗差唔多兩個世紀先起好。教堂上面有138座哥德式嘅尖塔，最高嗰座有108米，頂頂重有一座聖母瑪利亞鍍金像。而教堂嘅下面部分就係典型嘅巴洛克風格，係意大利文藝復興時期嘅重要作品。


李凱琳曾經訪問後來被揭發涉及賄選同性騷擾等爭議嘅親中派催眠治療師鍾詠淵。當時鍾詠淵以性治療作招徠，甚至要求病患自摸同捉手指以達致性高潮，香港大學心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。


李凱琳曾經喺2012年喺蘋果日報寫咗一篇名為《紅色背景　老闆曾入獄　19億買君怡》嘅報導，結果被君怡酒店東主劉希泳入稟高等法院控告誹謗。原告話報道入面用上「入獄」、「階下囚」、「出獄」、「判監」同埋「坐牢」嘅字眼對他構成誹謗，但內文其實有講佢只係被拘留，但包括李凱琳在內嘅被告一方就認為，呢啲字眼喺中港兩地法律有唔同嘅解釋。


殷樺花園附近有雍景台。有好多名人住喺度，例如藝員薛家燕。呢個屋苑有基本設施同埋充足休閒空間，室外游泳池、多用途運動場同平台花園等。大部份單位面積約1105平方呎，有3間睡房，2間浴室。由富城物業管理有限公司管理，G4S負責24小時保安。


蛇鵰，台灣名叫大冠鷲，蛇鷹，係一種大型嘅猛禽。同個名一樣，鍾意食蛇，但亦會捉蜥蝪嚟食。分布印度、中國南部同東南亞等地。有4個亞種。種名cheela源自北印度語嘅cheel，意思係指「某種鷹」。而學名全句嘅意思係「北印度稱為cheel嘅蛇鵰」。


當佢飛嗰陣，可見到對翼同尾都有一條白色橫帶。而幼鳥羽毛較淺色，翼佈滿黑點同橫紋。企響枯木頂嗰陣，可見到獨特嘅冠羽，後尾枕同個肚有白色斑點。塊面帶黃色。天氣好嗰陣，以盤旋形式飛行，不時發出多節嘯聲，遠處可以聽到，表示兩隻同時出現。


白荔薇同老倌丁世舫關係非淺，所以婉拒咗柳宗顯心意。世舫離婚娶荔薇，結婚之後荔薇成為銀壇艷后，星運越來越好，而世舫就成為明日黃花。荔薇重遇宗顯，世舫懷疑荔薇出軌，喺大宴賓客嘅時候，當眾指荔薇忘恩負義。荔薇被世舫拋棄，而宗顯為咗荔薇嘅名聲離開，最後得翻荔薇孤單一個。


吸血鬼數係一列可以拆成兩個共包含原來所有數字一半嘅數乘埋，而且兩個數嘅個位數唔可以都係零。例如「1260」，佢可以折成「21」同「60」，四個數字「1」「2」「6」「0」全部用嗮之餘，位數又係原來一半，所以佢就係吸血鬼數喇。


點解兩個個數最尾個數唔可以都係零？因為如果可以，個數列就會好無聊。因為「126,000」可以折成「210」同「600」，而「12,600,000」又可以折成「2100」同「6000」。呢個規律可以無限重複。


四對「尖牙」嘅例子就有「16758243290880」，分別係「1982736 × 8452080」同「2123856 × 7890480」同「2751840 × 6089832」同「2817360 × 5948208」。


五對「尖牙」嘅例子就有「24959017348650」，分別係「2947050 × 8469153」同「2949705 × 8461530」同「4125870 × 6049395」同「4129587 × 6043950」同「4230765 × 5899410」。


拉尼娜現象係厄爾尼諾現象嘅相反氣候現象，屬厄爾尼諾南方擺動現象東太平洋降溫嘅階段。西班牙話 La Niña 係細路女、聖女咁解，而佢嘅相反厄爾尼諾嘅西班牙話 El Niño 就即係解細路仔、聖嬰，所以拉尼娜現象又譯做反聖嬰現象。


當發生拉尼娜現象嗰陣，赤道太平洋嗰頭嘅海水會反常咁變得好凍，亦因為咁搞到全球氣溫混亂。呢種現象啱啱同厄爾尼諾現象令全球氣溫變暖相反。拉尼娜現象通常都會跟住厄爾尼諾現象出現，通常出現厄爾尼諾現象之後就會出現拉尼娜現象，而每次出現都會連續兩、三年咁出現。


山木里惠係日本足球員，踢後衞，曾經喺1993～1999年間為日本女子足球代表隊出場50次，入咗3球。佢代表日本參加過1995年FIFA女子世界盃、1996年夏季奧林匹克運動會同1999年FIFA女子世界盃。


孔捷生廣州出世。早期係中國廣東，而家係香港嘅一個作家。1976年因為畀人話參加過天安門事件而俾公安通緝，不過最後冇坐到監。1978年開始發表作品，多數係講中國知青落農村嘅生活，亦都係嗰陣中國傷痕文學嘅新銳。


古代有位林氏同梁氏啲人，各將自己啲祖先葬喺山上。因為嗰時座山未改名，林氏班人話座山係「林公山」，梁氏班人話座山係「梁公山」，結果雙方各執一詞而帶錢到縣衙門升堂。由於雙方一齊帶錢嚟，令衙門官員拗嗮頭，縣官就親自去實地考察。


後嚟江門當地有關文化部門過到座山考察過，原先金村一帶有金氏啲人住過，後嚟梁氏啲人搬入，尤其梁儲太師成為名人之後，梁氏家族開始越嚟越多人入住，而金氏啲人搬走嗮。後嚟道人梁金喺座山上煉過丹。喺眠犬望月峯定有座大明時期起好嘅顯太始祖梁金公墓，由於官場失意後返到家鄉隱居，希望煉丹成仙。


詩琳通公主曾於1987年7月26號寫畀友人嘅一封信中寫道，於澳洲但唔記得城市嘅博物館，參訪一間中國文物嘅收藏室時見牆上貼有《春曉》嘅詩句，然後就將呢首詩譯成泰文。後來，泰國帕特雅拉民樂團指揮要求為詩琳通公主賜予中國風泰國古典樂曲《採桃花》嘅時候，《春曉》做咗《採桃花》嘅第一排唱詞。


此後詩琳通公主又將《春曉》之後加三篇唱詞，符合《採桃花》唱詞嘅風格，佢寫道「所有嘅好花都係表達心靈好工具，而採花嘅目的係為咗贈給對方，增進中泰友誼」。1990年5月頭，詩琳通公主完成咗《採桃花》。1996年，裴曉睿將《採桃花》嘅後三段詩詞翻譯成中文。


其實呢條馬路喺以前唔係嗌「長壽路」，而係由「汝南洲」、「永華坊」、「玉器墟」同埋「長壽直街」呢四條巷仔組成嘅。不過到咗1931年，廣州市政府就將呢4條巷拆咗，起咗條馬路，由於附近有棟長壽寺響度，所以就改咗嗌「長壽路」呢隻名喇。


響1950年之前嘅國共內戰嗰陣時，呢尐嘅賣玉器啲商人就試過從廣州搬到香港嗰尐住喇。到咗香港之後就集中嗮喺油麻地入面嘅廣東道附近起咗好多間玉器嘅檔口，後嚟過咗好多年之後，一大堆玉器嘅舖頭就猛咁出嚟，就變咗家陣嘅甘肅街玉器市場出嚟喇。


何偉龍係香港演員、導演，亦係敎戲師傅。佢創立灣仔話劇團，曾任亞洲電視訓練學院同埋香港演藝學院戲劇講師。除咗演舞台劇，亦曾演過電視。當中較為人熟悉，係無綫電視處境喜劇《城市故事》，演蘇忠，「忠誠地產」老闆等、2014年1月7號上晝7點逝世，終年58歲，佢生前創辦嘅團劇團喺朝早10點官方facebook網頁內公佈何偉龍今早離世，同月27號早上喺將軍澳聖安德肋堂舉行追悼儀式。


香港話劇團嘅《今晚我地爆肚》、《雪山飛狐》、《三對冤家三個家》、《似是故人來》、《一僕二主》、《Miss杜十娘》、《非關男女》、《戇病夫妙計試真情》、《案發現場》、《開市大吉》、《伊狄帕斯王》、《讓我愛一次》、《靈慾劫》、《香港一定得》、《尋妻記》、《長髮幽靈》、《找個人和我上火星》、 《私房菜》、《一夜歌‧一夜情》 及《生殺之權》


香港浸會大學校外進修學院嘅《安妮‧法蘭日記》、《為乜》、《困獸》、《暖毛毛》、《小城風光》、《他們的真理》、《刀在心中》、《水晶石》、《太平門》、《一條線》、《強者》、《朱秀才》、《再見……陌路人》、《淵》、《年初二》、《榕樹下》、《幻影組曲》及《烏喱單刀做大騷》


灣仔劇團嘅《帶菌者》、《為乜》、《焱滅》、《刀在心中》、《應有此報》、《情比哥堅》、《女店主》、 《聊齋新誌》、《取西經》、《再見女郎》 、《擺檔俏冤家》、《飛躍紅船》、《五個受傷的女人》、《神蹟速銷》、《榕樹下》、《鄉心一夜》、《我對青春無悔》、《再度飛躍紅船》、《洗手間》、《唔鍾意做戲》、《抱泡夢》、《彌敦道兩岸》、《橫觀直看打斜Look》 (2006、2007）、《一夜歌再續一夜情》、《小島芸香》、《幻彩人生》、《第二把交椅之瘋癲戲子》及《秒速18米》


黃敏惠係中國國民黨籍臺灣政治人物，現任嘉義市市長。黃敏惠喺嘉義縣東石鄉出世，國立臺灣師範大學國文學系學士、國立嘉義大學EMBA管理研究所碩士，曾任第三屆國民大會代表、第四到六屆立法委員同第七、八屆嘉義市市長，自2008年開始做國民黨副主席，後因時任主席朱立倫同第一副主席郝龍斌辭職而代理中國國民黨主席，成為中國國民黨成立百幾年嚟第一位女主席，代理直至三月底新任黨主席洪秀柱就職。


黃敏惠早年曾喺臺北市立中山女中任教十幾年，後代表中國國民黨參選多項公職，同時擔任嘉義青溪婦聯會主任委員、嘉義社區發展文教基董事長、嘉義市婦女會常務理事、中華民國智能障礙者體育運動協會理事長同國家運動訓練中心董事。


李松慶，人人叫佢「愛心老闆」，1986年喺香港何文田愛民邨「冬菇亭」開咗間叫明利油器粥品店嘅粥檔。響金融海嘯期間，佢每日免費派粥畀邨入面嘅老人家食，後尾俾電視台報導而出晒名，佢間粥檔都畀人叫做「愛心粥檔」。


1986年，李松慶同屋企人為咗完成老竇嘅心願，喺何文田愛民邨「冬菇亭」頂咗間粥檔嚟做。點知1992年7月13號，冬菇亭發生咗一場大火，佢間粥檔都燒光燒淨。佢當時諗過索性執咗間粥檔，但係邨入面萍水相逢嘅校服店老闆，同埋佢一個老伙計，一齊拎咗幾十萬出嚟借畀佢應急，於是佢先裝修開返間粥檔。


2008年9月，「金融海嘯」爆發，佢本來同朋友夾份買的士，但係個朋友甩底，之後就接到皇冠車行通知話佢中咗「黃金大獎」，贏到價值15萬嘅金條。查實，佢幾年前已經開始半價賣粥畀幫襯粥檔嘅老人家，既然突然之間賺咗筆橫財，就索性改做每朝免費派粥。


《黐孖妹》係一部2001年嘅黑色幽默電影，由Terry Zwigoff執導，改編Daniel Clowes嘅英文同名漫畫《Ghost World》。主演係Thora Birch、施嘉莉祖安遜、史提夫布斯美。


2021年10月8號上晝10點左右，受熱帶風暴獅子山帶嚟嘅暴雨影響，比華利山外牆嘅大幅棚架塌咗落去樂活道，令條路全線封閉。兩架私家車俾棚架壓住，消防員接報到場救出兩名司機，其中一人手部受傷，另一人拒絕送院。


優步係一間有風險投資嘅創業公司同交通網絡公司，專門負責用手機做專車APP嘅服務。呢間公司喺2009年3月由查維斯·卡拿力同加力·琴普喺2009年搞出嚟，總部喺美國加州嘅舊金山。佢嘅功能係乘客可以通過發短信或用APP嚟約車，甚至可以用APP追蹤到部車喺邊度。


到2015年6月為止，優步成日喺非法營運範圍出事。由於佢嘅經營方式係將打車行業社群平臺化，其中叫車啲人通過手機APP將優步嘅兼職司機同有空車嘅租戶一齊聯絡，一旦交易成功，就畀返錢等金融操作，甚至影響而家嘅的士公司同租賃汽車產業，喺全球各地已經有唔少人鬧佢，由於佢有啲似五類車噉，唔受商用車嘅法規而引起主管機關關注，加上業者可以隨便亂咁招司機嚟揸自己嘅客車仔兜客，一出事就好難話清損害賠償方，唔單止乘客冇保障，甚至畀車嘅包車公司都有損壞風險。


長春社係香港民間環保組織，亦係香港最早成立嘅環保團體，1968年成立。呢個會以積極倡議可持續發展嘅理念、保育自然、保護環境同文化遣產為使命。佢哋主張倡導合適嘅政策、監察政府工作、推動環境教育同埋帶頭實踐公眾參與，達致可持續嘅發展。


社區教育係長春社相當重視嘅工作之一。除咗較為傳統形式嘅講座及生態導賞等活動，近年嘅教育活動都邁向多元化，包括大型環保遊戲、戲劇教育、幼兒故事、嘉年華、通識教育討論同設施參觀等，對象由中、小、幼學生、老師以至公眾家庭，畀參加者通過唔同嘅體驗同經歷，認識身處嘅自然環境，希望畀大眾更樂意為愛護大自然資源而努力。


繼新平縣耀南村嘅「低碳鄉村計劃」喺2018年初完成後，長春社同恒生銀行夥拍雲南省綠色環境發展基金會將計劃帶到騰沖市芒棒鎮，由「低碳生活」同「改善經濟水平」兩方面入手，減低村民對自然資源嘅依賴，等保護區得以休養生息。


長春社成立嘅早年曾設立「青年環境行動組」，並喺1973年開始出版季刊《協調》，當年《協調》由長春社同行動組各派出一位編輯，嚟自長春社嘅第一任編輯係Michael Webster。後來《協調》停刊，並由《長春通訊》作為會員通訊取代到而家。


由1987年至今，長春社一年出版數次《長春通訊》畀會員知道環境保護資訊、了解長春社過去幾個月嘅工作及活動預告。為咗環保節約用紙，《長春通訊》由2011年開始由印刷版轉為電子版。會員同綠色份子都會喺每季以電郵收到《長春通訊》，掌握更詳盡嘅環保資訊同長春社嘅活動。


「同行綠路」係長春社嘅年度企業夥伴計劃，商業機構喺社會上扮演重要同具深遠影響力嘅角色，長春社深信同商界合作係締造可持續發展不可或缺嘅元素。透過呢個計劃，企業夥伴可以參與唔同類型嘅環保活動，包括員工培訓、義工活動及生態古蹟導賞遊，重點主題包括濕地保育、樹木保育及節能減碳等，從而提高所屬員工嘅環保意識、鼓勵環保行動，並加強公司對環境保護嘅承擔。


長春社成立早期有一班熱心義工，但其他資源欠奉。後來得到一位唔願意留名嘅捐助者出資贊助，長春社終於租咗個細細地嘅辦事處開始喺社區搞活動。隨住各項活動增多，所需嘅經費亦不斷上升，於是1974年3月3號長春社舉辦咗首屆「環境步行」。


「環境步行」成為一年一度嘅活動籌款，直至1980年舉行咗第八屆後，暫別十年。1991年重新舉辦「步行籌款」，並改名為「環保行」，至2012年第十九屆後改為其他籌款活動。每年步行籌款都係一次環境教育活動，步行路線次次都唔同，有大埔或其他鄉郊路段、郊野公園如大潭或大欖、濕地如后海灣或尖鼻咀，以及市郊好似鯉魚門同柏架山等。


2013、2014年長春社舉辦咗兩屆『山嶺綠騎』，為單車歷奇x慈善x環境教育嘅年度大型籌款活動。透過「山嶺綠騎」活動為長春社嘅樹木保育同各項環保項目籌募經費嘅同時，亦能推廣本地郊野之美及對環境友善嘅單車運動。


香港的士即係香港嘅的士。乘客上車後指明目的地，司機直接揸過去，係方便快捷嘅公共交通工具。車費按車程同埋等紅綠燈嘅時間而定，而存放行李、電召的士同埋用收費道路就通常要畀附加費。香港各區設有唔少的士站畀乘客等的士，而部分停車禁區亦都有一啲的士專用嘅上落客位。


早喺1920年代，香港島已經有的士行，之後喺一九二六年引入九龍。嗰時的士得三四個位，收費方式分為按時間、距離議價同埋按咪錶收費兩種。一九四一年日治時期前，的士通常喺各渡輪碼頭同各大酒店門口等，如果要喺其他地方搭的士，就要先電召的士公司。


運輸署記錄，一九四七年登記攞牌嘅的士，有三百廿九架，一年後升至三百卌四架，到一九五七年，倍增至六百九十三架，一九五九年，兩年間，颷升至八百一十五架。一九六零年破千至一千零廿六架，自此年年增加。一九六五年，破二千，爲二千五百卅六。


香港的士分三類，市區的士、新界的士同埋大嶼山的士，分地域而行。的士分類，一因市區嘅的士乘客較多，分類可免郊區無的士載客。二因郊區交通不便，居民依賴的士服務，需要車費平啲嘅的士服務，專走郊區地方。二零零六年三月，香港合計的士一萬八千一百卅八架，分開計，市區一萬五千零五十，新界二千八百卅八，大嶼山五十。


市區的士，俗稱🥖的、紅艇或者紅雞，因為車身髹咗紅色。市區的士可接載乘客來往香港島、九龍、新界所有有道路連接嘅地方、大嶼山東涌、機場島、北大嶼山、愉景灣酒店／商場同埋迪士尼樂園，亦可以去馬灣。市區的士冇得去大嶼山其他地區同埋冇陸路連接嘅離島。


大嶼山的士，俗稱藍的、藍燈籠、藍精靈或者嶼的，因為車身髹咗藍色。大嶼山的士只可以喺大嶼山範圍營運，而由於東涌道以及佢南面連接嘅車路係市區的士入唔到去嘅地方，令大嶼山的士能夠喺嗰度獨市經營。收費方面，以8.


的士係香港主要路面交通工具之一。據2005年統計數字顯示，的士佔總公共交通嘅9.1%排第4，排喺鐵路、專營巴士同埋公共小巴之後，每日約有102.6萬人次使用。服務範圍遍及香港島、九龍同新界各區，幾乎除咗一啲離島外所有路面都去得到。


早期香港的士喺1940年代誕生，喺1940年代至1960年代期間，當時的士全部係歐洲車及美國車，分別有摩利士Oxford、Minor、柯士甸Cambridge、Plymouth、Dodge、Desoto、Willy、Standard、快意、Hillman、雪鐵龍、標緻、福特、福士、平治200D火水燈以及之前兩代等。


1968年引入嘅第一款日產的士型號係Cedric 130系，然後到1971年嘅230系，即行內俗稱嘅「大籮柚」，呢個時候平治開始退出本地的士市場，而摩利士因為汽油引擎同埋車身細嘅關係，六十年代開始已經冇再輸入並好快喺市面上消失，此後其他歐美牌子的士亦慢慢俾日製的士取締。


1975年Cedric推出330系列，行內俗稱「大白鯊」。1976年9月23號，香港政府開始將正式發牌嘅新界的士車身髹上綠色，實施限制經營地區。1979年推出430，行內俗稱「火柴盒」，呢代開始，內籠由黑色轉成深藍色。


由130系至430系列，日產的士一律配用2164cc四汽缸柴油引擎，最大馬力有64匹。1983年日產推出Y30系列取代430，行內俗稱「番鹼盒」，開始改用較大容量2289cc嘅新引擎。然後到1987年轉款為Y31，並提供普通版同埋豪華版兩種。


1991年Cedric Y31私家車同埋的士車身開始分家，的士版即目前喺街上所見嘅行運通石油氣的士嗰款。但早期仍然用黑色泵把，及配用再加大容量2500cc柴油引擎。大約1994年至1995年，引擎進一步加大至2700cc，呢款車車尾並印有2.


7字樣，以茲識別。1997年日產代理引入15架日產Cedric Y31石油氣的士樣版到港作試驗，其中10架係1994年曾經喺日本落地行嘅中古車，目的係用作試驗用咗幾年嘅石油氣的士嘅用途。而另外5架全新車，就配上同車身顏色相同嘅泵把，並配用新款鬼面罩及尾燈，引擎容量1998cc，馬力85匹。


因應豐田嘅五人的士停產，日產喺2013年重新引入Cedric Y31歐盟環保五型石油氣的士，填補五人的士呢個市場空間。新版Y31外觀同上一代差唔多，但係改咗用黑色泵把，挑戰幾乎壟斷香港市場嘅豐田嘅地位。


豐田的士喺1979年首次引入。最早期係LS90系，特點係四圓燈設計，配用2188cc四汽缸柴油引擎，馬力66匹。1980年推出LS110系，分前期同埋後期，前期係四盞方燈，配米黃色內籠，後期改用石英大燈，灰色內籠，引擎重係2188cc的L系。


1983年並特別為一位傷殘的士司機設計一部配用自動波、電窗、風油軚同埋絲絨座椅嘅特別版。1984年推出LS120系，特點係有黑色嘅C柱，引擎改用2446cc的2L，馬力有75匹。呢代同時有幾架傷殘司機版本，但波棍係擺喺中控台上，故此只得4個乘客座位，而LS120亦有兩代，頭燈設計有啲唔同，而內籠開始轉用深藍色設計。


1988年推出LS130系，並分有四期，第一期稱為鑽石皇冠，大概一年後加設風油軚，其他設計冇變，但改叫翡翠皇冠，1990年作出小改款，改用新設計嘅鬼面罩，型號為LS131系列，代理稱之為明珠皇冠，最後一期加上電鎖，改稱為琥珀。


1993年推出LS140系，代理稱為銀禧皇冠，1994年再作出小改款，型號為LS141系列，代理稱為金禧皇冠。其實，銀禧、金禧、鑽石、翡翠、明珠皇冠嘅車身外殼設計唔同，但底盤完全冇分別，故此兩代嘅廠號亦同樣係LS130系。


1995年起，皇冠S150系私家車同埋的士車身開始分開發展，的士版即目前嘅金豐的士車身，車架開始放棄使用分離式大陣，改用單體硬殼式結構，而車廂方面改用灰色為主嘅色調，柴油版金豐的士採用2L引擎，是為LXS10。


2000年加設六幅式合金輪圈作為標準配備，2001年有另一款五幅式輪圈可以揀，並增設引擎轉數錶。2002年隨住皇冠皇室型改款而改用相同嘅倒後鏡，同時錶版嘅里程計亦由跳字改用液晶式顯示。2005年車尾窗內嘅迫力燈改用LED燈，及兩側前沙板加設一對指揮燈。


2008年，豐田Crown Comfort的士作出小改款，車尾冚改用新款高亮度L型大面積尾燈組，配合全電鍍牌框，而車頂的士招牌換上全新圓拱形設計，並換上白光燈照明，換上同車身同色嘅倒後鏡，車尾重貼有LPG 2.


2000年，香港福特汽車代理引入首批澳洲福特Falcon石油氣旅行版的士，賣點係有特大嘅行李存放空間，特別適合用作機場出入嘅用途。雖然車身較大，但車廂比較窄，加上引擎容量達到3900cc，耗油量比一般日製的士多達一倍有多，故即使有200匹馬力輸出，亦得唔到用家青睞。


大概喺2003年至2004年期間，呢批旅行版的士開始逐漸喺市面上消失，原因係呢款車比較食油，維修費貴，從而加重經營成本，再加上技術以及安全性問題，亦因此試驗失敗，並且未能普及。由於油價及維修成本高等不利因素，導致用呢款車經營困難嘅情況，全港最後一架福特Falcon石油氣旅行版的士自2008年9月10日起停止營運，標誌住旅行版的士從此喺香港絕跡。


1984年，政府容許引入4座位的士，首款引入嘅係第4代三菱Lancer，配用1.8升引擎，當時號稱係起動速度最快嘅車型。後來亦引入日產Sunny B12、日產Bluebird 910、豐田Corona CT141、大發Charade、五十鈴Gemini，亦有一款豐田皇冠LS120系Deluxe版本，另外亦有多款樣版四座位的士，包括萬事得323、萬事得626、五十鈴Aska、福特Telstar，只係呢幾款車試驗反應唔係咁理想，最終只引入少數行駛。


4座位的士特色係車廂細，最多只可以載4人，但同時佔路面地方較少，速度較快，比較慳油，又環保啲，相對適合只有1至2人時搭。可是，現實情況係4座位的士實用性低，市民畀一樣價錢而坐少1人，因此不被精打細算嘅香港人所接受。


1990年代開始，4座位的士逐漸被淘汰，去到近年路面上已經冇4座位的士，但喺大概1992年，日產代理當時仍輸入少少Crew的士，配2.0升引擎同埋自動波箱，係繼傷殘人士版本皇冠之後，另一款配用自動波嘅的士。


但由於當時四座位的士已進入淘汰時期，加上唔受乘客歡迎及實用性低等不利因素，呢款車只服役短短半年至一年之後亦被淘汰。除此之外，政府喺近年推廣石油氣的士，而以福特、日產及豐田為主嘅的士製造商都以5座位的士作標準，進一步令4座位的士喺市面消失。


不過，2008年3月喺香港代理日本豐田汽車嘅皇冠車行話，因應符合歐盟最新嘅廢氣排放標準，計劃自2008年8月起，新出的士會由目前嘅五座位改為四座位。但規格就同現時五座位的士一樣。四座位的士卒之喺2009年2月開始重返香港。


及至1999年，石油氣的士試驗成功，並全面逐步取代所有柴油推動嘅的士。政府後又發放一次性資助金鼓勵的士車主將旗下嘅柴油的士換晒做石油氣的士。至此，香港進口柴油的士同埋柴油的士嘅登記數字減至相當低嘅水平。


2007年6月開始，由七人車款改裝而成，用混燃嘅豐田Alphard五座位的士誕生。由於燃費較高，根據2007年8月嘅香港電油價格，市區行走每公里燃費係港幣1蚊，高速公路行走大概要港幣5至6毫，故此，呢款車喺營運時期只以電召形式提供服務。


到2011年2月，有五部由豐田Noah改裝而成嘅五座位市區的士，再次以電召形式提供服務，專門載輪椅客。呢個名為「鑽的」嘅「無障礙計程車服務」由社企經營，最大特點係可以畀輪椅直接上落，但預約收費高過一般電召服務，同埋只係主要服務九龍區。


2007年，科浪國際旗下航天科浪宣佈，推出專為香港的士行業而設嘅智能派遣系統，並命名為「TAXI4U」，方案利用全球定位系統科技配合先進數據庫處理技術嚟整合的士營運，呢項服務唔但只有助業界提升營運效率，亦由於佢可以記錄司機接載乘客嘅詳細資料，可以畀乘客享受更方便快捷及安全可靠嘅的士服務。


據了解，「TAXI4U」乃本地首個成功開發及應用喺的士行業嘅智能派遣系統，得到多個的士團體、流動通訊系統營運商及相關政府部門全力支持。當的士營運中心收到客人電召後，可以用後台嘅智能乘客管理系統，通過無線網絡以最短時間派遣附近嘅的士前往目的地接載乘客。


該公司將智能交通嘅科研技術，套用喺「TAXI4U」方案內，包括Kenji汽車黑盒系統及VTRACK4U軟件，再加上航天科浪喺公共交通嘅經驗，喺得到的士團體支持下，「TAXI4U」好快會投入服務，象徵住香港智能的士發展嘅一個重要里程碑，帶動整個的士行業邁進資訊新年代。


現時，「TAXI4U」已獲得香港的士集團有限公司嘅支持，早前已就TAXI4U服務進行測試，的士團體對效果感到非常滿意，唔但只可以協助加強營運效率，更重要係可以提升業界服務水平及專業形象，對香港市民及遊客提供更快捷可靠嘅服務。


大部分的士係獨立個人擁有及經營，但亦有一啲的士係由的士公司擁有，由司機租用或者請司機營運。每架的士配一個牌，惟近年香港政府已停發新的士牌以減少的士數量，從而減少交通擠塞及路面空氣污染情況，故此只可以喺自由市場買入牌照或者喺舊有的士取消登記時參與公開競投。


因此喺供不應求下，造成牌價高企，現時一般的士牌可達700萬港元，重貴過香港唔少住宅單位價格。故此，買賣的士牌照亦成為一種投資，主因係的士牌具永久性質，兼且相比買賣物業，的士牌價值唔會隨住時間例如樓齡而受影響。


的士牌嘅轉讓手續並唔繁複，一日內就可以辦理轉名文件手續以及交易，更同物業買賣一樣可以進行按揭，因而亦同利率走勢嘅變化緊扣。近年嚟，更有唔少中國內地公司睇中的士牌嘅投資潛力而進行炒賣活動。各種因素促使的士牌照價格年年遞升，屢創新高，同時造成唔少司機只能租車營業，而做唔成持牌車主。


香港的士車廂內普遍不設前後座之間嘅透明隔板或者欄，以致的士司機遇劫時有發生，甚至劫殺亦發生過。1995年元朗區一宗新界的士司機被劫殺案件發生後，政府曾試驗喺部分新界的士前排座位上加裝防護網，以保障司機安全，但最後全部拆晒。


1960年，廣州文沖船廠出錢喺文冲公社一帶搞咗間附屬中學同小學。早期係私人學校，直到2007年9月畀咗黃埔區政府去睇實，2008年暑假時，由於黃埔區嘅教育資源調整，舊時嘅雙沙小學同文船小學合併咗，所以學校搬到雙沙社區入面，舊時雙沙小學嘅位，同年10月重改名做而家嘅雙沙中學。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


萬千呃Like賀台慶，係100毛旗下頻道毛記電視嘅大型綜藝表演節目，慶祝開台一週年。個表演響2016年5月11號晚響香港會議展覽中心舉行，由免費電視台viuTV現場直播，所以號稱係「人類史上首個由其他電視台直播嘅電視台台慶」。


尚勒伯係法國嘅小提琴家，亦係20世紀中、後期音樂界嘅關鍵人物之一。16歲時喺國立巴黎高等音樂暨舞蹈學院開始學小提琴，隨後喺瑞士羅曼德管弦樂團成為小提琴家。加入巴黎歌劇院成為樂手後重喺馬賽歌劇院開始教授小提琴專業。


反濫捕抗威權集會係2019年9月6號一次反逃犯條例修訂集會，喺中環遮打花園搞。呢次集會主要目的係追究反修例運動期間出現嘅警察濫捕問題。主辦單位宣稱有2.3萬人參加，警方就話高峰期有3,850人。民陣喺集會宣佈將會喺9月15號搞「五大訴求缺一不可遊行」。


難民營通常都係臨時搭建，用嚟暫時滿足難民嘅基本需求。有啲難民營衛生條件好差。如果難民由於內戰等原因一直返唔到屋企，經常會引發人道危機。難民營設施好簡陋，例如只有基本嘅住宿設施、共用嘅衛生設施、基本嘅醫療設施以及簡單嘅通訊設備。


呢間學校受京畿道敎育廳管轄，喺2005年1月5號以30個學級開校，而開校紀念日係5月2號，第一任校長係李慶勤。學年係3年，每個學年從3月1號開始，到遞年2月尾結束。每個學年分成2個學期，第一學期從3月1號開始，而第二學期從第一學期結束嘅第二日開始，直到遞年二月尾，每個學期嘅上課日、休息日由校長定好，以便敎育運作。


喺2006年、2007年，佢哋同當地嘅NGO無邊界村合作，開設多元文化課程。2013年3月1號到2014年2月28號間，間學校畀啲家長參與到學校，指定爲「檀園高附設父母大學」，當時佢哋想搞呢個計劃來提昇父母對子女嘅敎育能力。


2014年4月16號，韓國全羅南道珍島郡觀梅島發生世越號海難，部船上有呢間學校去修學旅行嘅人，參加旅行嘅共計兩個年級325個學生、14個敎師，當中死嘅、失蹤嘅有262人。由於安全顧慮，聽到世越號海難消息後，原本要去金浦國際機場搭飛機去旅行嘅特殊學級學生都歸曬家。


《全星暑假》係香港MakerVille製作嘅暑假特備綜藝節目系列，MakerVille旗下各組合同大部份藝員都有份拍，分成5個單元，每個單元5集。呢個節目系列係2023年ViuTV《心心Summer》系列嘅主要項目。


次經又叫旁經、後典或外典，原文有隱藏嘅意思，英文係第二正典。七十士譯本除咗以斯拉續篇下卷之外，全部包括喺裏面，並且同舊約其他正典地位同等。呢啲著作係猶太教經學士後期加入或者喺翻譯過程納入正典。次經收錄喺希臘譯本嘅舊約，不過喺希伯來版本係冇嘅。


2000年1月30號朝早，劉丹喺廣東河源搞完商業巡迴演出之後坐車返深圳，去到廣深高速嘅虎背山隧道口附近，司機突然發現前邊有嚿黑甍甍嘅嘢飛埋嚟，但打軚嗰時因車速太快，失控兼連環撞落護欄，坐喺車後座瞓緊覺嘅劉丹飛出車外。


夢劇院係香港嘅校園女子二人組合。成員李敏同埋劉文娟都係香港中文大學嘅學生。1988年出道。同年出咗三張大碟。後來成員個別發展。李敏做咗著名填詞人、編劇、作家同埋電台DJ。劉文娟就單飛出碟，又做過TVB節目主持，1996年結婚移民加拿大。


英文排版目前嘅正規做法係將連接數值嘅連接號排成半形橫線，一般亦都會叫佢做 dash 而唔叫佢做 hyphen，但係喺一般打字同某啲格式仍然都係用 hyphen。至於波浪線，就曾經係一個可能嘅做法，可以喺二十世紀初嘅海報見到，但係而今已經冇人用，冇漢字文化背景嘅人亦都一般唔會睇得明。


而喺足球界，當有高空波飛埋去一個球員度，球員用後尾枕頂個波去自己後面，就叫做撐龍舟。呢招有人愛嚟解圍，有人愛嚟瓦解兩邊出波嘅攻勢，甚至有人愛嚟攻門。雖然撐龍舟通常無乜力，但係隨時殺守門員一個措手不及，就咁被呢一招陰到。


1915年同東久邇宮稔彥王結婚，尊稱改為「稔彥王妃聰子內親王」。佢地一共生咗四個仔，分別係大仔盛厚王、二仔師正王、三仔彰常王同細仔俊彥王。其中二仔師正王響1923年嘅關東大地震中死咗，令聰子十分傷心。


聰子嘅老公稔彥王自1920年起就去咗法國留學，聰子就好多時留響日本。而稔彥王到法國後感受到自由開放嘅空氣，慢慢地就唔想返傳統嘅日本，甚至響法國包起二奶，響日本引起軒然大波。1926年大正天皇病重，點知作為皇室成員嘅稔彥王唔想返嚟見大正天皇，聰子好嬲，同稔彥嘅隨從寫咗一封信，認為稔彥嘅行為令自己「顏臉掃地」。


打茄輪，係一種浪漫而性感嘅咀嘴方法。係將條脷伸入對方口入面，互相掂到對方條脷。打茄輪會掂到對方個嘴唇、脷同口，呢啲部份相當敏感，所以會帶嚟性刺激。世界上有好多地方嘅社會風俗唔鼓勵人哋喺公開場合打茄輪，甚至將佢當係避忌。


就拎左上一角來講，即丁丙庚嘅形。圓心直角喺丁。由圓心射出一斜綫，喺乙出圓周，一直伸出。咁樣，直角就就分成兩份，以橫一邊叫正角，以直一邊叫餘角。而圓周歸正角一邊，叫正弧，即乙兩綫。餘角一邊，叫餘弧，即乙庚綫。


喺國際象棋入邊，砲台係一種戰術，係將兩隻或以上可以沿著條線行嘅棋擺喺同一條線到，呢條線可以係直線、橫線或者斜線，例如將兩隻城堡擺喺同一條直線上面，或者一隻主教一隻皇后擺喺同一條斜線上面。呢個戰術嘅目的可以係將殺、食對方嘅棋或者係贏一個兌子。


砲台好多時都係由兩隻城堡組成，用嚟控制一個直行或者棋行。如果有皇后參與砲台，例如皇后+城堡或者皇后+主教嘅話，好多時都可以形成好大嘅將殺威脅。喺極少數嘅情況下，棋手會低升變一隻主教，用兩隻主教嚟整砲台。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


論壇喺2003起設立「CM會員共和榜」，透過論壇會員自製音樂排行榜，整理出一張每週綜合樂迷喜好嘅香港音樂流行榜榜單。每逢第二年初，會舉行「CM會員共和榜頒獎禮」，係一個透過總結全年「CM會員共和榜」累積榜分而得出嘅樂壇成績表。


CM會員共和榜全年上榜分數最高嘅樂壇新人。2004年試過改成分男、女歌手、組合頒發金獎，收尾又改返。新人需喺呢年度第一次發行專輯，先可獲候選資格。2016年改制，同一年度推出最少2隻全新作品亦合乎候選資格。


Cool Music Forum喺2019年尾啟動「年代百大選」活動，透過論壇會員同被邀請嘅網上音樂專頁，進行多輪提名同投票，選出100隻歌同50張唱碟，作為2010年代香港樂壇嘅代表作。喺2020年4月陸續公佈結果。


從威廉一世發動反抗西班牙統治嘅起義，建立徂尼德蘭聯合省共和國開始，奧倫葉－拿修家族就一直喺尼德蘭嘅歷史上扮演重要角色。喺聯合省共和國時期，奧倫葉－拿修家族出過好多省督。尼德蘭喺1815年改制為王國之後，奧倫葉－拿修家族成為徂尼德蘭嘅王室，直到今日。


新常態係指社會經歷一場重大危機之後，社會嘅大氣候同埋大眾嘅生活習慣出現咗永久嘅改變。呢個詞早響2005年已經有學者用過，到2020年武漢肺炎大爆發影響全球，令到呢個詞被廣泛應用，用嚟形容疫情對社會帶嚟嘅種種影響。


1月15號，反政府示威持續封鎖曼谷行動去到第三日，市入面發生多單零星暴力事件。有激進派示威者話，英祿到呢日唔辭職嘅話，就會佔據機場通訊電台同股票交易所。而堅持唔辭職嘅看守總理英祿話，即管面對壓力，2月2日嘅泰國選舉會如期舉行。


2月4號泰國在野民主黨黨魁阿披實話，會要求憲法法院裁定2號選舉違反憲法第六十八條，亦即禁止民眾以唔合憲嘅手段，攞到管治國家權力嘅條文，兼宣佈選舉無效，同時會要求法院解散看守總理英祿所屬嘅為泰黨。另一方面，反政府示威領袖素貼話，將會全面封鎖曼谷，重會派人包圍英祿屋企同仍然運作嘅政府機構。


颱風查帕卡佢嘅強度除咗澳門、香港同中國國家氣象中心係颱風級別之外，其他地區嘅強度只係到強烈熱帶風暴級別。佢係2021年太平洋颱風季第7個被命名嘅風暴。「查帕卡」呢個名由馬來西亞提供。即係指黃玉蘭，一種由佢芬芳嘅花聞名嘅植物，橙黃色或者乳白色，春天開花，可攞嚟做精油再用嚟做香水，依個名第一次用，取代除咗名嘅茉莉。


7月18號朝早7點，聯合颱風警報中心將佢評級提升為「高」，同埋對佢發熱帶氣旋形成警報。下晝2點， 中國國家氣象中心同澳門地球物理暨氣象局將佢升為熱帶低氣壓。下晝5點，澳門地球物理暨氣象局對佢發出一號風球。


夜晚6點，中國國家氣象中心對佢發出颱風藍色預警信號。夜晚8時，台灣中央氣象局將佢升為熱帶性低氣壓，畀咗佢編號TD09。同時，聯合颱風警報中心將佢升為熱帶性低氣壓，畀咗佢熱帶氣旋編號10W。夜晚9點，香港天文台將佢升為熱帶低氣壓，亦都喺夜晚9時8對佢發出一號戒備信號。


7月19號凌晨2點，聯合颱風警報中心先將升為熱帶風暴。同時，日本氣象廳對佢發出烈風警報。朝早8點，日本氣象廳將佢升為熱帶風暴，畀咗國際編號2107，同埋命名做「查帕卡」。同時，台灣中央氣象局將佢升為輕度颱風，而香港天文台亦將佢升格為熱帶風暴。


7月20號凌晨1點，澳門地球物理暨氣象局將佢升為颱風。凌晨2點，香港天文台將佢升為颱風。朝早8點，日本氣象廳將佢升為強烈熱帶風暴。同時台灣中央氣象局將佢升為中度颱風。夜晚8點，台灣中央氣象局將佢降為輕度颱風，同時香港天文台將佢降為強烈熱帶風暴。


地球物理暨氣象局喺7月16號同17號12點發出特別信息，話嗰陣重係低壓區嘅查帕卡為澳門帶嚟不穩定嘅天氣。7月17號下晝4點，氣象局發特別信息話喺短時間發出熱帶氣旋信號，同日下晝5點，一號風球掛起，嗰陣時查帕卡喺澳門東南偏南大約130公里，7月18號清晨到朝早掛三號風球可能性機會係中等。


下晝2點05分，氣象局宣佈喺下晝2點半改發三號風球。下晝2點半，氣象局正式改掛三號風球，查帕卡嗰陣喺澳門西南偏南大約120公里，同時話三號風球喺嗰日日間同晚間時間維持。下晝5點7，氣象局話查帕卡不斷增強緊，並預計喺同日晚間進一步增強為強烈熱帶風暴，所以喺7月20號凌晨到朝早發八號風球嘅可能性改為中等到較高。


2010年6月10號，一名猶太男人同佢嘅天主教徒同性配偶抵達以色列，希望獲得以色列國籍。由於以色列未有過跨宗教同性配偶通過《回歸法》獲得以色列國籍嘅先例，因此猶太男人獲得以色列國籍之後，佢嘅天主教徒配偶一直攞唔到以色列國籍。


東豆川高等學校 · 東豆川外國語高等學校 · 東豆川中央高等學校 · 東廣高等學校 · 東一工業高等學校 · 東佑女子高等學校 · 東園高等學校 · 東南高等學校 · 東安高等學校 · 東牌高等學校 · 東栢高等學校 · 東灘高等學校 · 東灘國際高等學校 · 東和高等學校


京花女子高等學校 · 京畿北科學高等學校 · 京畿大明高等學校 · 京畿科學高等學校 · 京畿觀光高等學校 · 京畿國際通商高等學校 · 京畿映像科學高等學校 · 京畿物流高等學校 · 京畿藝術高等學校 · 京畿外國語高等學校 · 京畿稅務高等學校 · 京畿體育高等學校 · 京畿自動車科學高等學校 · 京一觀光經營高等學校 · 京安高等學校


安法高等學校 · 安谷高等學校 · 安養高等學校 · 安養工業高等學校 · 安養藝術高等學校 · 安養女子高等學校 · 安養女子商業高等學校 · 安養外國語高等學校 · 安山高等學校 · 安山東山高等學校 · 安山江西高等學校 · 安山工業高等學校 · 安城高等學校 · 安城斗源工業高等學校 · 安城女子高等學校 · 安仲高等學校


水一高等學校 · 水原高等學校 · 水原七寶高等學校 · 水原情報科學高等學校 · 水原電算女子高等學校 · 水原工業高等學校 · 水原女子高等學校 · 水原外國語高等學校 · 水原農生命科學高等學校 · 水城高等學校 · 水澤高等學校 · 水枝高等學校


喺一宗轟動國際嘅軍火走私案入面，關鍵證人失踪，負責保護證人嘅國際刑警徐幗瑛引咎辭職，但就經唔起上司嘅游說，接受負責尋找關鍵證人嘅工作。幗瑛喺過程入面，先後遇到生命規劃師王雨萱同埋遊戲中心員工陳志明。三個人喺一齊揾關鍵證人破案攞賞金嘅過程入面，幗瑛發現雨萱之前係一名醫生，而志明曾經被拐走，成長經歷同身世都係一個謎。


黃煦珽，係香港女模特兒，2013中華文化小姐殿軍，亦客串過唔少電影演出，2017年做埋歌手，自資出派台歌《女神BB》。佢喺澳洲Curtin University of Technology畢業，主修會計。


劉怡翔喺1979年加入政府，任職政務職系，喺1988年4月晉升首長級丙級政務官。佢喺1993年4月加入香港金融管理局，至2004年期間出任金融管理局唔同部門嘅主管同助理總裁。2004年7月借調香港按揭證券有限公司，出任公司總裁至2012年年底榮休，並喺2014年1月獲委任為財經事務及庫務局副局長。


石壁站，規劃同施工嗌過官坑站，係廣州地鐵2號綫同7號綫嘅轉車車站，位置喺番禺區石壁街道嘅謝邊公路附近。但兩個月台開放時間都唔一樣，其中2號綫月台喺2010年9月25號開放，而7號綫月台喺2016年12月28號開放。


早喺1988年廣州地鐵2號綫規劃時，路線重未延伸到呢個站。1990年代尾，廣州市人民政府考慮到黃沙地區嘅南站因當地交通成日塞車同環境污染嘅問題而揀喺番禺石壁一帶搞重大過廣州火車站，規模重犀利過廣州東站嘅新型火車站，加上1997年嘅地鐵規劃話要將舊2號綫一分為二兼兩邊延長。


從2010年9月25號開通呢個站之後，由於周邊地區未搞開發，令車站得好少人上落。除咗住喺石壁村周邊同轉巴士到都那村啲村民用呢個站上落之外，其它大多數時間都冇乜人上落。直到2016年12月28號中午，由於7號綫開通而變成轉車車站，地鐵方為咗避開廣州南站太多人出入地鐵站同方便畀乘客轉車，就畀多除咗揀廣州南站轉2號綫外嘅另一種揀法。


呢個站係7號綫一期嘅三個文化站之一，喺站廳位整咗以「痕·跡」做主題嘅文化藝術牆，主要內容以斜到好似棟牆噉嘅岩石同埋水上往返嘅船，及石壁嘅出處，演繹咗屬於石壁特有嘅嶺南水鄉文化。而柱面裝飾係以岩石同船做主體，但凈喺7號綫月台範圍出現，2號綫冇呢樣嘢玩。


普天間海軍陸戰隊航空基地，係位於日本沖繩縣宜野灣市嘅一座美國海軍陸戰隊航空基地，大約有4000個海軍陸戰隊官兵。基地有一個2,740米長，45米寬嘅跑道、大量嘅營房、行政同後勤設施，亦都支援美國海軍陸戰隊第3遠征軍用嘅自轉旋翼機，常駐大約80架軍機，係駐沖繩美軍最重要嘅基地。


1996年12月，美日兩國組成嘅沖繩問題特別行動委員會喺最終報告決定將普天間基地搬去沖繩北部嘅名護市。呢個係一個有爭議嘅決定，因為當地有珊瑚礁同海草床，係瀕臨絕種嘅儒艮嘅棲息地，受日本同美國法律保護。


1997年12月名護市全民投票入面，超過80％嘅名護市居民反對搬遷計劃，但係其後連續三屆嘅名護市市長選舉都由支持搬遷計劃嘅市長當選。2006年，兩國政府決定將基地搬去名護市邊野古施瓦布軍營沿岸地區。據日本放送協會2009年11月嘅民調結果，35%受訪者認為首相應該重新檢討搬遷計劃，23%受訪者支持。


韋亞響九十年代曾經效力巴黎聖日耳門同AC米蘭，係唯一一個攞到世界足球先生殊榮嘅非洲人。佢憑出色球技同戰勝貧窮嘅經歷，帶畀長年內戰嘅利比里亞民眾一個希望。南非前總統曼德拉話，韋亞係非洲嘅驕傲，曾經話佢服務國家最好嘅方式，就係做總統。


韋亞將呢句話記響心到，2002年退役之後投身政壇做咗參議員，之前亦曾經選舉總統，但係輸畀諾貝爾和平獎得主瑟利夫手下。今次同利比里亞前總統泰勒嘅前任老婆朱厄爾聯手，終於登上權力頂峰，成為第一位攀上權力頂峰嘅足球員。


香港麥當勞先後喺1975年到1980年代、2000年代頭，同埋2009年到2017年3月8號賣過足三両。配合2013年香港政府推行《商品說明條例》，餐牌加咗行細字話「足三両」只係「烹調前」嘅重量，即係煮熟後就會輕過三両。


《軍火狗》係一部2016年美國傳記黑色幽默犯罪電影，由Todd Phillips做導演，改編Guy Lawson嘅《滾石雜誌》上寫嘅文章，之後佢出咗本書叫《Arms and the Dudes》，講兩個軍火商Efraim Diveroli同埋David Packouz嘅真實故事。


《刺客教條》係一部2016年美國動作電影，由Justin Kurzel做導演，改編同名遊戲系列。主演係米高法斯賓達、瑪莉安歌迪雅、Jeremy Irons、Brendan Gleeson、夏綠蒂藍萍、Michael K.


2016年8月18號，徐玉玉從臨沂第十六中學考到南京郵電大學，重收到臨沂市教育部門話要發放助學金畀佢。徐玉玉準備接收助學金時接到個生保電話，話有條2600蚊人民幣嘅助學金要過多幾日發畀佢，重要等佢辦助學金嘅相關手續。


之後生保人又話交學費嗰張卡未激活，要通過ATM機攞9900蚊嚟激活銀行卡，再將錢輸入指定賬號，重話喺半個鐘內將呢9900蚊連同助學金嘅2600蚊一齊畀返嚟。雖然徐玉玉冇懷疑到係滾友而按照生保人嘅口述操作搞掂嗮，但係過咗陣都冇錢畀返，徐玉玉開始懷疑件事唔多妥，即刻打電話返轉頭，不過生保電話嗰邊熄咗機。


徐玉玉因詐騙案而猝死嘅事傳出去後，震驚咗成個中國大陸嘅社會界。當年月23號，臨沂公安部門成立專案組而調查呢單案，甚至連當地市民話快啲破到單案。當日查到原嚟係張文輝、陳福地、鄭金峰、鄭賢聰、黃進春、熊超呢5位冒充教育局幹部，以發助學金嘅名呃咗徐玉玉9900蚊人民幣。


2014年6月14號，中國共產黨中央紀律檢查委員會發佈公告，講佢涉嫌嚴重違紀，而家正受組織調查。6月25號，全國政協常委會做出撤去佢全國政協副主席同政協委員資格嘅決定。2015年2月16號，畀中共開除黨籍公職。


喺2009年5月1號夜晚大約八點兩個字，香港政府話，一個喺墨西哥經上海嚟香港嘅墨西哥籍男人證實確診感染甲型H1N1流感，成為香港第一宗嘅確診個案，亦係亞洲區嘅首宗確診個案。第一個香港確診嘅患者曾經入住灣仔維景酒店，令到間酒店要隔離七日。


2018年3月31號至4月1號，已獲當勞侵提名為美國國務卿嘅時任美國中情局長蓬佩奧喺平壤密會金正恩，係18年來美朝最高層會晤。呢次會晤為侵金會談做準備，包括討論會面地點。4月17號，有消息人士向記者透露咗呢次密會。


旭日行動，係2019年11月15號由香港民間人士發起嘅一次反逃犯條例修訂抗議活動，延續返前四日嘅「黎明行動」、「破曉行動」、「晨曦行動」同「曙光行動」，繼續針對交通搞唔合作運動。嗰日香港多個地方都出現警民衝突，但局勢比起之前幾日緩和返些少。


霹靂彈係日本電視遊戲寵物小精靈系列入面嘅其中一隻小精靈，編號100。身體顏色主要係紅色同白色。之後全球統一咗叫霹靂電球。喺古代嘅洗翠地區，佢係有電系同草系兩個屬性。而現代嘅霹靂彈就只係得番電系呢個屬性。


王玉玲係中國大陸嘅遊客，江蘇南京人，曾經做過義工。2017年6月24號同一家大細去泰國芭提雅旅遊，行程第三日喺LK總統酒店入面嘅樓上泳池邊散步嗰陣，發現有位細路跌咗落水而跳落泳池救返細路，但自己俾水浸死咗。


筒，本寫筩，容器一種，或形狀一類，通常講身長中空嘅，多數有底，同管似。筒原本為竹器，起自斬斷支竹來做器物，亦即竹筒。然而筒用途非常之多，亦唔限於竹，因而唔少嘢都以筒而名。初頭筒就似竹咁闊，後來鑄造之物，圓柱體咁，都叫筒。


《突破》係由香港青少年團體突破機構所發行嘅一本雜誌，喺1974年1月創刊，每月出版一期，1999年8月停刊。當時一班基督徒大專畢業生期望藉住一份刊物直接進入香港社會同文化層面，影響嗰一代嘅青少年。《突破》初時係雙月刊，之後轉為月刊，曾經喺1980年俾香港青年協會推舉為香港最佳嘅青年人雜誌。


哈利·登民係一位比較出名嘅衛理會平信徒領袖，美國阿拉巴馬州巴明咸人。佢成日強調耶穌喺西摩山遇到嘅嘢係生命嘅指導，甚至成日鬧現代物質主義兼強調任何種族、性別同等級嘅簡單生活同個人、所有人嘅關係。而佢得好少個人財產，凈得一對鞋兼唔戴表。


國民保健服務係英國境內各個公營醫療服務嘅名，亦係佢哋嘅統稱，包括英格蘭NHS、NHS蘇格蘭、 NHS威爾士同附屬嘅Health and Social Care  in Northern Ireland。


全部都係1948年一齊成立嘅，係第二次世界大戰後其中一項重大社會改革。NHS創立基本原則係喺服務點提供全面、全民享受同免費嘅醫療服務。各個NHS都喺服務點提供一系列全面同免費嘅醫療服務畀通常居住喺英國嘅人，除咗牙科同視力矯正。


三藩市交通局成立於1999年11月所通過嘅E提案。該提案修訂咗三藩市嘅章程及成立半獨立機構，將MUNI同埋DPT合併運作。呢個提案由「拯救MUNI乘客小組」推廣。另外，重成立咗一啲服務準則同改變咗一啲法律。


佢關注嘅議題，唔少係關於性別教育同平權。例如喺2017年，佢就公開要求新北市議會喺處理性別教育嘅預算時，要公開透明，令大家可以檢視市議會對於政策嘅監督狀況。另外，喺2023年國民黨議員黃浴沂嘲諷被性騷擾女消防員事件入面，佢亦多次公開發言，批評黃浴沂推卸責任，甚至提出要罷免對方。


王卓祺，MH，JP係香港特別行政區政府中央政策組全職顧問、香港中文大學社會工作系教授，做過香港亞太研究所副所長，兼瑪嘉烈醫院同埋葵涌醫院醫務委員會委員。佢參與加2006年香港選舉委員會界別分組選舉社會福利界，以1125票當選。


王卓祺教授嚮2010年4月公佈《「香港和諧社會」研究》調查發現，香港大多數市民贊成以「社會和諧」為社會發展路向，2010年同意/非常同意香港係和諧社會嘅受訪者只有26.5%，較2008年嘅37.5%同埋2006年嘅37.


8%顯著下降。民意第一次確認香港唔係一個和諧社會。2010年，七項影響社會和諧嘅因素較兩年前全面惡化，尤其係政治紛爭同埋官民矛盾。有25.9%受訪者同意/非常同意用激烈手法要求政府回應訴求，較2008年21.


4%多咗4.5百分點。以2009年六百萬成年人口估計，即有一百五十萬人左右認同激烈對抗方法。王卓祺認為，呢次調查結果反映香港貧富懸殊問題嚴重同埋小市民同大財團之間嘅深層次矛盾，擔心香港民怨就嚟「爆煲」呢個調查結果引起媒體廣泛報導同埋討論。


司徒永富係香港商人，香港專業人才服務機構主席，1999年起開始出任鴻福堂總經理兼執行董事，2020年改任鴻福堂行政總裁，前任香港樹仁大學工商管理學系行政系主任。佢擁有豐富嘅職場經驗，經常喺多間學院、政府部門、專業團體擔任講師同顧問工作，亦喺唔同嘅刋物發表文章。


司徒永富喺1987年8月至1992年8月期間出任嘉華銀行有限公司副經理，曾經喺香港樹仁大學工商管理學系做副教授超過15年，而家亦係香港零售管理協會執委會成員同香港復康會現任執行委員會委員、社會企業及就業委員會主席。


讀寫障礙，又叫閱讀障礙、失讀症，係描述喺智力無缺損嘅狀況下，對於閱讀同書寫文字具有困難嘅症狀。症狀嘅嚴重程度因人而異。其他症狀包括難以拼出單字、難以快速朗讀字詞、無法專注閱讀、難以連續書寫、無法講出腦中嘅字彙，或者係無法理解閱讀內容。


專業醫生同研究人員末確定閱讀障礙嘅原因。但係，閱讀障礙主要原因被認為係大腦嘅正常狀況唔同工作方式嘅結果。亦有一啲證據表明呢種情況可能被遺傳。當對有閱讀障礙嘅人進行掃描測試時，發現患有閱讀障礙嘅人無遭受傷害或者大腦部分受損，但係佢哋嘅大腦運作方式同無閱讀障礙人士唔同。


分析認為，經過科雷亞十年鐵腕管治，厄瓜多爾人求變心切，或者會令厄瓜多爾跟其他拉美國家一樣「向右轉」。而科雷亞同委內瑞拉總統馬杜羅份屬好友。選前委內瑞拉爆出最高法院代替國會行使立法權風波，或者會令到唔少厄瓜多爾游離選民傾向支持變天。


選戰進入最後階段時，主權祖國聯盟運動候選人莫雷諾不斷批評對手、前銀行家拉索「離地」，指控對方響國家1999年金融危機時藉機獲利。而佢響選前最後一場造勢大會，亦盡力塑造自己「貼地」形象，聲稱自己識得體諒一般大眾情況，理解佢哋嘅夢想。


高舉「21世紀社會主義」旗號嘅現任總統科雷亞響投票開始後冇耐就去所屬票站投票。佢形容今次選舉非常重要，厄瓜多爾人民要選擇「向右轉」，定係畀進步勢力重新抬頭，佢呼籲選民投票畀會延續佢扶貧路線嘅候選人。佢講候選人正係佢屬意嘅黨友莫雷諾。


當地四個票站調查入面，有三個結果都話拉索以三至六個百分點擊敗莫雷諾，其中一個曾準確預測初選結果調查，更話拉索領先莫雷諾多達六個百分點。但係另一個調查就話莫雷諾以四個百分點贏出。不過莫雷諾響票站調查結果公布後會見支持者，聲稱自己已經響選舉入面贏出，又批評票站調查誤導。


響厄瓜多爾最大城市瓜亞基爾，大批拉索支持者上街示威，拒絕承認莫雷諾當選。佢哋湧到去國家選舉委員會響當地嘅辦事處出面，部分人企圖衝入辦事處，同警方發生衝突。警方施放催淚氣體，之後民眾陸續散去。國家選舉委員會響首都基多辦事處出面，亦發生同類事件，示威者幾乎衝到辦事處門口，但係被警方攔截。


1996年，佢喺賓夕凡尼亞州匹茲堡嘅唐人街開咗一間超市，叫做「富華超市」。同年5月，佢成立咗閩富集團，呢個集團發展得好快，而家已經係一個橫跨美國嘅大型跨國企業。業務包括地產、連鎖酒店、科技產業、文化傳播同埋股權投資等等。


佢為咗幫手中國滲透，2018年成立咗「美國中國留學生中心」，主要係向中國在美留學生就生活、學習同就業方面提供服務。2019年，費城第二個唐人街項目開始動工，佢就喺地王廣場商業中心開咗「據點」，招攬商家入嚟。


登封「天地之中」歷史建築群係喺中國河南嘅一笪名勝古蹟，包括咗周公測景臺同觀星臺、嵩岳寺塔、太室闕同中嶽廟、少室闕、啟母闕、嵩陽書院、會善寺、少林寺建築群等等嘅建築。喺2010年畀聯合國教科文組織列入世界遺產。


新華輪係招商局一隻輪船，主要行省城到上海嘅航綫，途中會經過香港。隻船1921年造，雖然喺招商局來講係新船，但多災多難，畀中國政府徵用過運軍用物資，畀海賊劫過，1929年重喺香港撞橫欄島沉船，死咗約四百人。


1928年，新華輪復航。1928年4月12號禮拜四下晝，由上海出發，有三百個客同三百噸貨。4月14號禮拜六挨晚，喺福建附近，先前混喺客度嘅海賊發難，劫咗隻船。4月15號禮拜日晚黑，隻輪劫咗去近陸豐嘅三洲口。


隻船一如以往，由上海去省城，中間過香港同汕頭。隻船1929年1月11號喺上海出發，有103個船員，同約莫300個客，當中30個係女人，重有唔知幾個細路，同埋估計帶往2200箱貨去香港，另外重有唔少去省城。


喺1月15號正午早少少，隻船離開汕頭，向香港行。去到1月16號未天光三點鐘，就來到香港境內。當時好大風，海起晒浪。當時二副睇住隻船，船長落咗去休息。輪去到橫欄燈塔東便，看燈嘅人發覺隻船太近橫欄島北，嗰處近島有好多石。


3點40分，就橫欄發出通知，隻輪觸礁。擱淺後一個鐘內，至少有船四艘行過。但係天未光，天氣極差，無人發覺。而船又畀無浪沖返出海，到天光時分，太古船塢派船營救，但船都沉得七七八八，無可挽救。沉船之時，有啲搭客喺海度浮沉。


曾琬莎，係香港無綫電視基本藝人合約女藝員，讀過第20期無綫電視藝員訓練班，曾經做過2006年遊戲節目《一擲千金》嘅「千金小姐」，亦都拍過唔少電視劇，比較出名嘅角色係2012年《衝呀！瘦薪兵團》嘅凌倩美。


碧堤半島分為三期總共有8座，樓高60層以上，總共有3345伙住宅單位，有停車場、室外泳池、私人會所、3萬平方呎商場「碧堤坊」、社區設施同埋學校網。南面望住青馬大橋海景，東面係嘉頓麵包廠，西面係深井，北面係屯門公路。


達維爾灣直到19世紀尾一直係海盜嘅傳統出沒地方。當中，最出名嘅海盜叫Datu Kudunding。英國人喺拿篤區經營達維爾灣煙草種植園有限公司 ，呢間公司喺 H. M. Lomas 嘅紀錄片「Urban Bioscope Expedition through Borneo」入面得到永生。


陳怡係一位廣西宜州出身嘅紀錄電影導演。佢自天津師範大學畢業，執導過《汽車百年》《崑曲六百年》《廣府春秋》《解碼本能》《引擎的新革命》等片或套片，仲作為執行導演參導過《故宮》拍攝、作為中方執行導演參導過《皇帝的祕密花園》等。


2008年初，花都區委同人民政府為咗迎接2010年亞運而決定兼批復，揀咗喺飛鵝嶺一帶搞間新嘅體育場館出嚟，期間以「花都區新體育館」嘅名嚟起呢間嘢。直到2010年11月13號起好嗰時，場館最後定名做花都東風體育館。


嚴崇天係香港城市大學學士學位畢業，主修語言學及語言科技，副修中文。佢參加有線電視主播大招募活動，喺1000名參加者中，佢同另外兩位參加者脫穎而出。入行後，佢主力做娛樂新聞同藝人專訪等工作。由於訪問藝人明星經驗豐富，所以有每逢大時大節，國際影展，有線電視都會派佢擔任專訪環節主持。


每一個綠燈俠都會有一隻 power ring，隻戒指可以根據想像而將能量變成實物。不過隻戒指對於黃色嘅嘢係無效，另外亦要每廿四個鐘補充能量，每個綠燈俠都會有一盞能量提燈，當隻戒指能量用晒之後，就帶住隻戒指伸入盞提燈入面就可以補充能量，而提燈嘅能量都喺嚟自 Oa 星。


第一代綠燈俠喺Golden Age由 Alan Scott 開始，佢係通過 Guardians挑選成為綠燈俠。Guardians係宇宙第一種出現嘅高智慧生物，佢哋以Oa 星作為總部，將全宇宙劃分爲 3600 個磁區，然後喺唔同星球再揀啱嘅生物加入綠燈軍團，綠燈軍團喺全宇宙大約有 7200 個成員。


第二次世界大戰之後，美國漫畫市道下滑，DC 漫畫為咗救市，推出全新綠燈俠漫畫「adventures of the Alan Scott Green Lantern」，呢個時候美國漫畫業進入一個 Silver Age，DC 嘅編輯搵咗編劇 Broome 同漫畫家 Kane 將綠燈俠重新設計成一個全新嘅角色──美國空軍試飛員 Hal Jordan，同時亦係正義聯盟創辦人之一，20世紀70年代早期，同另一套漫畫 Green Arrow 打破咗美國漫畫市道下滑嘅悶局，之後推出一系列綠燈俠漫畫，包括幾個綠燈俠地球代表嘅故事系列，其中最有代表性嘅綠燈俠分別係 John Stewart、Guy Gardner、Kyle Rayner


第一個係漫畫出現嘅綠燈俠由Alan Scott開始。Alan Scott 係一個工程師，突然有日個天跌咗好多神秘綠色隕石落地球，其中一粒跌正喺 Alan Scott 手上，之後突然有一道火光同佢講嘢，叫佢將呢啲綠石整成戒指，又教佢點樣運用呢啲石擁有嘅神奇力量，佢學識之後就用呢啲力量去保衛紐約市。


第二代綠燈俠由 Harold 'Hal' Jordan 開始，Hal Jordan 亦係最受歡迎同最多人識嘅綠燈俠，佢係一個美國空軍試飛員嘅仔，大個之後同老豆一樣成為美國空軍試飛員，有一次有一架太空船意外跌咗落地球，太空船上面有一個外星人叫做 Abin Sur，佢就想喺地球上搵一個誠實又無畏無懼嘅人去承繼自己嘅能量戒指，Hal Jordan 就係因為咁得到咗能量戒指而成為綠燈俠。


喺短篇the final night入面，hal jordan為咗拯救太陽而犧牲。但因為佢太受歡迎，佢嘅死後來因為畀讀者投訴，結果以鬼魂方式重新加入故事，而喺《Green Lantern》176期重令佢肉體復活，做返正式綠燈俠。


Guy Gardner係 Abin Sur選擇2814區綠燈俠接班人時嘅第二選擇，後來因為 Oa 星啱啱畀反物質能量攻擊，佢就得到戒指成為綠燈俠幫手反擊，不過佢衝動同魯莽嘅性格經常搞亂檔，亦係佢唔可以正式成為綠燈俠，只可做後備綠燈俠嘅原因。


John Stewart 原本係一個失業建築師，後來畀 Guardians 挑選用嚟代替 Guy Gardner 作為 Hal Jordan 喺綠燈軍團嘅後備成員，直到 2000年 佢成為綠燈軍團正式成員。


喺 Cosmic Odyssey 漫畫入面，佢曾經喺一次任務入面因為錯誤判斷而意外摧毀咗 Xanshi 星球，呢次失誤令佢幾乎想自殺，亦令 Xanshi 星球唯一生環者 Fatality 開始視綠燈軍團係仇人專同佢哋作對。


Kyle Rayner，係一個打散工嘅美工，佢自細就喺各方面都好卓越，由讀書到運動，樣樣都第一，重成日拎好多獎學金。佢係畀Guardians揀咗做綠燈俠，之後佢一直表現自己希望畀人覺得佢係叻過Hal Jordan，佢唔單止控制到Parallax，重將佢轉化成Ion成為佢戒指嘅能量，令佢隻戒指係所有戒指中最勁，同時亦令佢成為所有綠燈俠之中最勁一個，令佢有 The Torch Bearer 呢個外號。


李玫瑰係個女賊，仍偶然偷咗陳啟元嘅錢包，咁啱啟元係個俠盜，佢又偷翻玫瑰同森姑丈偷返嚟嘅珠寶，之後玫瑰瞭解到啟元嘅為人，兩個冰釋前嫌重拍埋拖添。森姑長貪圖玫瑰個契爺份遺產，擄走咗佢個私生女天邊月，玫瑰為咗保護天邊月俾人捉咗，好彩啟元及時救佢，而森姑長最後亦難逃法網。


亮島，古稱橫山，舊稱浪島，喺馬祖列島北竿同東引之間，行政區隸屬中華民國連江縣北竿鄉橋仔村。島嶼長約1.4km、寬0.25km，面積約0.4km2，四周峭壁陡峻，地形險顯要，離大陸蜘蛛島24km，雙峰島26km。


12月18號夜，下關草鞋峽。日軍將從南京城內逃出拘囚喺幕府山嘅中國難民男女老幼共57418人，除少數已被餓死或打死，全部用鉛絲捆紮，驅集到下關草鞋峽，用機槍密集掃射，並對倒臥血泊中尚能呻吟掙紮者以亂刀砍戮。


廟妓係指喺廟宇裏面生活，為朝拜者提供性服務嘅人。廟妓嘅由來已經一段頗長嘅歷史，無論係古代嘅印度、迦南或細亞細亞都曾經有。直至21世紀，世界上絕大多數已經發展嘅地區都唔再有廟妓，但係喺印度卡納塔克邦北部，仍然有為數多達十萬嘅少女擔任廟妓。


呢啲廟妓多數都係妙齡女郎，佢哋用繩串成花冠戴喺頭上，喺廟裏面一排排坐好，中間留空一條條嘅路，畀嗰啲參拜神靈嘅人能夠喺中間行過。拜祭嘅人入咗廟之後，就可以喺廟妓當中揀一個啱心水嘅。如果揀中佢，只要將一個銀幣拋喺嗰位廟妓膝頭下嘅圍裙之中，嗰個廟妓就要即刻企起身，跟住佢行到女神面前。


嗰個男子就以米利達女神嘅名義要求同佢做愛，廟妓冇權反對。呢啲係所有女子應盡嘅義務，就算係最高貴最有錢嘅女子亦都要照做。同男子做完事之後，嗰個女子亦算完成咗廟妓嘅任務，可以除咗頭上嘅花冠，回復自由可以返屋企。


馬來西亞聯邦法院由首席大法官、上訴庭主席、馬來亞高等法院大法官、沙巴同沙撈越高等法院大法官同埋其他11名聯邦法院法官組成。另外，首席大法官亦係馬來西亞三權分立制度入面司法權嘅最高領導。所有聯邦法院法官都由最高元首陛下喺首相以及馬來統治者會議建議下委任所有聯邦法院法官一到66歲就要退休。


彥根城歷史悠久，最早是在1600年，由當時的將領，也就是德川四天王之一的井伊直政領功後計劃建造，但1602年直政過世，長子井伊直勝繼承父業，在1603年，彥根城才開始動工興築，當時彥根城的地理位置兼具保衛和戰略優勢，對關原之戰爆發後的戰亂有穩定效果。


由於連年戰亂，此木造城堡的建材多由一些殘破的城守拆替而來，如西之丸的三重櫓台建材來自淺井長政的小谷城，天平櫓台建材來自豐臣秀吉的長濱城，太鼓門建材來自石田三成的佐和山城，天守閣建材則來自大津城的天守。


1605年，城堡本體大至具有規模後，直勝才率領家屬與家臣進駐。1614年，井伊直勝的弟弟井伊直孝由於兄長病弱，正式成為彥根城的第二代藩主。在1616年直孝開始進行外廓擴張的工程，並將城廓改造的更為堅固，且增建了御殿。


幕府末年，1890年，井伊氏第14代中有名的大老井伊直弼成為彥根城的末期藩主之一。其子井伊直憲即彥根城最後一代藩主，日本廢藩置縣之後，井伊氏與彥根城的關係依然相當緊密，1953年擔任彥根市市長的井伊直愛就是井伊氏的直系血親。


在1951年的6月9日，整修之後保存良好的彥根城被指定為國家的特別史蹟，比知名的姬路城早了5年。1952年，新的文物保護法頒定，彥根城被列為日本的最重要的基礎國寶之一。1987年，以展示彥根城城裡文物的彥根城博物館開幕，藏有約6萬5千件重要文物，包刮井伊家歷代歷代征戰所用的朱紅盔甲、刀劍。


以及能劇面具、茶道具、書畫等藝術品。最重要的是也保存了彥根城自興建至今所能找到的繪圖和文獻。1987年，由水戶市贈送的黑天鵝群也開始在彥根城的護城河中生活，成為民眾餵養、觀光客取景的一角。井伊直弼童年在彥根城中居住之地被稱為「埋木舍」也是保存的史蹟之一，埋木舍在1985年時開始修復，在1991年完工。


佢喺1966年創校，嗰時叫城市大學商學院。2002年接受莊卡斯爵士基金會捐助，搬咗去新校舍，並改叫卡斯商學院，全名莊卡斯爵士商學院。由於莊卡斯同奴隸制有拏褦，2020年學院改名做The Business School ，2021年再正名為貝氏商學院。


The Juice Media係澳洲一間製作唔同政治同社會議題惡搞作品嘅公司。佢哋以「誠實政府廣告」同埋Juice Rap News得到一啲澳洲人嘅關注，但亦因為咁成為咗一啲澳洲政治爭議嘅焦點。例如，佢哋將澳洲政府嘅徽章攞嚟惡搞，將「Australia」變成「Australien」，同埋針對澳洲日嘅惡搞短片，一度成為爭議。


佢哋對澳洲兩大政治陣營都抱有批判態度，形容澳洲自由黨係「Shit Party」，工黨係「Shit Light Party」而澳洲國家黨就係「The Really Shit Party」。並且主張選民投畀第三黨，迫令政府組成少數政府。


2011年初爆發茉莉花革命嘅突尼斯，推翻前總統本阿里嘅獨裁統治，掀起革命浪潮，統治埃及同利比亞多年政權先後被推倒，國際關注突尼斯革命之後係唔係可以順利過渡到民主，而呢場選舉正係突尼斯搞第一次民主選舉。


關繼威係越南出世嘅美國華裔電影演員。佢喺南越西貢出世，西貢淪陷後曾去到阿媽嘅家鄉香港入住難民營，之後成家移居美國，佢1980年代以童星身份參演，後尾退居幕後，主要做武術指導，2010年代尾復出，出名作品有2022年電影《奇異女俠玩救宇宙》做主角楊紫瓊嘅老公，亦因為呢個角色贏得第95屆奧斯卡最佳男配角獎。


對於第二次冷戰嘅發生，喺學界度仲未有定論。一般認為第二鋪嘅一方仲係美國同佢盟友嘅領導嘅自由世界，另一方係中國共產黨，雖然俄羅斯喺某啲時候有同中共合作，但兩者之間仍然各懷鬼胎。另一方面，美國、俄羅斯同世界其他各國，仲需要合作面對國際入邊非常規嘅挑戰，如氣候變化、武漢肺炎大爆發等。


美國國務卿蓬佩奧喺2020年7月23號，發表咗《共產中國與自由世界嘅未來》演講，呼籲世界各國同中國大陸嘅人民一齊「改變中國共產黨嘅行為」。佢話由尼克遜政府以來盛行嘅「盲目接觸嘅舊模式」經已唔用得，仲話「如果我哋希望擁有一個自由嘅21世紀，自由世界就必須戰勝呢個新暴政。


2020年8月12號蓬佩奧喺捷克訪問時，喺參議院演講度話「而家嘅情況並唔係冷戰2.0。…就某啲方面而言，要抵抗中共威脅，挑戰更加艱難。」認為中共喺全球嘅經濟影響力，令中共喺某啲方面上，成為仲難過冷戰時期嘅蘇聯嘅抗衡對手，指中共將經濟力量當成籌碼，影響全球。


伊朗史，又可以叫波斯史，可以追溯到公元前4000年。到公元前3200年開始，伊朗西南部嗰頭出現一個叫埃蘭嘅國。到前625年，米底亞王國統一伊朗地區，隨後前550年出現嘅波斯第一帝國，係伊朗史入面最強大嘅國，領土橫跨歐洲、亞洲、非洲，之後伊朗地區歷經塞琉古帝國、安息帝國、薩珊統治。


隨住7世紀伊斯蘭教勢力崛起，伊朗地區逐漸伊斯蘭化，原有嘅瑣羅亞斯德教逐漸衰落。經過幾個世紀後，到1501年先至再出現薩法維嘅統一王朝，1789年畀愷加王朝取代，1925年又畀巴列維王朝取代，並喺1935年將國名由「波斯」改成「伊朗」。


間公園佔地2.5公頃。入面種咗好多荔枝響度，對面亦可以望到增江西邊嘅人工沙灘同增江畫廊景區。入面整咗好多例如廣場仔、連島拱橋、親水平台、風雨亭、觀景臺、釣魚臺、林蔭觀光長廊、草面觀光平臺、親水碼頭、休閒廣場仔、商業休閒步行街同農家耕作小區，水生動植物研究站等。


卡爾·拉蒙德·波普爵士 係奧地利裔英國哲學家、學術人員同社會評論家。佢係20世紀最有影響力嘅科學哲學家之一，因為拒絕咗傳統嘅歸納主義科學方法，轉而支持經驗反證。按照波普嘅理論，實證科學中嘅理論永遠唔可以證實為真，但係可以被證偽，即係話理論可以通過決定性嘅實驗來檢驗。


喺政治話語中，佢因為堅決捍衛自由民主同佢認為促成開放社會繁榮嘅社會批評原則而出名。佢嘅政治哲學接納咗主要民主政治意識形態嘅理念，包括自由意志主義／古典自由主義、社會主義／社會民主主義同保守主義，並嘗試將佢哋調和。


白鶴，又叫做西伯利亞白鶴，係鶴科嘅成員之一。佢係一種大型嘅水鳥，身長約135厘米，有粗長而直嘅紅色咀同修長嘅頭同腳。幼鳥嘅頭同頸為金褐色，身體其他部分由褐色同白色既斑紋所組成，而長大後大致係白色。飛嗰陣頸同腳都會伸直，展開寬闊嘅翼同露出黑色嘅初級飛羽。


白鶴係一種遷徙鳥同越冬鳥，響俄羅斯遠東地區嘅薩哈克共和國同西伯利亞西部進行繁殖，而呢個係好長距離嘅遷徙。佢東部嘅族群響中國長江中下游過冬，中部族群響印度凱奧拉德奧國家公園過冬，而西部族群就喺伊朗Fereidoonkenar同伊斯法罕過冬。


奧蘭多酒吧槍擊案係2016年6月12號凌晨喺美國佛羅里達州奧蘭多一間同性戀酒吧嘅一單槍擊案，涉案槍手係位穆斯林美國公民，總共殺咗49人，傷咗58人，而槍手最後畀警察射殺。呢單係自911事件之後美國傷亡人數最多嘅襲擊案。


寰宇一家係全球第三大航空聯盟，1999年2月1號成立，初時總部位於加拿大溫哥華，其後喺2011年5月26號正式宣佈將總部搬去美國紐約市。聯盟入面嘅航空公司同埋附屬航空公司喺航班時間、票務、代碼共享、乘客轉機、飛行常客計劃、機場貴賓室同埋降低支出等多方面進行合作。


1997年，一個叫Lau Yin Kum嘅女人被警察截查嗰陣要求過警察出示委任證，之後就發生衝突，警員亦以「阻差辦公」嘅罪名將Lau Yin Kum拘捕。原審裁判官裁定警察嗰陣執行緊職務，而被告Lau Yin Kum嘅行為構成阻差辦公，所以判被告罪名成立，被告隨即上訴。


但係，高等法院推翻咗原審裁判，指出原審裁判官似乎認為被告冇喺警員要求下即刻出示佢嘅身份證，並要求一位軍裝警員出示委任證，呢個行為構成「阻差辦公」。高等法院清楚講到，呢個唔係適合嘅定罪基礎，因為「一名市名有權要求一名執行職務中的警員，不論他是軍裝與否，出示他的委任證以資識別」。


2014年，《警訊》喺節目入面提到一個應屆會考生被身穿綠色軍裝自稱警員嘅男子「即時罰款」，攞走一百蚊，《警訊》喺節目入面教市民點樣去辨認委任證嘅真同假。同年嘅另一集《警訊》入面，主持表示市民有權同警察要求出示委任證，而警員亦需要跟住指示出示。


2019年6月21號，元朗721事件前夕，葵涌警區重案組第二隊督察賈耀坤喺嗰日《警訊》節目度表示，便衣警務人員用警察權力嗰陣，必須主動出示委任證。軍裝警務人員用警察權力嗰陣，假如市民提出要求，亦要出示委任證。


喺6·12事件開始，警員多次違反守則，喺執行期間未有出示委任證。喺之後示威現場嘅警員，無論係軍裝定係便裝警員，絕大多數都用面罩蒙面，部分更加唔肯出示委任證、唔展示警員編號，態度又惡劣。有警員甚至將出示委任證要求視為挑釁，對提出嘅市民惡言辱罵、恐嚇甚至拘捕。


佢喺德國波鴻魯爾大學攞到德國文學博士，之後做過東吳大學德文系專任教授，專長領域係德語文學專題研究、文學與社會、母題研究、性別研究。佢曾經做過行政院新聞局局長，2005年做過台灣駐德代表、2016年8月31號上任駐德國台北代表處代表，對國內使用大使頭銜。


謝志偉喺基隆市出世，先後喺臺灣板橋中學同埋東吳大學德國文化學系畢業，佢喺1980年入伍當兵，服預官役，直到1982年5月退伍。同年謝志偉以第一名考到德國學術交流總署獎學金，去咗德國留學。佢曾經自述自己喺德國留學五年期間發現自己對台灣歷史、政治、社會毫無瞭解，所以想建立起自己嘅「臺灣認同與意識」，開始學台語、台灣歷史同埋文化，同埋解構佢過去對中國國民黨嘅忠誠，佢亦曾經形容喺呢個過程入面，話自己由深藍走向深綠。


喺2021年5月，謝志偉喺Facebook透露，佢曾經受到德國柏林一名重量級文化人士邀請出席一場藝術活動，但中國得知謝志偉要出席嘅時候，威脅主辦方要將謝原本嘅貴賓席位讓畀中國代表，甚至要求台灣代表唔可以坐得太接近佢哋。


當時活動嘅主席已經提出讓步，話讓自己嘅位畀中國代表，但中國代表仍然唔肯接受，甚至威脅或如果唔就範，中國團會整團缺席。謝志偉之後又話，中共政權為咗打擊台灣，乜嘢「死人骨頭阿代誌」都做得得出，連國際海洋法庭嘅判決都會同你講只係一張紙，更何況係武漢肺炎疫苗或者商業合約。


《佔領立法會》係大約46分鐘嘅港產紀錄片。呢部片紀錄咗喺2019年7月1號香港第一次發生嘅「佔領立法會」事件，係紀錄片《理大圍城》嘅姊妹作。呢部紀錄片喺2020年攞到第57屆台灣金馬獎「最佳紀錄片」提名。


呢個紀錄片由幾位紀錄片導演同工作者去拍返嚟，因防範政權報復，佢哋只可以用「香港紀錄片工作者」嘅匿名身份發表。為咗唔使令屋企人擔心，佢哋甚至唔會話畀屋企人，並準備好萬一攞咗獎，亦只會請發行商「影意志」代攞獎同發表感謝辭。


呢個紀錄片由最耐到最近嘅時間推移去講述喺2019年7月1號香港第一次發生嘅「佔領立法會」事件。紀錄片製作人員貼身去拍前線參與者，用臨場視角展示參與者喺成個行動入面嘅人性反應，紀錄咗示威者由討論、行動、撤離到清場嘅成個過程入面嘅心情起伏，包括成功衝入立法會後嘅激情，同短暫佔據後冇的唔撤退個陣嘅無奈感受。


2020年7月，《港區國安法》過咗之後，《佔領立法會》同《理大圍城》等紀錄片喺香港上映嗰陣被電檢局刁難。《佔領立法會》同《理大圍城》原本計劃喺2020年9月21號同22號嘅夜晚7點45分喺香港藝術中心古天樂電影院上映，電檢處先要求喺紀錄片前加上「根據現行法例可能會構成刑事罪行」同「部份內容或評論亦可能未獲證實或有誤導成份」等警告字句。


2020年10月17、18、21、22、24號，11月3、4號，《佔領立法會》同《理大圍城》喺香港藝術中心古天樂電影院上映，夾埋有9場。喺10月14號開始賣飛，賣咗唔夠兩個鐘，全部9場大約700張飛已經全部賣嗮，唔少網民更要求發行商加場。


呢個節目嘅外地外景喺2019年1月開拍，去過日本青森同中國大陸北京、上海、杭州、吉林等地，並喺2020年9月拍香港外景。節目曾經喺節目巡禮《ViuTV 2020》介紹過，但最後要到2021年先至首播。